Made In Nature: Hanganduge Kula Alikoh, Lakunuthahvves Filuvaadhey! - Vaguthu\nހަންގަނޑުގެ ޗާލުކަމާ އެއްވަރަށް، ހަންގަނޑު ދުޅަހެޔޮވެ ރައްކާތެރިވުމަކީ ޒީނަތްތެރިވާން އެދޭ ކޮންމެ މީހެއްމެ ހާސިލްކުރަން ބޭނުންވާ ކަމެކެވެ. މިއީ ހަންގަނޑުގެ ރީތިކަމާއި އުޖާލާކަން ދެމެހެއްޓުމަށް އެދޭ ނަމަ ކޮންމެހެން ސަމާލުކަންދޭން ޖެހޭ ކަމެއްވެސް މެއެވެ. އެހެންކަމުން ރީތި ހަންގަނޑެއްގެ ވެރިޔަކަށް ވުމަށްޓަކައި ހަންގަނޑަށް ދާއިމީ ގެއްލުން ލިބިދާނެ އެންމެހާ ކަންކަމުން ދުރުހެލިވާން ޖެހެއެވެ.\nހަންގަނޑަށް ގެއްލުން ލިބި ނުރަނގަޅު އަސަރު ކުރާ ފަހުން އަލުން އަނބުރާ ޒުވާން ރީތި ހަންގަނޑެއް ލިބިގަތުމަކީ ފަސޭހަ ކަމަކަށް ނުވެއެވެ. އެހެންކަމުން ޒުވާންކަން ގެއްލި ދިއުމުގެ ކުރިން މިކަމާ މެދު ފަރުވާތެރިވާން ޖެހެއެވެ.\nރާއްޖޭގައި ފުޅާ ދާއިރާއެއްގައި އޮންލައިން ވިޔަފާރި ކުރާ އަދި ދިވެހިންގެ މެދުގައި މަގުބޫލު، ދުނިޔޭގައި ވެސް މަޝްހޫރު ގިނަ ބްރޭންޑުތައް ރާއްޖެއަށް އެތެރެކޮށް ވިއްކަމުންދާ "ލިބޭ އޮންލައިން" އިން މި ވަނީ އިސްވެ ފާހަގަކުރެވުނު މައްސަލައިގެ ހައްލު ހޯދައިދީފައެވެ. އެ ވިޔަފާރިން މިހާރު ވިއްކަމުންދާ މަޝްހޫރު "މޭޑް އިން ނޭޗާ" ބްރޭންޑުގެ ޝަވާ ކްރީމް އާއި މި ބްރޭންޑުގެ ބޮޑީ ލޯޝަނަކީ ހަންގަނޑުގެ ރީތިކަން ދެމެހެއްޓުމަށް ޚާއްސަ އުފެއްދުމެކެވެ.\nމި ދެ އުފެއްދުމަކީ ހަންގަނޑު ދުޅަހެޔޮކޮށްދީ ޒުވާންކަން އިތުރުކޮށްދިނުމުގެ އިތުރުން އާންމުކޮށް ހުރިހާ ވައްތަރެއްގެ ހަންގަނޑަކާއިވެސް ގުޅޭގޮތަށް އުފައްދާފައިވާ ކެމިކަލް އާއި ގެއްލުންދެނިވި އެއްވެސް މާއްދާއެއް ނުހިމަނޭގޮތަށް އުފައްދާފައިވާ ގުދުރަތީ އުފެއްދުމެކެވެ.\nމިއީ މަދު ދުވަސްކޮޅެއްގެ ތެރޭގައި ހަންގަނޑުގެ ތާޒާކަން އިތުރުކޮށްދީ ދުޅަހެޔޮކޮށްދިނުމާއި އެކު ކުލަ އަލުކޮށްދޭ ފައިދާހުރި އުފެއްދުމެކެވެ. އެގޮތުން ހަށިގަނޑުގެ ހަންގަނޑު އޮމާންކޮށްދީ ހަންގަނޑު މަޑުކޮށްދީ ކުރަކިކަން އަވަހަށް ފިލުވާލުމަށް މި އުފެއްދުންތައް ވަރަށް ބޮޑު އެހީއަކަށް ވެގެންދެއެވެ.\nމީރު ވަހެއް އެކުލެވޭ "މޭޑް އިން ނޭޗާ" ގެ ޝަވާ ކްރީމް އާއި ބޮޑީ ލޯޝަންގެ އެންމެ ޚާއްސަ ކަމަކީ އޭގައި ހިމަނާފައިވާ ގުދުރަތީ ބައިތަކުގެ ސަބަބުން ހަންގަނޑު ރައްކާތެރިކޮށްދޭ ދިނުމެވެ. އަދި އެއާއެކު ހަންގަނޑުގެ ތާޒާކަން ގެއްލިދިއުމަށް ހުރަހަކަށްވެ އެފަދަ ބައިތައް ނައްތާލައި ހަންގަނޑާއި ހަށިގަނޑަށް ފަރުވާ ލިބިދިނުމުގައި މި ދެ އުފެއްދުން މުޙިންމު ދައުރެއް އަދާކުރެއެވެ.\nމީގެ އިތުރުން މި އުފެއްދުންތަކުގައި އެކުލެވޭ މިލްކް ޕްރޮޓީން އާއި ވިޓަމިން ބީ-3 އަދި ވިޓަމިން-އީ ގެ ސަބަބުން ހަންގަނޑަށް ގިނަގުނަ ފައިދާތައް ލިއްބައިދެއެވެ. މި ބައިތަކުގެ ސަބަބުން އާދަކޮށް މި އުފެއްދުންތައް ބޭނުންކުރަން ފެށުމުން ހަންގަނޑު މަޑުވެ ހިކިފައި ހުންނަ ހުރުމަށް ޙައްލު ހޯދައި ދެއެވެ.\nގުދުރަތީ ފައިދާކުރަނިވި ވަސީލަތްތައް ބޭނުންކޮށްގެން އުފައްދާފައިވާ މި ޝަވާ-ކްރީމާއި ލޯޝަންގެ އެންމެ ޚާއްސަ ކަމަކީ، އާދަކޮށް މި ދެ ބާވަތް ބޭނުންކުރަން ފަށާތާ މަދު ދުވަސްކޮޅެއްގެ ތެރޭގައި އޭގެ ފައިދާއާއި ބަދަލުތައް ފެންނާން ފެށުމެވެ.\nމި ދެބާވަތް ބޭނުންކުރަން ޖެހޭ ގޮތަށް ބަލާއިރު، މި ޝަވާ ކްރީމް ބޭނުންކޮށްގެން ކޮންމެ ދުވަހަކުވެސް މަދުވެގެން އެއްފަހަރު ފެންވެރުން މުޙިންމެވެ. މިގޮތުން މި ކްރީމް ބޭނުންކުރާއިރު، ގައިގައި އުނގުޅުމަށް ބޭނުންކުރާ މަޑު ސްޕޮޖެއް ނުވަތަ ފޮތިކޮޅެއް ބޭނުންކުރުން ރަނގަޅެވެ. އަދި ރަނގަޅަށް ހަންގަނޑުގައި މި ކްރީމް އުނގުޅާލުމުން ދޮވެލަންވާނެއެވެ. ނަމަވެސް މި ކްރީމާއެކު އެހެން ބާވަތްތަކުގެ ބާތު-ކްރީމް ނުވަތަ ޝަވާ ކްރީމް ބޭނުންކުރުން ރަނގަޅެއް ނޫނެވެ.\nމި ޝަވާ-ކްރީމުން ފެންވެރުމަށްފަހު އާދަކޮށް ކޮންމެ ފަހަރެއްގައި ވެސް މި ބްރޭންޑުގެ ލޯޝަން، ރަނގަޅަށް ހަންގަނޑަށް ވަންނާނެހެން ބޭނުންކުރަން ވާނެއެވެ. ކޮންމެ ދުވަހަކުވެސް މަދުވެގެން އެއްފަހަރު ނުވަތަ ބޭނުން ނަމަ އެއްފަހަރަށްވުރެ ގިނަފަހަރު މި ލޯޝަން ބޭނުން ކުރެވިދާނެއެވެ.\nގިނަ ބައެއްގެ މެދުގައި މަޤުބޫލު އަދި އެތައް ބައެއްގެ އިތުބާރު ހޯދާފައިވާ މި ބްރޭންޑުގެ ޝަވާ-ކްރީމްގެ 450 އެމްއެލް ފުޅި "ލިބޭ އޮންލައިން" ގައި ރީޓެއިލްކޮށް ވިއްކަން ހުރީ 152 ރުފިޔާއަށެވެ. އަދި މި ބްރޭންޑުގެ ބޮޑީ ލޯޝަންގެ 450 އެމްއެލް ފުޅި ވެސް ރީޓެއިލް ކުރަނީ މި އަގުގައެވެ. އެ ވިޔަފާރިން އަންނަނީ ފަސޭހަކަމާއެކު ރާއްޖޭގެ ހުރިހާ ހިސާބަކުން ކަސްޓަމަރުންނަށް މި ޕްރޮޑަކްޓުތައް ލިބޭނެ މަގު ފަހިކޮށްދިނުމުގެ ގޮތުން ވަރަށް ޚާއްސަ އަގުތަކެއްގައި ހޯލްސޭލްވެސް ކުރަމުންނެވެ.\nމި ޕްރޮޑަކްޓު ބައްލަވައިގަތުމާއި އިތުރު މަޢުލޫމާތު ސާފުކުރެއްވުމަށް، 9759452 ނަމްބަރު ފޯނަށް ގުޅުމަށް ނުވަތަ "ލިބޭ" ގެ ފޭސްބުކް ޕޭޖަށް މެސެޖު ކުރުމަށް އެފަރާތުން އެދެއެވެ.\nމި ޕްރޮޑަކްޓު މާލެއިން ބައްލަވައިގަންނަވާ ފަރާތްތަކަށް އިތުރު އަގަކާއި ނުލާ ޑެލިވަރީ ކޮށްދިނުމުގެ ޚިދުމަތް "ލިބޭ" އިން ފޯރުކޮށްދެއެވެ.\nޗޮކޯބްލާސްޓް ނަރުދޫ އާއި މިލަންދޫން މިހާރު ލިބޭނެ


Neydhemey Vakivumeh Haadhahaa Loabivey - 42 | Vaahaka\nމަރިޔަމް ހުސައިން September 7, 2018\t2 Comments\nViews: 8646\t149\nނަވީން އިށިއިނދެއިން ގޮނޑިން ތެދުވި އިރު މީހާގެ ހަށީގައި ދައުރުވާ ލޭގެ ހިނގުންވެސްވަނީ ހަލަބޮލިކުރުފައެވެ. އެވާހަކައިގެ ތެދުދޮގު އޮޅުން ފިލުވަން ނަވީން ހިނގައިގަތީ އެކޮޓަރިން ނިކުންނާށެވެ. އެވަގުތަކީ މުހިއްމު ޑޮކިއުމެންޓުރީ ތަކެއްގައި ސޮއިކުރަން އައި ނަވީންގެ ސެކެޓްރީއަށްވެސް އެކޮޓަރިއަށް ވަންނަން އައި ވަގުތެވެ. އޭނާ ދައްކާ ވާހަކަ އަޑުއެހުމުގެ ބަދަލުގައި ނަވީން ހިނގައިގަތީ މާހިލް ހޯދާށެވެ. މާހިލަށް ހާއްސަ ކޮޓަރީގެ ދޮރު ނަވީން ހުޅުވާލީ ނިކަން ބާރަށެވެ. އެކިއެކި މަސައްކަތުގައި ހަރަކާތްތެރިވަމުން ދިޔަ އެންމެހާ މުވައްޒަފުންގެ ސަމާލުކަން ހުއްޓުނީ ނަވީނަށެވެ. އެހެނަސް ނަވީން އެމީހުނަށް ބެލުމުގެ ބަދަލުގައި ހުޅުވިގެންދިޔަ ދޮރުން އެތެރެއަށްވަނެވެ.\nމާހިލްގެ ގޮނޑި ހުރީ ހުހަށެވެ. މީހަކު އުޅޭކަމުގެ އެއްވެސް ހިލަމެއް އެކޮޓަރިތެރެއިން ފެންނާކަށް ނެތެވެ. ތަންކޮޅެއް އެތެރެއަށްވަދެފައި ނަވީން މާހިލް ހުރެދާނެކަމަށް ފާހާނާއާއި ބެލްކަނިވެސް ބެލިއެވެ. އެނބުރި ބޭރަށް ނިކުމެ މާހިލް ކޮބައިތޯ އެހީ ވަރަށް ހަރުކަށިކޮންނެވެ. ހުރިހާ މުވައްޒަފުންހެން ތިބީ ބަސް ހުއްޓި ޖަވާބެއް ދޭން ނޭގިފައެވެ. ނަވީންގެ ހަރުކަށިކަމަކީ އެމީހުންނަށް މުޅިން އާކަމަކަށްވުމުން އެންމެންހެން ތިބީ ހައިރާންވެފައެވެ. ކުރީ ފަހަރަށްވުރެން ދެވަނަ ފަހަރު ނަވީން މާހިލް ކޮބައިތޯ އާ އޭނާ އޮފީހަށް މިއަދު އައިތޯ ނަވީން އެހީ މާ ބޮޑަށްވެސް ބާރަށެވެ. ނަވީންގެ އަޑުގަދަކަމުން ބިރުންހުރެފައިވެސް ޖަވާބުދޭން ކެރުނީ ސެކެޓްރީއަށް އެކަންޏެވެ. މާހިލް މިއަދު އޮފީހަށް ސަލާން ބުނެފައިވާކަމަށް ބުނުމުން ނަވީން އެދުނީ އޭނާ ކާރުގެ ތަޅުދަނޑި ގެނެސްދިނުމަށެވެ. އެކުއްޖާ ތަޅުދަނޑި ގެނެސްދިނުމުން ނިކަން އަވަސްއަރުވާލައިފާ ބޭރަށް ނިކުތެވެ. އޮފީސްތެރެ ހަލަބޮލިވެގެން ދިޔައީ ނަވީން ބޭރަށް ނިކުތުމުންނެވެ. އެކިމީހުން ނަވީނަށް ވެފައިވާ ގޮތަކާއިމެދު ސުވާލުއުފައްދަންފެށިއެވެ. އެއެންމެންގެ ތެރޭގައިވެސް ނަވީނަކީ ނަމޫނާ ވެރިއެކެވެ. މަދުން ފެންނާނެ ކަހަލަ ހިތްތިރި ބޮހެކެވެ. މިނޫނީ ނަވީންގެ ހަރުކަށިކަން އެކުދިންނަށް ފެނިފައެއް ނުވެއެވެ.\nޕާރކްކޮށްފައި އޮތް ނަވީންގެ ކާރަށް އަރާފައި ފުރަތަމަ ނަވީން ގުޅާލީ މާހިލްގެ ފޯނަށެވެ. އެފޯނަށް ޖަވާބު ނުދިނުމުން ދެން ނަވީން ގުޅާލީ ޖޫލީއަށެވެ.\n" ހޮސްޕިޓަލްގަ ތަ؟ " ޖޫލީ ފޯނުނެގުމުން ނަވީން ފުރަތަމަވެސް ޔަގީންކުރަން ބޭނުންވީ ޖޫލީ ހުރިތަނެކެވެ.\n" އާން ހޮސްޕިޓަލްގަ........."\n" ކޮންބައެއް ތިއުޅެނީ" ހޮސްޕިޓަލްގައި ކަން އެނގުމުން ނަވީން ބޭނުންވީ މާހިލް ހުރިތޯ ޔަގީންކުރާށެވެ.\n" މަންމަޔާ ދެމީހުން " ޖޫލީގެ ޖަވާބު އިވިފައި ނަވީނަށް ގޮށްމުށްކަވާލެވުނެވެ. މާހިލް ހޯދަން ބޭނުންވެފައި ހުރިވަރުންނެވެ.\n" ކޮބާ މާހިލް....." ހިތްހަމަ ނުޖެހިހުރެ ނަވީން ވާޙަކަދެއްކިއެވެ.\n" ނޭގެ......." ޖޫލީގެ ޖަވާބުކުރެވެ. މާހިލްގެ ވާހަކަދައްކާކަށް ޖޫލީ ބޭނުމެއްނުވިއެވެ. އަދިވެސް މާހިލް ސަޖާއަށް ގޮވާލި އެއްޗެހި ހީވަނީ އޭނާގެ ކަންފަތު ހިނދުރީގައި ހަރުލާފައި ހުރިހެންނެވެ. ސަޖާއަށް އެކީ އެއްޗެހިން ދެން މާހިލް ބަލައިގަތުމަކީ ޖޫލީއަށް ފަސޭހަކަމަކަށް ނުވާނެއެވެ.\n" ސަޖާ އާ މާހިލާއި ދެމެދު ކަމެއް ހިނގައިގެންތަ އުޅެނީ..........." ނުބުނަން ހުރެފައިވެސް ނަވީނަށް އެސުވާލުކޮށްނުލައި ނުހުރެވުނެވެ.\n" ތިވާހަކަ ދައްކާނީ ފަހުން........" ސަޖާ ފެންނަ ހިސާބުގައި ހުރެ އެވާހަކަ ދައްކާކަށް ޖޫލީއަކަށް ފަސޭހައެއްނޫނެވެ. ޖޫލީގެ ޖަވާބުން ކޮންމެވެސް ކަންތައްގަނޑެއް ވެއްޖެކަން ނަވީނަށް ގަބޫލުކުރެވުނެވެ. ހިމޭންކަމުގެ ވަގުތުކޮޅަކަށްފަހު ދެން ވާހަކަދެއްކީ ޖޫލީއެވެ.\n" އޭ ފަހުން ގުޅާނަން ......ސަޖާ ޑިސްޗާޖުކޮށްލައިފި އެހެންވެ ގެއަށްދާން މިއުޅެނީ........." ނަވީންގެ ޖަވާބަކަށް އިންތިޒާރުކުރުމެއްނެތި ޖޫލީ ފޯނު ކަނޑާލީއެވެ. ފޯނު ކެނޑުނުއަޑަށް ކަންފަތާއި ފޯނު ވަކިކޮށްލައި ފޯނުގެ ސްކުރީނަށް ނަވީން ބަލާލާފައި ދޫކޮށްލީ ފުންނޭވާއެކެވެ. އަދި ކާރު އިސްޓާޓުކޮށް ދުއްވާލީ މާޙިލް ނޫނީ އާޝާ ހޯދުމުގެ ބޭނުމުގައެވެ.\nޒީނިޔާ އެތެރެއިން ނިކުތީ އައްފާން އިންތިޒާރުގައި އިންނަތާ އިރުކޮޅެއް ފަހުންނެވެ. ފޯނުގެ ސްކުރީނަށް ބަލަހައްޓައިގެން އިނުމުން ޒީނިޔާ އައިކަންވެސް އައްފާނަށް އެނގުނީ ގައިގާ ޖެހޭ ހިސާބު ކައިރިއަށް އައިސް ހުއްޓުމުންނެވެ. އައްފާން ޒީނިޔާއަށް ވަރަށް ފަރުވާތެރިކަމާއެކު ބަލާލިއެވެ. ފައިން ފެށިގެން ބޮލަށެވެ. އައްފާން ހީކުރީ ޒީނިޔާގެ މޫނުމަތިން އުފާވެރިކަން ފެންނާނެކަމަށެވެ. ތުންފަތުން ހިނިތުންވުން ފެންނާނެކަމަށެވެ. އެހެނަސް ޒީނިޔާގެ މޫނުމަތީގައިވީ އައްފާން ބޭނުންވި އަސަރުތަކެއް ނޫނެވެ. ހިމޭންކަމާއި މަޑުމައިތިރިކަން ނޫނީ ޒީނިޔާގެ ކިބައިގައި ނެތެވެ. ހީވަނީ ކަމަކާ ހިތްހަމަނުޖެހިފައި ހުރިހެންނެވެ.\n" މިންނެގީތަ......؟ " ޒީނިޔާގެ ފުރަގަހުން ފެންނަން ހުރި ސާރާއަށް އައްފާން ބުނެލިއެވެ.\n" އާން އެކަން ނިމިއްޖެ..........ހެދުން ފިޓްކޮށްލަންވީމަ ގުޅާލާނަން....." ނިކަން ފުޅާ ހިނިތުންވުމަކާއި އެކު ސާރާ ވާހަކަދެއްކިއެވެ. އައްފާން ސޯފާއިން ތެދުވުމުން ޒީނިޔާ ހިނގައިގަތީ އައްފާނަށް ވުރެން ކުރީގައި ހުރެއެވެ. ގޮސް ކާރަށް އަރާ އިށިއިންއިރު އޭނާގެ ދެލޯވަނީ ފެންކަޅިވެފައެވެ.\n" ސަޕްރައިޒް......." ޑުރައިވަރ ސީޓްގައި އިށިއިނދެ ޒީނިޔާއަށް ބަލާލަމުން އައްފާން ބުނެލިއެވެ. ޒީނިޔާ އައްފާނަށް ބަލާލިއެވެ. ބުނާނެ އެއްޗެއް އޭނާގެ ދުލުކުރިއަކަށް ނައެވެ. އެހެނަސް އެގޮތަށް އައްފާން ކަންތައް ކުރުމުން ޒީނިޔާ އިނީ ހިތްހަމަނުޖެހިފައެވެ.\n" މީގެ ދެހަފްތާފަހުން ބިއުޓިފުލްވާނީ މަގޭ ވައިފަށް........." ޒީނިޔާގެ އަތްތިލައިގައި ބޮސްދެމުން އައްފާން އޭނާގެ ނިންމުން އިއްވާލިއެވެ. ޒީނިޔާ އަތް ފޮޅުވާލީއެވެ. މިހަރަކާތުން އައްފާނަށް ހުރިހާ ކަމެއް ސާފުވިކަހަލައެވެ.\n" އުފަލެއް ނުވޭތަ.....އަހަރެމެން ދެމީހުން މެރީކުރެވޭތި........." ޒީނިޔާގެ ދަތްދޮޅީގައި ހިފާ އޭނާއާ ދިމާއަށް މޫނު އަނބުރާލަން އުޅުމުން ޒީނިޔާ ކުރީ އިންކާރެވެ. ޗެރީހައުސް އާ ދިމާލަށް ކާރު ދުއްވާލީ ޒީނިޔާ ބަހެއް ނުބުނުމުންނެވެ. އައްފާނަށް ނުފެންނާނެހެން މޫނު އަނބުރާލައިގެން ޒީނިޔާ އިނެވެ. އިރުއިރުކޮޅާ އައްފާން ޒީނިޔާއަށް ބަލާލައެވެ. އެހެނަސް އައްފާންވެސް އިނީ ޒީނިޔާ ވާހަކަދެއްކީމައި ނޫނީ އެއްޗެއް ނުބުނަން ނިންމައިގެންނެވެ.\n" ތިހާ ބޮޑުކަމެއް ނިންމާއިރު އަހަރެން ކައިރީވެސް އަހާލަންވާނެއްނު..........." ޒީނިޔާ އެއްޗެއް ބުނީ ކާރުގޮސް ޗެރީ ހައުސް ބޭރަށް މަޑުކުރުމުންނެވެ. ޒީނިޔާ ވާހަކަދެއްކުމުގައިވީ މަޑުމައިތިރިކަމެވެ.\n" އަހަރެމެން ދެމީހުން މިއުޅެނީ ރައްޓެހިވެގެންނޭ..........އަފޫ ބޭނުންވީމަ ޓަސްލައިފަ މެރީކުރަންވީ.........އެންމެދެރަވެގެން އަހަންނާ އެވާހަކަދެކެވެންވާނެދޯ............މިގޮތަށް ކަންތައްވީމަ ވަރަށް އުނދަގޫވެއްޖެ....އެޓްލީސްޓު ސާރާ ކައިރިއަށްދަމުންވެސް ބުނެލިނަމަ މިގެންދަނީ މިވެނިކަމެއް ކުރާށޭ......." ޒީނިޔާ ވާހަކަދައްކަމުން ދިޔައީ އިސްޖަހައިލައިގެން އިނދެއެވެ. އޭނާ ހިތްހަމަނުޖެހިފައިވާ މޫނު އައްފާނަށް ދައްކަން ބޭނުން ނުވާކަހަލައެވެ.\n" އައަހރެން........." އައްފާން ވާހަކަދައްކަން ފެށުމުން ޒީނިޔާ ކާރުން ފޭބިއެވެ. އައްފާންވެސް ޒީނިޔާ ފޭބުމުން އަވަސްއަވަހަށް ކާރުން ފައިބައިގެން ބެލީ ޒީނިޔާ އާ ވާހަކަދެއްކޭތޯއެވެ. އެހެނަސް އަތުގެ އިޝާރާތުން ޒީނިޔާ އެންގީ އައްފާނަށް ވާހަކަ ނުދެއްކުމަށެވެ. ޒީނިޔާ ގޭތެރެއަށްވަނީ ދުވެފައި ކަހަލަގޮތަކަށެވެ. އެކަނިވާން ބޭނުންވެފައި ހުންނާނެތީ އައްފާންވެސް ޒީނިޔާ ހުއްޓުވާކަށް ނުހަދައެވެ. އަދި އޭނާގެ ފަހަތުން ދާކަށްވެސް ހިޔާލެއް ނުކުރެއެވެ. އައްފާން ހުރީ ހަމަޖެހިފައެވެ. މިވަގުތު ހިތްހަމަނުޖެހިފައި ޒީނިޔާ ހުއްޓަސް ފަހުން އޭނާ ހަމައަކަށް އެޅުމުން ވާހަކަދައްކާނެކަން އައްފާނަށް އެނގެއެވެ.\nސަޖާގެއަށް ފޮނުވާލި ނަމަވެސް ފެންނަނީ މޮޅިވެރިކަމެވެ. ބަސްމަދުވެފައި އެއްދިމާލަކަށް އިންނާތީ އެކަމާ އެންމެ ކަންބޮޑުވީ ޖޫލީއެވެ. ސަޖާގެ ބަނޑުގައިވާ ދަރިފުޅަށް ގެއްލުމެއްވެދާނެތީ ޖޫލީ އިންތިހާއަށް ހާސްވިއެވެ.\n" ކީއްވެ މާމަޑުން ތިއިނީ............." ޖޫލީ ބެލީ ސަޖާއާ ވާހަކަދެއްކޭތޯއެވެ. ޖޫލީގެ އަޑަށް ސަޖާ ބަލާލާފައި ދެފަރާތަށް ބޯހޫރުވާލީ ނުވިސްނަމޭ ބުނާ ފަދައިންނެވެ.\n" މިހާ ވަރަށް ވާހަކަ ދައްކާއިރު ކީއްވެ އެއްޗެއް ނުބުނީ..........." ޖޫލީ ބުނިއެއްޗެއް އިވިފައި ސަޖާއަށް ތެޅިގަނެވުނެވެ. ޖޫލީ ވާހަކަދެއްކި އަޑެއް އޭނާ ނާހައެވެ. އޭނާގެ ހިތާއި ސިކުނޑީގައި ވަނީ މާހިލްއެވެ.\n" ވާހަކަދެއްކިންތަ.....؟ " ޖޫލީގެ މޫނަށް ބާލާލާފައި ސަޖާ އަވަސްއަވަހަށް އިސްޖަހާލިއެވެ. ހީވީ އޭނާ މާހިލާއިމެދު ވިސްނާކަން އެނގިދާނެތީ މޫނުނުދައްކަން ގެނައި ހަރަކާތެއް ހެންނެވެ.\n" އަހަރެން ބޭނުމީ ނިދާލަން.............." ސަޖާ ދޮގެއް ހަދާލިއެވެ. ބޭނުމަކީ ޖޫލީ ކޮޓަރިން ފޮނުވާލުމެވެ. އެކަނިވެލުމެވެ. ދެލޮލުތެރޭގައި ގިނަވެފައިވާ ކަރުނަތައް މީހަކަށް ދައްކާކަށް އޭނާ ބޭނުމެއްނޫނެވެ. ސަޖާ ބޭނުމަކީ ބަނޑުގައިވާ ދަރިފުޅު އުފަންކޮށް މާހިލަށް އެއީ އޭނާގެ ދަރިއެއްކަން ސާބިތުކޮށްދޭށެވެ. ހިތާއި ހަށިގަނޑުގައި ނެތް ހިތްވަރު ނެރެގެންވެސް އެކަން ކާމިޔާބުކުރުމަކީ އޭނާގެ އަޒުމެވެ. އުއްމީދެވެ.\nސަޖާ އޮށުވެތުމުން ޖޫލީ އެކޮޓަރިން ނިކުތީ އޭނާގެ ގައިމަތީ ރަޖާ އަޅާއިދީ ކޮޓަރީގެ ބޮކީގެ އަލިވެސް މަޑުކޮށްލާފައެވެ. ބޭރަށް ނިކުތްއިރު ޖަލީލާއި ސަރުމީލާ ކާމޭޒުދޮށުގައި ތިއްބެވެ. އެމޭޒާއި ކައިރިވި ވަރަކަށް ސަރުމީލާގެ ގިސްލުމުގެ އަޑު ޖޫލީއަށް އިވެމުންދެއެވެ.\n" މަންމާ........ބައްޕާ............" ޖޫލީ ދެމީހުނަށް ގޮވާލީ އޭނާ ހުރިކަން އަންގާލުމުގެ ގޮތުންނެވެ. ސަރުމީލާ ކުޑަކޮން ސިހިފައި އަޑުއައި ދިމާލަށް ބަލާލާފައި އަވަސްއަވަހަށް ލޯ ފުހެލިއެވެ. ޖަލީލް ޖޫލީއަށް ބަލާލާފައި ހިނިތުންވުމެއް ތުންފަތް މައްޗަށް ގެނެވޭތޯ މަސައްކަތްކުރިއެވެ. ގޮނޑިންތެދުވެގެން ދަމުން ޖޫލީގެ ބޮލުގައި ފިރިމާލާފައި ސައިބޯން އުޅޭށޭ ބުނެލިއެވެ. އަދި ނިކަން ހަރުކޮށްގޮސްވަނީ ޖަލީލް ނިދާ ކޮޓަރިއަށެވެ. ޖޫލީއަށް މިނޫނީ ބައްޕަ ކަމަކާއި އެހާ ދެރަވެފައި ހުއްޓާނުފެނެއެވެ. ޖަލީލް ގޮސް ކޮޓަރިއަށް ވަންނަދެން ޖޫލީއަށް ބަލަން ހުރެވުނީ ބައްޕަގެ ހަރަކާތްތައް އެހެންޏާ ހުންނަގޮތް ނޫންވީމައެވެ.\n" ބައްޕައަށް ކިހިނެތްވެފައި އެހެރީ..............." ޖޫލީގެ ސުވާލު އިވިފައި ސަރުމީލާ ދިނީ ފުރަގަހެވެ. ޖޫލީ ކުރި ސުވާލުގެ ޖަވާބުދޭކަށް ސަރުމީލާއަކަށް ފަސޭހައެއް ނޫނެވެ.\n" ބައްޕަ .........އަރާމްކޮށްލަން އެދިޔައީ.........." ސަރުމީލާއަށް ރޮވިދާނެތީ ތުންފަތުގައި ދަތްއަޅާލިއެވެ. އޭރު ދެލޯ ފުރިގެން ބަންޑުންވެއްޖެއެވެ. ސަރުމީލާ ދިނީ ޖޫލީ ބޭނުންވި ޖަވާބެއް ނޫނެވެ.\nއެހެންވެ ޖޫލީ ދެތިން ފިޔަވަޅު ކުރިއަށްޖެހިލައި ސަރުމީލާ އޭނާ އޭނާ އާ ދިމާލަށް ނުހަނު އުނދަގުލުން އަނބުރާލިއެވެ. ހީވިހީވުން ޔަގީންވީ ސަރުމީލާގެ ލޮލުން ފައިބަމުންދާ ކަރުނަތައް ފެނިފައެވެ. ސަރުމީލާވެސް ޖޫލީ ގައިގާ ބައްދާލިއެވެ. އަޑުން އަޑުނަގާ ސަރުމީލާއަށް ރޮއެގަނެވުނެވެ. ދަރިންގެ ދިރިއުޅުމާއިމެދު އެމައިމީހާގެ ކަރުނަތައް ހުސްކޮށްލަން ބޭނުންވެފައި ހުރި ކަހަލައެވެ. ވެގެން އުޅެނީ ކީއްކަން ޖޫލީއަކަށް ނޯޅެއެވެ. ސަޖާ އާ ދިމާލަށް މާހިލް ކީ އެއްޗެހިން އެމަންމަގެ ހިތަށް އަރާނެ އެއްޗެހި ޖޫލީއަށް އިހްސާސްކުރެވެއެވެ\n" މަންމާ............" ޖޫލީގެ އަޑުގައިވީ އާދޭހެވެ. ޖޫލީ ގޮވާލިނަމަވެސް ސަރުމީލާ ހުއްޓައިނުލައެވެ.\n" މަންމާ...........ދެން ނުރޮއެ............." އެންމެ ކައިރީގައި ހުރި ގޮނޑީގައި ސަރުމީލާ ބައިންދަމުން ޖޫލީ އެދުނީ މަންމަ ނުރުއިމަށެވެ. މަންމަ ރޯތަން ބަލާކަށް ޖޫލީއަކަށް ކުޅަދާނައެއް ނޫނެވެ. މޭޒުމަތީގައި ހުރި ބިއްލޫރި ޖަގުން ފެންތައްޓެއް އަޅާފައި ދިނުމުން ސަރުމީލާ އެތިފޮދެއް ބޯލިއެވެ. ޖޫލީވެސް ގޮނޑިއެއް ދަމާލާފައި ސަރުމީލާ އާ ކުރިމަތިވާނޭހެން އިށިއިނެވެ.\n" ސަޖާއަށް ވެދާނެ ގޮތަކާއި މެދު މަންމަ ކަންބޮޑުވޭ..............." ސަރުމީލާ ލޯފޮހެލަމުން ބުނެލިއެވެ.\n" މަންމާ........ނުރޮއެބަލަ.......އަހަރެމެން މީ ކޮއްކޮއަށް އަޅާލަން ތިބި މީހުން އަހަރެމެންގެ ހިތްވަރު ހުރެގެންދޯ ކޮއްކޮއަށް ހިތްވަރު ދެވޭނީ..................." ޖޫލީގެ ނަސޭހަތް އިވިފައި ސަރުމީލާ ވަރަށް ފަރުވާތެރިކަމާއެކު ޖޫލީގެ މޫނަށް ކަޅިއަޅާލިއެވެ.\n" މަންމަ ދެރަވެފަ މާޔޫސްވެފަ އިންނަތަން ކޮއްކޮއަށް ފެންނަންޏާ ކިހިނެތްވާނީ........" ޖޫލީ ލޮލުގެ ހިމަކޮޅުން ވެއްޓުނު ކަރުނަތިކި ފޮހެލަމުން އިންތަނުން ތެދުވެތެވެ. އަދި ސަރުމީލާއަށް ފުރަގަސްދިނެވެ.\n" އަހަރެން މިހާރު ބިރުގަންނަން ފަށާފި....................." ޖޫލީގެ އަޑުގައިވީ އަސަރުތައް ސަރުމީލާގެ ހިތުގެ އެންމެ ފުނުގައި ނުބައި ހޫނެއް އުފައްދާލިއެވެ.\n" ސަޖާގެ ބޭބީ އަށް ކަމެއް ވެދާނެތީ .............ސަޖާއަށް ކަމެއް ވެދާނެތީ................" ތުންފަތުގައި ދަތްއަޅާލީ އިތުރަށް ވާހަކަ ކުރިއަށް ނުގެންދެވިގެންނެވެ. ސަޖާ ގެއަށް ފޮނުވާލަމުން ހުރިހާ ވާހަކައެއް ޑޮކްޓަރވަނީ ޖޫލީ އާ ހިއްސާކޮށްފައެވެ. ބުލީޑްވުމުން ބެޑްރެސްޓުކުރުން މުހިއްމު ވާހަކައެވެ. ކަންކަމާއި ފިކުރުކުރަން ސަޖާއަށް ފުރުސަތު ނުދިނުމަށް ތަކުރާރުކޮށް ޑޮކްޓަރ އެދުނެވެ.\n" މަންމާ..........." އިރުކޮޅަކު ހިމޭނުން ހުރެފައި ޖޫލީ މަންމައަށް ގޮވާލީ ނިކަން ބާރަށެވެ. އަދި ސަރުމީލާގެ ދެކޮނޑުގައި ހިފައި ތަޅުވައިގަތެވެ.\n" މަންމަ ދާންވިއޭނުން މާހިލާ ވާހަކަދައްކަން ...ފަހަރެއްގަ މަންމަ ވާހަކަދެއްކީމަ މާހިލް ގަބޫލުކޮށްދާނެ............" މާހިލް އެނބުރި ސަޖާ ކައިރިއަށް އައުމަކީ ސަރުމީލާގެވެސް އެދުމެކެވެ. މާހިލް ތާއަބަދަށް ސަޖާ ދޫކޮށް ހިނގައްޖެނަމަ ސަޖާ ދުނިޔެއިން މޮޔަވެދާނެއެވެ. ކުޑަކުޑަ ދަރިއަކު ބައްޕަގެ ލޯބިން މަހުރޫމްވާނެއެވެ. އެހެންވާކަށް ސަރުމީލާ ބޭނުންވާނީ ކިހިނެތް ހެއްޔެވެ؟\n" އެހެން ކައިވެންޏެއް ކުރަން ފައިވިއްދާލާފަ ހުރި މީހަކު ސަޖާ އާ ދުރަށްދާން އެއްހާސް ބަހާނާވެސް ދައްކާނެ......." މާހިލްގެ މައްޗަށް ސަރުމީލާގެ ހިތްމިހާރު މާރަނގަޅެއްނޫނެވެ. ގެއްލިއްޖެ އިތުބާރެއް ވެއްޓިއްޖެ އަގެއް ދެން އެމީހެއްގެ ކުރިމަތީ ކުރިން އޮތް ގޮތަށް އިޔާދަވުމަކީ ވާނޭކަމެއް ނޫނެވެ.\n" އެވަރުގެ މީހަކު އައުމަށްވުރެން ނައުން ގާތީ............" ސަރުމީލާގެ އަޑުގައިވީ މަޑުމޮޅިކަމެވެ.\n" ޕުލީޒް މަންމަ...........އަޅެ ދާންވީއޭނުން މަންމަ ގޮސް ވާޙަކަދައްކަނިކޮން ފަހަރެއްގަ އޯކޭ ވެދާނެ........" އެންމެފަހުން ސަރުމީލާ އެކަމަށް އެއްބަސްވީ ހިތާ ދެކޮޅަށެވެ. ރަނގަޅު ވަގުތެއް ހޯދާލާފައި މާޙިލާއި ބައްދަލުކުރަން ދާނީ ބައްޕަޔާވެސް އެކީކަމަށް ބުނުމުން ޖޫލީ ހިތްހަމަޖެހުނެވެ.\nބާޒާރުކޮށްގެން ގެއަށް އާއިރު ގޭގައި ރަސްކަންކުރަނީ ފަޅުކަމެވެ. އެއްވެސް މީހެއްގެ ހިލަމެއްވެސް ނުވެއެވެ. ވަރަށް ހިތްހަމަޖެހި ހުރެގެން އާޝާ ގޮސްވަނީ އޭނާގެ ކޮޓަރިއަށެވެ. ހޫނުވެފައި ހުރުމުން ފެންވަރާލައިގެން އެއްޗެހި ބަދަލުކޮށްލަން ވެގެންނެވެ. އާޝާ ކޮޓަރިއަށް ވަދެ ދޮރުލެއްޕި އަޑަށް ހައިފާވެސް އޭނާގެ ކޮޓަރިން ނިކުމެ ބޭރުބަލާލިއެވެ. އަފީފު އޮތީ އާޝާ ގެއަށް އައުމުން އަފީފަށް ގުޅަން ހައިފާ ކައިރީ ބުނެފައެވެ. ހައިފާ އިރުކޮޅަކު ހުރެފައި ހައުސްކޯޓުގެ ޖީބުން ފޯނުނަގާ އަފީފަށް ގުޅާލީ ހިތާދެކޮޅަށެވެ. ފިރިމީހާގެ އަމުރަކަށް ތަބާވުމުގެ ގޮތުންނެވެ. އަފީފު އައިސް އާޝާ އާ ދިމާލަށް ކިޔާނެ އެއްޗެއް ހައިފާއަށް ހިތަށް އަރުވާލަންވެސް ދައްޗެވެ. އެނގޭހައިވެސް އެއްޗަކީ ގޭގައި ތޫފާނެއް އުފައްދާނެ ކަމެވެ.\nއާޝާ ފާހާނާއިން ނިކުތްއިރު ނަވީންގެ ދެތިން ކޯލު ލިބިފައި އޮތެވެ. ނަވީނަށް ގުޅަން އުޅެފައިވެސް އާޝާ ބެލީ ތައްޔާރު ވެވޭތޯއެވެ. ވޯޑްރޮބް ހުޅުވާލައިފައި ފަހަރަކު ހެދުމެއްނަގާ ގައިގާ ޖައްސާލާފައި އަތުކޮޅަށް އެހެދުމެއް އެއްލާލަނީ އެނދުމައްޗަށެވެ. ދިހަޔަކަށްވުރެން ގިނަ ހެދުން ބެލިއިރުވެސް ކަމުދާ ހެދުމެއް ދިމަލެއް ނުވިއެވެ. ހިތްހަމަ ނުޖެހި ހުރެފައި އެންމެފަހުންލީ މަސްޓަޑް ކުލައިގެ ގަޔަށްދޫ ހެދުމެކެވެ. އާދައިގެ އެހެދުން ހުރީ އާޝާގެ ކަކުލުން ތިރިއަށެވެ. މެދުހަށީގައި ހުދުކުލައިގެ ފުލޯރާ ބެލްޓެއް އަޅާލިއެވެ. އަދި އިސްތަށިގަނޑު މައްޗަށްނަގާ ހައްޔަރުކޮށްލީ ކުޑަ ދައްޗަކުންނެވެ. ލޯގަނޑު ކުރިމައްޗަށް ހުއްޓި ފަރުވާތެރިކަމާއެކު މޫނަށް ބަލާލިއެވެ. އޮއިލް ކޮންޓުރޯލް ޕައުޑަރއަކުން މޫނުމަތީގައި ފުއްމާގަނޑު ކާތާލިއެވެ. ބޭނުންވީ މޭކަޕަކާއި ނުލާ ވަރަށް އާދައިގެ ގޮތަކަށް ހުންނާށެވެ. މޫނުގެ ހަމާ ދާދި އެއްކުލަޔަކުން ލިޕްގުލޯސެއް ޖައްސާލުމަށްފަހު ދޮރާދިމާލަށް ހިނގައިގަތް ވަގުތު އެނދުމަތީގައި އޮތް ފޯނު ރިންގުވިއެވެ. ހަމަ އެހިނދު ދޮރުގައިވެސް ނިކަން ބާރަށް މީހަކު ތަޅާއިގަތް އަޑުއިވުނެވެ. ފޯނުގެ ސްކުރީނަށް ބަލާލިއިރު އޮތީ " ނަވީން" ގެ ނަން އަރާފައެވެ. ދޮރު ހުޅުވުން ލަސްވެގެން ކުރިއަށް ވުރެން ބާރަށް ދޮރުފަތުގައި ތަޅައިގަތެވެ. ކުރިން ފޯނުނަގަންވީ ބާއޭ ހިތަށް އަރާފައިވެސް ފުރަތަމަ އާޝާ ގޮސް ހުޅުވީ ދޮރެވެ.\n________ ނުނިމޭ ___________\nތޭންކްސް މަރީ. މިއަދުވާހަކަ އަޕްކޮއްފަ އިނުމުން މި ލިބުނީ ސަރޕްރައިޒެއް!!\nޙާދަމޮޅޭ މަރީވާހަކަ ލިޔާލެއް. ޥަރަށް ރިއަލިސްޓިކް…


Kartik aaek massalaeh nujehey: Sunny Singh\nކާރްތިކާއެކު މައްސަލައެއް ނުޖެހޭ: ސަނީ ސިންގް\nސަނީ ސިންގް އާއި ކާރްތިކް\nސަނީ ސިންގް އާއި ކާރްތިކް އާރްޔަން އެންމެ ފުރަތަމަ ސްކްރީނުން ފެނުނީ ދެ އެކްޓަރުން އެކުގައި ކުޅުނު ޑައިރެކްޓަރު ލަވް ރަންޖަންގެ "ޕިޔާރް ކާ ޕަންޗްނާމާ 2" އިންނެވެ. އެ ފިލްމަށް ވަރަށް ރަނގަޅު ކާމިޔާބެއް ލިބުނެވެ. އޭގެ ފަހުން ހަމަ މި ދެ އެކްޓަރުން ލައިގެން ލަވް ރަންޖަން ވަނީ "ސޯނޫ ކީ ޓީޓޫ ކީ ސްވީޓީ" އުފައްދާފަ އެވެ. އެ ފިލްމަކީ ވެސް ސުޕަހިޓެކެވެ\n"ސޯނޫ ކީ ޓީޓޫ ކީ ސްވީޓީ" ގެ ސަބަބުން ކާރްތިކް އަށް ބޮލީވުޑްގެ އެކްޓަރުންގެ އެންމެ ކުރީ ސަފަށް ވަނުމުގެ ފުރުސަތު ލިބުނެވެ. ނަމަވެސް ސަނީއަކަށް އެހާ ބޮޑު ކުރިއެރުމެއް ނުލިބުނެވެ. އިންޑިއާގެ ބައެއް ނޫސްތަކުން ބުނަނީ ކާރްތިކް އާއި ސަނީގެ މެދުގައި މިހާރު މައްސަލަތަކެއް ޖެހިފައިވާ ކަމަށާއި ދެ އެކްޓަރުން އެކަކު އަނެކަކާ ވާހަކަ ވެސް ނުދައްކާ ކަމަށެވެ.\nނަމަވެސް ބޮލީވުޑް ހަންގާމާއަށް ދީފައިވާ އިންޓަވިއު އެއްގައި ސަނީ ވަނީ އޭނާ އާ ކާރްތިކްގެ މެދުގައި އެއްވެސް މައްސަލައެއް ނެތް ކަމަށް ބުނެފަ އެވެ. ދެ މީހުން އަބަދު އަރާރުންވާ ކަމަށާއި ނަމަވެސް ފަސް ވަރަކަށް މިނެޓް ނުވަނީސް ރުޅި މަޑުވެ އަލުން ސުލްހަވާ ކަމަށް ވެސް ސަނީ ބުންޏެވެ.\nސަނީ، 34، ބުނީ ކާރްތިކް އާއި އޭނާގެ މެދުގައި އެއްވެސް ސިއްރެއް ނޯންނާނެ ކަމަށާއި ދެ މީހުން ކުރާ ކަންތައްތައް އެކަކު އަނެކަކަށް ވަރަށް ރަނގަޅަށް އެނގޭނެ ކަމަށެވެ. ސަނީ ވަނީ ކާރްތިކްގެ "ޕަތީ ޕަތުނީ އައުރް ވޯ" ގައި ވެސް ކުޑަ ރޯލެއް ކުޅެފަ އެވެ. އެއީ ވެސް ކާރްތިކް އާ އޮންނަ ގުޅުން ރަނގަޅުކަމުން ކުޅެދިން ރޯލެއް ކަމަށް ސަނީ ބުނެފައި ވެއެވެ.\nކާރްތިކް އެންމެ ފަހުގެ ރިލީޒް ކަމަށްވާ "ލަވް އާޖް ކަލް" އާއި ސަނީގެ "ޖެއި މަމްމީ ދީ" އަށް ބޮކްސް އޮފީހުގައި ވަނީ ވަރަށް ބޮޑު ނާކާމިޔާބީ އަކާ ކުރިމަތިވެފަ އެވެ.


Proxy home: hamaekani carpet eh noon!\nޕްރޮކްސީ ހޯމް: ހަމައެކަނި ކާޕެޓެއް ނޫން!\nގަލޮޅު ނީލޯފަރު މަގުގައި ހުންނަ ބޮޑު ފިހާރައަށް ފިލްމީ ތަރި މަރިޔަމް އައްޒަ ޕްރޮކްސީ ޝޯރޫމުގައި- ފޮޓޯ: ޕްރޮކްސީ\nޕްރޮކްސީ ހޯމް ކައިރިން އެ ތަނުގެ ދެ މުވައްޒަފުން ހިނގާފައި ދަނީ- ފޮޓޯ: އަވަސް\nޕިކަޕު ތަކާއި ލޮރީތަކުގެ ފަހަތު ފިލާއިން ފެންނަނީ މިހެން ލިޔެފައި ވަނިކޮށެވެ. "ކާޕެޓް ތަ؟ ޕްރޮކްސީ!" މިއީ ކޮން ތަނެއް ހެއްޔެވެ؟ މިއީ، ގަލޮޅު ނީލޯފަރު މަގުގައި ހުންނަ ބޮޑު ފިހާރަ އެކެވެ. ގާތްގަނޑަކަށް ދެހާސް އަކަފޫޓުގެ މި ޝޯރޫމް ފުރާލާފައިވަނީ، ޒަމާނީ ގެތަކާއި އޮފީސް ތަކުގެ އިތުރުން އެކި ވިޔަފާރި މޮޑެލްް ތަކުގެ އިންޓީރިއާ ސާމާނުންނެވެ. ޕްރޮކްސީ ހޯމް ހާއްސަ ވަނީ "ޓޯޓަލް ސޮލިއުޝަން" ދޭ ތަނެއްގެ ގޮތުގަ އެވެ.\n"އަޅުގަނޑުމެން މި ތަނުން މި ދެނީ އިންޓީރިއާގެ ޓޯޓަލް ސޮލިއުޝަން. އަޅުގަނޑުމެންގެ އަތުގައި ހުންނާނެ އިންޓީރިއާ އަށް ބޭނުންވާ ފްލޯރިން އިން ފެށިގެން ވޯލް ޕޭޕަރ އާއި ކާޕެޓުގެ ގިނަ ވަތްތަރު ތަކެއް. ޔޫރަޕްގެ ގިނަ އުފެއްދުންތަށް ލިބޭނެ މިތަނުން." ޕްރޮކްސީ ހޯމްގެ މެނޭޖިން ޑިރެކްޓަރު އަހުމަދު ޝާހިދު އަވަސް އަށް ވިދާޅުވި އެވެ.\nޕްރޮގްސީ ހޯމް، މިހާރު ފިހާރައެއްގެ ގޮތުގައި ފެނުނަސް "ޕްރޮކްސީ" ނަމަކީ ދެހާހުގެ އަހަރުތަކުގައި އިމާރާތް ކުރުމުގެ ދާއިރާގައި މަގުބޫލު ނަމެކެވެ. އޭރުވެސް މިހާރެކޭ އެއްގޮތަށް ހިދުމަތް ދިނުމާއި މަސައްކަތުގެ ފެންވަރުގައި ޕްރޮކްސީ އޮތީ ވަރަށް މަތީގަ އެވެ. އާއްމުންގެ އިތުބާރުހުރި ބްރޭންޑެއްގެ ގޮތުގަ އެވެ. މިގޮތުން، ވޯޓާ ބަންގަލޯތަކާއެކު މިހާރުގެ ފެންވަރަށް ތަރައްގީ ކޮށް 2010 ވަނަ އަހަރު ހުޅުވި އެއްލައިދޫ މޯލްޑިވްސް ބައި ސިނަމަން ރިސޯޓް ޕްރޮޖެކްޓަކީ ޕްރޮކްސީ އިން ކާމިޔާބު ކަމާއި އެކު ނިންމައި "ޓާންކީ" ޕްރޮޖެކްޓެކެވެ. މީގެ އިތުރުން ވެސް މެއިން ކޮންޓަރެކްޓަރެއްގެ ގޮތުގައި ހަކުރާ ހުރާ އަދި ދޮންވެލި ބީޗް ރިސޯޓާއި ވެލާވަރު ރިސޯޓް އަދި ކަނޑޫމާ ފަދަ ރައްރަށުގެ ކޮންސްޓްރަކްޝަން އަދި އިންޓީރިއާ ޕްރޮޖެކްޓްތަށް ވަނީ ކާމިޔާބުކަމާއި އެކު ނިއްމާފަ އެވެ.\nޕްރޮކްސީ ހޯމްގެ ވޯލް ޕޭޕަރުތަކެއް އެތަނުގެ މުވައްޒަފަކު ދައްކާލަނީ ފޮޓޯ: އަވަސް\n"ޕްރޮޖެކްޓް މެނޭޖްމަންޓަކީ ވެސް އަޅުގަޑުމެންގެ ސްޕެޝިއަލިޓީ އޭރިއާ އެއް. އެގޮތުން އިންޓަނޭޝަނަލް ޗެއިންތަކުގެ ބައެއް ރިސޯޓްތައް ތަޅުދަޑިޔާއި ހަމަ އަށް، ހުރިހާ މަރުހަލާއެއްގައި ޕްރޮޖެކްޓް މެނޭޖް ކޮށްދީފައިވާނެ." ޝާހިދު ވިދާޅުވިއެވެ.\nމިހާރު އެ ކުންފުނިން މި ވަނީ އަނެއްކާ "ޕްރޮކްސީ ހޯމް" ގެ ނަމުގައި އާއްމު ގޭ ބިސީތަކާ ވެސް ގާތްވެފަ އެވެ. ސުވާލަކީ މިހާރު ޕްރޮކްސީގެ ހާއްސަ ކަމަކީ ކޮބައި ހެއްޔެވެ؟\n"ކޮންސްޓްރަކްޝަންގެ ތެރެ އިން ފެށި މަސައްކަތް އެއްކޮށް ހުއްޓުނީ އެއް ނޫން. އޭގެ ފަހުން ބޭނުންވީ މި ފަންނުގައި ކަސްޓަމަރުންނަށް ބޭނުންވާނެ އެހެން ރިސޯސްތައް ފޯރުކޮށް ދޭން. މިގޮތުން މީގެ ތެރެ އިން ފެޅި ގޮތްޕެއް ޕްރޮކްސީ ހޯމްއަކީ،" ޕްރޮކްސީ ހޯމް އުފެދުނު ގޮތް ޝާހިދު ވިދާޅުވެ ދެއްވި އެވެ.\nއިންޓީރިއާ ސޮލިއުޝަންގެ އެންމެ ރީތި\nޝާހިދު ވިދާޅުވި ގޮތުގައި 2017 ވަނަ އަހަރު އުފެއްދި ޕްރޮކްސީ ހޯމް އިން ޒަމާނީ އެޕާޓްމަނޓްތައްް އަދި ކެފޭ ރެސްޓޯރަންޓްތަކުގެ އިތުރުން އޮފީސްތަކަށް ބޭނުންވާ ފްލޯރިންގ އަދި އިންޓީރިއާގެ ޓޯޓަލް ސޮލިއުޝަން ފޯރުކޮށްދެމުން ގެންދެ އެވެ.\n"ގެސްޓް ހައުސް، ރިސޯޓުތަކާއި، އޮފީސްތައް އަދި ބޮޑެތި ކުންފުނިތަކަކީ މި މާކެޓްގެ ބޮޑު ބައެއް. ފިހާރަތަކާއި ހޮޓާތަކަކީ ވެސް ހަމަ މިހާރު އެންމެ ފުޅާކޮށް މި ހިދުމަތް ހޯދާ ކަސްޓަމަރުން. އެންމެ މަގުބޫލީ އަޅުގަނޑުމެންގެ ފްލޯރިން. ރާއްޖޭގެ ހުރިހާ އިންޑަސްޓްރީތަކުން އަޅުގަނޑުމެންގެ ފްލޯރިން ފެންނަން ހުންނާނެ،" ޝާހިދު ވިދާޅުވި އެވެ.\n"ޕްރޮކްސީ ހޯމް އަޅުގަނޑުމެން ރަޖިސްޓްރީ ކުރީ މި ހިދުމަތް އިތުރަށް ފުޅާ ކުރަން. ހައުސް ހޯލްޑް ލެވަލްގައި [ގޭގެއަށް] ވެސް މި ހިދުމަތް ދިނުމަށް. އަލަށް އެޕާޓްމަންޓަކަށް ބަދަލުވާ މީހަކު ބޭނުން ވަނީ ހަމައެކަނި ކޮޓަރި ނޫނީ ސިޓިން ރޫމްގެ އިންޓީރިއާ ހަދާލަން. އެ ހިދުމަތް ވެސް މިހާރު އަޅުގަނޑުމެން ފޯރުކޮއްދެމުން މި ދަނި."\nފެންވަރު ރަނގަޅު- ޔޫރަޕުގެ އުފެއްދުންތައް\nޕްރޮކްސީ ހޯމް އިން މި ހިދުމަތް ދެނީ ހަމައެކަނި ރާއްޖޭގައި ތިބެގެންނެއް ނޫނެވެ. އެ ކުންފުނީގެ ރެޕްރެޒެންޓޭޓިވް އޮފީސް މެލޭޝިއާ އާއި ސިންގަޕޫރުގައި ވެސް ހުރެ އެވެ. އެ ތަންތަނުގައި ވެސް ތިބެނީ ޕްރޮކްސީގެ މުވައްޒިފުންނެވެ. އެހެންވެ، ކަސްޓަމަރު ބޭނުންވާ ކޮންމެ ޕްރޮޑަކްޓެއް ބޭނުން ވަގުތެއްގައި ހޯދާލައިގެން ގެނައުމުގެ ގާބިލްކަން ޕްރޮކްސީ ހޯމް އަށް އޮވެ އެވެ. އެކަން ކުރަނީ ކަސްޓަމަރުންނަށް ވީހާ ވެސް އަވަސް ހިދުމަތެއް ފޯރުކޮށް ދިނުމަށެވެ.\n"އެންމެ ބޮޑު ޔަގީން ކަމަކީ މިތަނުން ވިއްކާ ޕްރޮޑަކްޓްތަކުގެ ކޮލިޓީ. މިއީ ފެންވަރު ރަނގަޅު ޕްރޮޑަކްޓް ތަކެއް. ޔޫރަޕުގައި މަޝްހޫރު ބްރޭންޑްތައް. ފްލޯރިންގައި ބޭނުން ކުރާ ޕާކޭއަކީ ސުވިޒް ޕްރޮޑަކްޓެއް. ވިނެލް ފްލޯޯރިންގައި މި ގެންގުޅޭނީ ކޮރެއާގެ އެންމެ މަގުބޫލު ބްރޭންޑް. ކާޕެޓުގައި މި ގެންގުޅެނީ ބެލްޖިއަމް، އިރާން އާއި ތުރުކީ ފަދަ ގައުމުތަކުގެ ކާޕެޓުތައް. މިއީ ކާޕެޓު އުފައްދަން އެންމެ މަޝްހޫރު ގައުމުތައް، ވޯލް ޕޭޕަރ އަދި ވޯލް ކަވަރިންގްސް އަކީ މެލޭޝިއާ، ކޮރެއާ، ޖާމަނީ އަދި ޔޫއެސްއޭ ގެ އުފެއްދުންތަށް." ޝާހިދު ވިދާޅުވި އެވެ.\nކާޕެޓުގައި އަދި މާ ނަން މަޝްހޫރު\nޕްރޮކްސީ އިން އައިސް ޓީވީގެ އަޒޯނާ ޝޯއަށް ހަދައިދީފައިވާ ސެޓެއް- ފޮޓޯ: ޕްރޮކްސީ\nޕްރޮކްސީ ހޯމްގައި ކާޕެޓުގެ 100 އަށްވުރެ ގިނަ ވައްތަރު، ހަމައެހާ ގިނަ ޝޭޑް އާއި ޑިޒައިން ހުރެ އެވެ. ޝާހިދު ވިދާޅުވި ގޮތުގައި ގިނަ ބަޔަކު ޕްރޮކްސީ ދަންނަނީ ކާޕެޓުގެ ތަނެއްގެ ގޮތުގައެވެ، އެހެންވެ ކާޕެޓަށް ބޮޑު ޝައުގުވެރި ކަންދޭ ކަމަށެވެ. އަދި މި ރޯދަ މަހާ ދިމާކޮށް ރާއްޖޭގައި ގިނަ މިސްކިތް ތަކަށް ކާޕެޓު ފޯރުކޮށްދިނީ ވެސް ޕްރޮކްސީ އިން ނެވެ.\nޕްރޮަޑަކްޓްތަކުގެ އަގު އެކަށީގެންވޭ\nޕްރޮކްސީ ހޯމްގައި އެކި ޕްރޮޑަކްޓްތަކުގެ ކޯނާތަށް ހުރެއެވެ. ވޯލްޕޭޕަރ އޭރިއާގައިވާ ކެޓެލޮގުތަކުގައި، ހާހުން ގުނާލެވޭ ވަރަށް ތަފާތު ޑިޒަިންތަކުގެ ވޯލްޕޭޕާ ވައްތަރުތަށް ފެއްނަން އެބަހުއްޓެވެ. އަދި ކާޕެޓު ސެކްޝަނުގައިވާ ކާޕެޓް ކުލަތަކާއި ފަރުމާތައް ސަތޭކައަށްވުރެ ގިނަ އެވެ. އަދި ހަމައެހެންމެ ދޮރުފޮއްޗާއި އެހެނިހެން ޕްރޮޑަކްޓްތަކުގެ ނަން ލިސްޓު ދިގެވެ. ސުވާލަކީ މި ތަކެތީގެ އަގު ކިހިނެއްވާނެ ހެއްޔެވެ ؟\nޕްރޮކްސީ ހޯމްގެ އެންމެ ހާއްސަ ކަމަކީ މިއެވެ. ކަސްޓަމަރު ބޭނުންވާނެ އެކަށީގެންވާ އަގުގައި ޕްރޮޑަކްޓްތައް ލިބެން ހުރުމެވެ. އަދި އޮތް ހިތްހަމަ ޖެހުމަކީ މި އުފެއްދުންތަކުގެ ފެންވަރު ރަނގަޅުވުމެވެ. މި ޔަގީންކަމާއެކު ޕްރޮކްސީ ހޯމް މިވަނީ "އިންޓީރިއާ ޓޯޓަލް ސޮލިއުޝަންގެ" އެންމެ އުހުގަ އެވެ. އެންމެ ރީތި އުފެއްދުންތަކާއެކު ކަސްޓަމަރުންގެ ހިތް އުފާ ކޮށްދިނުމުގައި ހަމަ ޕްރޮކްސީ ވަރެއްނެތެވެ.


ހުޅުމާލޭ ޕްރީ ސްކޫލް އަނދައިގެން ދިޔަ ހާދިސާއާއި ގުޅިގެން ރައްޔިތުން މަޖިލީހުގެ ހުޅުހެންވޭރު ދާއިރާގެ މެންބަރު މޫސަ މަނިކު ހިތާމަ ފާޅު ކުރައްވައިފި – Maldivian Democratic Party\nހުޅުމާލޭ ޕްރީ ސްކޫލް އަނދައިގެން ދިޔަ ހާދިސާއާއި ގުޅިގެން ރައްޔިތުން މަޖިލީހުގެ ހުޅުހެންވޭރު ދާއިރާގެ މެންބަރު މޫސަ މަނިކު ހިތާމަ ފާޅު ކުރައްވައިފި\nހުޅުމާލޭގެ ޕްރީ ސްކޫލްގައި ރޭ ފަތިހު ހިނގާދިޔަ އަލިފާނުގެ ހާދިސާއެއްގައި އެސްކޫލް އެއްކޮށް އަނދާ ހުލިވުމާއި ގުޅިގެން ރައްޔިތުންގެ މަޖިލީހުގެ ހުޅުހެންވޭރު ދާއިރާގެ މެންބަރު މޫސާ މަނިކު ހިތާމަ ފާޅުކުރައްވައިފިއެވެ.\nމި ހިތާމަވެރި ދަނޑިވަޅުގައި ހުޅުމާލޭ ލާލޭ ޕްރީސްކޫލުން އެހީތެރިވެދެއްވާ ހުޅުމާލެ ޕްރީ ސްކޫލް ކުދިންގެ ކިޔެވުމަށް މެދުކެނޑުމެއް އަޔަނުދީ އެކުދިންނަށް ކިޔެވޭނެ ފުރުޞަތު ހުޅުމާލޭ ލާލޭ ސްކޫލްގެ ފަރާތުން ފަހިކޮށްދެއްވާފައިވާތީ ލާލޭ ސްކޫލަށް މޫސާ މަނިކު ޝުކުރު އަދާ ކުރެއްވިއެވެ.\nހުޅުހެންވޭރު ދާއިރާގެ މެންބަރު މޫސާ މަނިކު ވިދާޅުވީ އެސްކޫލުގެ ދަރިވަރުންނަށް ވީހާވެސް އަވަހަކަށް ކިޔޭވެނެ އިންތިޒާމް ހަމަޖެހިގެން ދިއުމާއި އެ ސްކޫލް އިމާރާތް ކުރެވޭނެ އިންތިޒާމް ހަމަޖެހިގެން ދިއުމަކީ މިއަދު ކޮންމެހެންވެސް ކުރަންޖެހޭ ކަމެއް ކަމަށެވެ. އަދި މިކަމުގައި ކޮށްދެއްވެންހުރި ހުރިހާ ކަމެއް ކޮށްދެއްވާނެކަމަށެވެ.\nބަޔާން ނެރުނީ: އެމްޑީޕީ ހުޅުހެންވޭރު ދާއިރާއިން.


ގަދަކަމުން ރާބޯންދީ, ފިރިހެން ދަރިފުޅު ކުރިމަތީގައި ކެރަލާ އަންހެނަކު ރޭޕް ކޮށްފި! – Dhen.mv\nގަދަކަމުން ރާބޯންދީ, ފިރިހެން ދަރިފުޅު ކުރިމަތީގައި ކެރަލާ އަންހެނަކު ރޭޕް ކޮށްފި!\nJune 6, 2020 - 12:17 pm\nރޭޕްގެ ގިނަ މައްސަލަތަކެއް އަބަދުވެސް ހާމަވަމުން އަންނަ އިންޑިއާގައި، އަނެއްކާވެސް އެފަދަ ކަމެއް ފެންމަތިވެއްޖެއެވެ.\nކެރަލާގެ ފިރިހެނަކު، އޭނާގެ ހަތަރު ރަށްޓެހިންނާއި ބައިވެރިވެގެން، އޭނަަގެ އަނބިމީހާއަށް ގަދަކަމުން ރާބޯންދީ ރޭޕް ކުރީ އެމީހުންގެ ފަސް އަހަރުގެ ފިރިހެން ދަރިފުޅުގެ ކުރިމަތީގައެވެ.\nމިމައްސަލައިގައި އަންހެންމީހާގެ ފިރިމީހާއާއި އޭނާގެ އެހަތަރު އެކުވެރިން މިދިޔަ ހުކުރު ދުވަހު ވަނީ ހައްޔަރު ކޮށްފައެވެ.\nރިޕޯޓުތަކުން ބުނާގޮތުގައި ކުޑަ ފިރިހެން ކުއްޖާއަށް އޭނާގެ ބައްޕަ ވަނީ ވަރަށް އަނިޔާވެސް ކޮށްފައެވެ.\nފުލުހުންނަށް މައުލޫމާތު ދެމުން އެއަންހެންމީހާ ބުނެފައިވަނީ މިދިޔަ ބުރާސްފަތި ދުވަހު ހަވީރު އޭނަގެ ފިރިމީހާ އޭނާއާއި އެމީހުންގެ ކުޑަ ދެކުދިން ގޮވައިގެން ޕުތުކުރިޗީ ކައިރީގައި ހުރި ބީޗަކަށް ދިޔަ ކަމަށާއި ފަހުން އަންހެން މީހާއާއި ކުދިން ގޮވައިގެން ފިރިހެންމީހާގެ ރަށްޓެއްސެއްގެ ގެއަށް ގޮސް ގަދަކަމުން ރާބޯންދީ އެމީހުންގެ ދޮށީ ދަރިފުޅު ކުރިމަތީގައި ރޭޕް ކުރި ކަމަށެވެ.\n"މަސްތުގެހާލުގައި ހުއްޓާ އަންހެންމީހާ މަގެއްގެ މަތިން ފެނިގެން، ސަލާމަތް ކޮށްފައިވަނީ އެވަގުތު އެމަގުން ކާރެއްގައި ދަތުރުކުރި ފިރިހެނަކަށް. އެމީހާ އޭނާ ސަލާމަތުން ގެއަށް ގެންގޮސް، ފުލުހުންނަށް އެންގީ" ފުލުހުންގެ އޮފިސަރަކު ބުނެފައިވެއެވެ.\nއަންހެންމީހާ ސަލާމަތްކުރި މީހާ ފަހުން ޓީވީ ޗެނަލްތަކަށް މައުލޫމާތުދެމުން ބުނެފައިވަނީ، އޭނާއަށް އަންހެންމީހާ ފެނުންއިރު އަންހެންމީހާ ހުރީ ރޯން ކަމަށާއި އެކިވަރުގެ ޒަޚަމްތައް އޭނާއަށް ލިބިފައިވާއިރު މަދަދަށް އެދި އާދޭސްވެސް ކުރި ކަމަށެވެ.\nއަންހެންމީހާގެ ގައިގާ އެފިރިހެނުންތައް ސިނގިރޭޓުބުރި ޖެއްސިކަމަށް ވެސް އޭނާ ބުނެފައިވެއެވެ.


Photo Gallery: Council Inthihaabah kurimathi lumuge furusathu hulhuvaalun - vNews.mv\nކައުންސިލް އިންތިޚާބަށް ކުރިމަތިލުމުގެ ފުރުސަތު ހުޅުވާލުން\n08 February 2020, 16:04\n( މާލެ ،5ފެބްރުއަރީ 2020 ) -- ލޯކަލް ކައުންސިލް އިންތިޚާބާއި އަންހެނުންގެ ތަރައްގީއަށް މަސައްކަތްކުރާ ކޮމިޓީގެ އިންތިޚާބަށް ކުރިމަތިލުމުގެ ފުރުސަތު އިލެކްޝަންސް ކޮމިޝަނުން މިވަނީ ހުޅުވާލާފައެވެ. އަންނަ އޭޕްރީލް މަހުގެ4ވަނަ ދުވަހު ބާއްވާ ލޯކަލް ކައުންސިލް އިންތިޚާބުގައި 269562 (ދެލައްކަ ފަސްދޮޅަސް ނުވަހާސް ފައްސަތޭކަ ފަސްދޮޅަށް ދެ މީހަކަށް) ވޯޓުދިނުމުގެ ހައްގުލިބިގެންވާ ކަމަށް އިލެކްޝަނުން ބުނެއެވެ. -- ވީފޮޓޯ : އަހުމަދު ޝުރާއު\n( މާލެ ،5ފެބްރުއަރީ 2020 ) -- ލޯކަލް ކައުންސިލް އިންތިޚާބާއި އަންހެނުންގެ ތަރައްގީއަށް މަސައްކަތްކުރާ ކޮމިޓީގެ އިންތިޚާބަށް ކުރިމަތިލުމުގެ ފުރުސަތު ހުޅުވާލުމަށް ބޭއްވި ހަފްލާގެ ތެރެއިން -- ވީފޮޓޯ : އަހުމަދު ޝުރާއު


ބޭރަށް ހިންގުން - ވިކިޕީޑިއާ\nބޭރަށް ހިންގުން (އިނގިރޭސި ބަހުން: Diarrhea) ނިސްބަތް ކުރެވެނީ ބޮޑުކަމުދެވޭ މިންވަރު އިތުރުވެ، ބޭރުވާ ނަޖިސް ދިޔާކޮށް ހުރުމަށެވެ. ބޭރަށް ހިންގުން އަށް ބަނޑުދިޔާވުން ވެސް ކިޔައި އުޅެއެވެ. ބައެއް މެޑިކަލް ރިފަރެންސް ތަކުގައި ބަނޑުދިޔާވުން ސިފަކޮށްފައިވަނީ 24 ގަޑިއިރުގެ ތެރޭގައި 300މލ އަށްވުރެ ގިނައިން ދިޔާ ނަޖިސް ބޭރުވުން މިހެންނެވެ.\nޑަޔަރިއާ ނުވަތަ ބޭރަށްހިންގުމަކީ ވަރަށް ދިޔާކޮށް އަދި އަވަސް އަވަހަށް ބޮޑުކަމުދާންޖެހުމެވެ. ޑައަރިއާ ޖެހުމުން ދުވާލެއްގެ މައްޗަށް އެންމެ މަދުވެގެންވެސް ތިންފަހަރު ބޮޑުކަމުދެވޭނެވެ. ކުއްލިގޮތަކަށް ބަނޑުދިޔާވާގޮތްވެ ޑައަރިއާ ޖެހުމުން އެއްދުވަސް ނުވަތަ ދެދުވަހެގެތެރޭގައި އެއްވެސްފަރުވާއަކާއިނުލާ ރަގަޅު ވާނެއެވެ. އަހެންނަމަވެސް ދެ ދުވަހަށްވުރެ ގިނަދުވަސްވާނަމަ ވަރަށް ސީރިއަސް މައްސަލައެއްގެ ގޮތުގައި ބަލާ ބަލިމީހާގެ ހަށިގަނޑުން ގިނައަދަދަކަށް ފެންމަދުވުމުގެ ކުރިން ހޮސްޕިޓަލަކަށް ނުވަތަ ފަރުވާލިބޭނޭފަދަ ތަނަކަށް ގެންދިއުމަށް އަވަސްވާށެވެ. އެހެންނަމަވެސް ދާއިމީކޮށް ބަނޑުދިޔާވާ މައްސަލަ ހުންނަނީނަމަ އެއްވެސް އިމަރޖެނެސީއެއް ނެތެވެ. އެއީ މި ގޮތަށް ބަނޑުދިޔާވާ މައްސަލަ ހުރުމަކީ ދިގުމުއްދަތަކަށް ބޭސް ކުރަންޖެހޭފަދަ ބައްޔެއްގެ އަލާމާތަކަށްވެދާނެތީއެވެ.\nފަރުވާދިނުމުގައި ފަސޭހައަކަށް ޑައަރިއާ ބަހާލެވިފައިވަނީ ދެ ބަޔަކަށެވެ. އެއީ އެކިއުޓް ޑައަރރިއާ އާއި ކްރޯނިކް ޑައަރިއާ އެވެ. އެކިއުޓް ޑައަރރިއާ ޖެހުމުން ކުޑަވަގުތު ކޮޅެއްގެ ތެރޭގައި ހަށިގަނޑުން ފެންމަދުކޮށްލާނެއެވެ. ބައެއްފަހަރު ފެންމަދުވުމުގެ ސަބަބުން އެތެރެހަށީގައިވާ އެހެންނިޒާމުތަކުގެ މަސައްކަތައްބުރޫއަރާ ބަލިމީހާގެ ފުރާނައަށް ގެންލުންލިބޭހިސާބަށްދެއެވެ. މި ގޮތުން ނުރައްކާތެރިހާލަތެއް މެދުވެރިވުމުގެ ފުރުސަތު ބޮޑީ ކުޑަކުދިންނަށާއި އުމުރުން ދުވަސްވީ މީހުންނަށް ބޭރަން ހިންގުން ޖެހުމުންނެވެ.\nކޮންމެ އުމުރުފުރާއެއްގެ މީހަކަށްވެސް ބޭރަށް ހިންގުންޖެހިދާނެއެވެ. ބޮޑުމީހަކަށް އަހަރެއްގެ ތެރޭގައި ހަތަރު ފަހަރު ބޭރަށް ހިންގާ ބަލި ޖެހުމުގެ ފުރުސްތު އޮވެއެވެ. ދިރާސާތަކުން ދައްކާ ގޮތުގައި ކޮންމެ ކުޑަކުއްޖެއްވެސް އުމުރުން ފުރަތަމަ ފަސް އަހަރު ދުވަހުގެ ތެރޭގައި ހަތްފަހަރާއި ފަނަރަ ފަހަރާއި ދެމެދުގެ އަދަދަކަށް ބޭރަށް ހިންގާ ބަލިޖެހެއެވެ. އެކިއުޓް ޑައަރިއާ ޖެހެނީ ސަލްމަނެއްލާ، ޝިގެއްލާ، ކެމްޕިލޮބެކްޓަރ ނުވަތަ އީ.ކޮލައި ފަދަ ބެކްޓީރިއާއްގެ ސަބަބުންނެވެ. އަދި ބައެއް ފަހަރު ސައިޓޮމެގަލަވައިރަސް ނުވަތަ ހެޕަޓައިޓިސް ޖައްސުވައިދޭ ވައިރަސް ގެސަބަބުން ވެސް ބޭރަށް ހިންގުންޖެހިދާނެއެވެ. އާއްމު ގޮތެއްގައި ޑައަރިއާ ޖެހެނީ އެންޓަމީބާ ހިސްޓޮލީޓިކާ ފަދަ ޕެރަޒައިޓެއްގެ ސަބަބުންނެވެ. ކްރޯނިކް ޑައަރރިއާ ހުންނަން މެދުވެރިވާ ސަބަބުތަކުގެ ތެރޭގައި އިރިޓެބަލް ބަވަލް ސިންޑްރޯމް ނުވަތަ އިންފްލެމޭޓްރީ ބަވަލް ޑިސީޒް ފަދަ ނަފްސާނީ މައްސަލަތައް ހިމެނެއެވެ. ޑައަރިއާ ޖެހެންމެދުވެރިވާ އިތުރު ސަބަބުތަކުގެ ތެރޭގައި ކާބޯތަކެތީގައި ހިމެނޭ ވަކި ބާވަތެއްގެ މާއްދާއެއް ހަށިގަނޑުގެތެރެއަށް ދިއުން އަދި ވަކިވައްތަރެއްގެ ބޭހެއް ބޭނުންކުރުން ހިމެނެއެވެ. ޑައަރިއާ ޖެހެން މެދުވެރިވާ އެހެނިހެން ސަބަބުތަކުގެ ތެރޭގައި ބަނޑުގެ އޮޕަރޭޝަނަކަށްފަހު ބޭރަށް ހިންގުން ނުވަތަ އޮޕަރޭޝަން ކޮށްގެން ފިތް(ގޯލް ބްލެޑަރ) ނެގުމުން ބޮޑުކަމު އަވަސް އަވަހަށް ދާން ޖެހުން ފަދަ ސަބަބުތައް ހިމެނެއެވެ.\nޑައަރިއާ ޖެހުމުގެ ފުރުސަތު ބޮޑީ ދަތުރުފަތުރު ކޮށް އުޅޭ މީހުންނަށެވެ. ހާއްސަކޮށް ކުޑަކޮށް ތަރައްގީވެފައިވާ ގައުމު ތަކަށް ޒިޔާރަތްކޮށްހަދާ އުޅޭއިރުއެވެ. މަދު ފަހަރެއްގައި ނަމަވެސް ޕާރޓި ތަކަށް ގޮސް ކެވޭ އެއްޗެއްގެ ސަބަބުންވެސް ވަރަށް ބޮޑަށް ބޭރަށް ހިންގަފާނެއެވެ. ގިނަފަހަރު އެއީ ބޯން ހުންނަ ފެނެއްގެ ސަބަބުން ނުވަތަ ރޯ ބިސް އަޅައިގެން ތައްޔާރުކުރެވިފައިވާ ކާނާއެއް ކެއުމުގެ ސަބަބުންނެވެ. ބޭރަށް ހިންގުން "ރޯގާ" އެއްގެ ގޮތުގައި ވަރަށް ކުޑަދުވަސް ކޮޅެއްގެ ތެރޭގައި މުޅި ރަށުތެރެއަށް ފެތުރިގެންދިއުމަކީ އޭޝިޔާ އަދި އެފްރިކާގެ ގައުމު ތަކުގައި ދިމާވާ ވަރަށް ބޮޑު މައްސަލައެކެވެ.\nޑައަރިއާ ޖެހުމުން އަވަސް އަވަހަށް ދިޔާކޮށް ބޮޑުކަމުފާހާނާ ކުރަން ޖެހުމުގެ އިތުރުން ފެންނާނެ އަލާމާތް ތަކުގެ ތެރޭގައި ބަނޑުގައި ރިހުމެއްހުރުން، ބަނޑު ފުއްޕުން، އަކުނިވަޔަށްދެމުން އަދި މޭނުބައިކުރުން ފަދަ އަލާމާތްތައް ހިމެނެވެ. ބޮޑުކަމުދިއުމަށް އިހްސާސް އައުމަށްފަހު ހިފެހެއްޓުމަށް ދަތިވުމަކީ ވަރަށްގާތް ކަމެކެވެ. ބޭރަށް ހިންގުމުގެ އުދަގޫތައް ބޮޑުވަމުން ގޮސް ބައެއް ފަހަރު ބޮޑުކަމުދާނަޖިހުގައި ލޭހުރުމާއި ހުން އައުން ފަދަ އަލާމާތްތައް ފެންނާނެއެވެ.\nބޭރަށް ހިންގުން ޖެހި އަވަސް ފަރުވާއެއް ނުލިބިއްޖެނަމަ ހަށިގަނޑުން ފެން މަދުވުމަކީ ނުވަތަ ޑީހައިޑްރޭޓް ވުމަކީ ވަރަށް ގާތް ކަމެކެވެ. ޑީހައިޑްރޭޓް ވުމުން ފެންނާނެ އަލާމާތްތަކުގެ ތެރޭގައި ވަރަށް ބޮޑަށް ކަރުހިއްކުން،ކުޑަކަމު ފާހާނާކުރަންޖެހޭލެއް މަދުވުން، ހަންގަނޑު ހިކުން ނުވަތަ ނިކަމެތިވުން، ވަރުބަލިކަން އިހްސާސްވުން، ބޯއެނބުރުން، ކުޑަކަމުދާތަކެތީގެ ކުލަ ގަދަކޮށް ހުރުންފަދަ އަލާމާތްތައް ހިމެނެއެވެ. އަދި މީގެ އިތުރުން ކުޑަކުއްޖެއްނަމަ ރޯއިރުގައި އަނގައާއި ދޫ ހިކިފައި ހުރުން، ރޯވަގުތުގައި ކަރުނަ ނެތުން، ނެޕީ ބަދަލުކުރުމަށްފަހު ތިންގަޑިއިރުވާއިރުވެސް ނެޕީ ތެމިފައި ނެތުން، ބަނޑާއި ލޯ އަދި ކޯމަތި ހިނދިފައި ނުވަތަ ވަޅުވަދެފައިވުން، ހުން ވަރަށް ގަދަކޮށް ހުރުން، އުނދަގޫތަކެއްވާތީ އުޅުމުގެ އިތުރުން ހަންގަނޑު ކޮންމެވެސް ވަރަކަށް ދޫކޮށް ހުރުން ފަދަ އަލާމާތްތައް ހިމެނެއެވެ.\nބޭރަށް ހިންގުން ޖެހޭ ކޮންމެ ފަހަރަކު ޑޮކްޓަރަކަށް ދެއްކުން މުޙިއްމު ނުވެދާނެއެވެ. އެހެން ނަމަވެސް ބޭރަށް ހިންގުން3ދުވަހަށް ވުރެ ގިނަދުވަސްވާނަމަ ނުވަތަ ވަރަށް ބޮޑަށް ބަނޑުގައާއި ފުރަގަސްފަރާތު ގޮހޮރުގައި ރިއްސާނަމަ އަދި 102 ޑިގްރީއަށް ވުރެ މަތީގައި ހުން ހުންނަނަމަ ޙާއްސަ ސަމާލުކަމެއް ދޭންވާނެއެވެ. ބޮޑުކަމުދާއިރު ލޭފައިބާނަމަ ނުވަތަ ޑީހައިޑްރޭޓް ވެފައިވާކަމުގެ އެއްވެސް އަލާމާތެއް ފެނިއްޖެހިނދެއްގައި ޑޮކްޓަރެއްގެ ނުވަތަ ސިއްހީއެހީތެރިއެއްގެ އިރުޝާދު ވަރަށް އަވަހަށް ހޯދަންވާނެއެވެ. ކުޑަކުއްޖެއްނަމަ ކުއްޖާގެ ބަރުދަނަށް ބަދަލެއްއާދޭތޯ މައިންބަފައިން ބަލަމުންގެންދާށެވެ.\nބޭރަށް ހިންގަންމެދުވެރިވި ސަބަބު ހޯދުމަށްޓަކައި ނުވަތަ ފަރުވާދިނުމަށް ފަސޭހައަކަށްޓަކައި ބަލިމީހާއި ބެހޭ މައުލޫމާތު އޮޅުންފިލުވުމަށްފަހު ލޭގެ ބައެއްޓެސްޓްތަކާއި ބޮޑުކަމުނަޖިހުގެ ޓެސްޓަކާއި ކުޑަކަމުނަޖިހުގެ ޓެސްޓް ހަދާނެއެވެ. އަދި ބައެއް ފަހަރު ބަނޑުގެ އެކްސްރޭ ނެގުމާއި ސްކޭން ކުރުމުގެ އިތުރުން ސިގްމޮއިޑަސްކޮޕީ ނުވަތަ ކޮލޮނޮސްކޮޕީ ފަދަ ޓެސްޓްތައް ހަދާފާނެއެވެ.\nބޭރަށް ހިންގާނަމަ ދިޔާއެއްޗެތި ބޭނުންކުރުން އިތުރު ކޮށްލާށެވެ. ހާއްސަކޮށް ލޮނު ޕެކެޓް ނުވަތަ ލޮނުފެން ބޭނުންކުރާށެވެ. އަދި ބޭރަށް ހިންގުން ރަގަޅު ވަންދެން ކެފެއިން ހުންނަ ކާނާ ނުވަތަ ބުއިންތަކާއި(ކޮފީ،ކޮކާ ކޯލާ)،ކިރުގެ ބާވަތްތައް ނުވަތަ ކިރުބޭނުންކޮށްގެން ތައްޔާރުކުރެވިފައިވާ ކާނާއާއި ތެޔޮކާނާއާއި ފައިބަރ ގިނައިން އެކުލެވޭ ކާނާ އަދި ފޮނިގަދަކާނާ ބޭނުން ކުރުން ހުއްޓާލާށެވެ. ނުވަތަ ބޭނުން ކުރުން މަދުކޮށްލާށެވެ. ބޭރަށް ހިންގުން ރަގަޅުވާން ފެށުމުން ދޮންކެޔޮ،ބަތްޕެން،ކްރީމް ކޭކަރު ބިސްކޯދު، ފެނުކައްކައިގެން އަލުވި ނުވަތަ ކެރޮޓް ކެއުމުގެ އިތުރުން ހަންނެގުމަށްފަހު ފިހެފައިވާ ކުކުޅު މަސްފަދަ ކާނާތައް ކާން ފެށިދާނެއެވެ.\nޑޮކްޓަރަކާއި ނުވަތަ ސިއްހީއެހީތެރިއަކާއި ބައްދަލުވުމުން ބޭރަށް ހިންގަން މެދުވެރި ސަބަބު ހޯދުމަށްފަހު ހާއްސަ ފަރުވާއެއް ދޭންފަށާފާނެއެވެ. ބޭރަށް ހިންގަންފަށާތާކައިރީގައި ރަގަޅު ފަރުވާއެއް ނުލިބިއްޖެ ނަމަ ،(މިސާލަކަށް:- ޖަރާސީމު ނައްތާނުލެވި ހުރުމުން) ބޭރަށް ހިންގުން ކްރޯނިކް ޑައަރރިޔާ އަށް ބަދަލުވެ ބަލި ދިގުލާގޮތްވުމަކީ ވަރަށް ގިނައިން ދިމާވާ މައްސަލައެކެވެ. އަދި ބޭރަށް ހިންގުމުގެ ސަބަބުން އެހެންނިޒާމުތަކަށް ނުވަތަ ގުނަވަންތަކަށް އަސަރުކޮށް ދާއިމީކޮށް ހުޅުތަކުގައި ރިއްސުންފަދަ މައްސަލަތައް ދިމާވުމަކީވެސް ވަރަށް ގާތްކަމެކެވެ.\nބޭރަށް ހިންގުން ޖެހުމުގެ ކުރިން ސަލާމަތީ ފިޔަވަޅު އަޅާށެވެ. ކެއުމުގެ ކުރިންނާއި ފާހާނާ ކުރުމަށްފަހު ރަގަޅަށް އަތް ދޮންނަންވާނެއެވެ. ބުއިމަށް އަބަދުވެސް ކެއްކިފެން ނުވަތަ ފުޅީގައި ބަންދުކުރެވިފައިވާ ފެން ބޭނުން ކުރާށެވެ. އަދި ގަނޑުފެންވެސް ކެއްކިފެނުގައި ތައްޔާރުކޮށްގެން ބޭނުންކުރާށެވެ. ބައެއް ތަރުކާރީ އާއި މޭވާފަދަ ކާނާ ބޭނުން ކުރާއިރު ރަގަޅަށް ދޮވެގެން ނުވަތަ ހޫނު ފެނުން ދޮވެގެން ބޭނުން ކުރާށެވެ. އަނެއްބައި ތަރުކާރީ ފެނުކައްކައިގެން ވަރަށް ރަގަޅަށް ރޯ ފިލުވައިގެން ކާށެވެ. ގެރިމަސް ނުވަތަ ކަނޑުމަސް ވެސް ގިނައިރު ކެއްކުމަށްފަހު ތާޒާކަންމަތީ ހުއްޓާ ކާށެވެ. އަދި ކިރުގެ ބާވަތްތައް ނުވަތަ ކިރު ބޭނުންކޮށްގެން އުފައްދާފައިވާ ކާނާ ކެއުންބުއިމުގައި ހާއްސަ ސަމާލު ކަމެއްދޭށެވެ.\nމިލިޔުމަކީ ރާއްޖެޑެއިލީ ނޫހުގައި ޑރ އަހުމަދު އަޝްރަފް ޢަލީ ލިޔެ ޝާއިޢުކުރެވިފައިވާ ލިޔުމެއްގެ ނަކަލެކެވެ.\nLast edited on4އެޕްރީލް 2013, at 21:03\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ4އެޕްރީލް 2013، 21:03 ގައެވެ.


Samsung Adhi LG Factory thah bandhukuranee | Mihaaru\nސެމްސަންގް އަދި އެލްޖީ ސައުތު ކޮރެއާ ފެކްޓަރީތައް ބަންދުކުރަނީ ޚަރަދު ކުޑަކުރަން\nދެކުނު ކޮރެއާގައި ހުރި ސެމްސަންގް އަދި އެލްޖީ ފެކްޓަރީތައް ބަންދުކުރަނީ\n08 މެއި 2019 - 08:24\nސައުތު ކޮރެއާގައި ދިރިއުޅުމުގެ ފެންވަރު މަތިވެ، ތަކެތީގެ އަގުބޮޑުވުން ވެފައި ވަނީ ސެމްސަން އަދި އެލްޖީ އަށް ހިފަހައްޓާލަން އުނދަގޫ ކަމަކަށެވެ. އެހެންވެ، އަމިއްލަ ގައުމުން ބޭރުވެ، އޭޝިއާގެ އެހެން ގައުމުތަކުގައި އިންވެސްޓްކުރުމަށް މި ދެ ކުންފުނިން ވަނީ ނިންމާފަ އެވެ.\nސެމްސަންގް އިންވެސްޓްމަންޓްތައް އިތުރުކުރަން ކަނޑައަޅާ ގައުމުތަކުގެ ތެރޭގައި، ވިއެޓްނާމް، އިންޑިއާ އަދި ބްރެޒިލް ހިމެނެ އެވެ. ސެމްސަންގް ފެކްޓާރީތައް ބްރެޒިލްގައި ވެސް ހުރެ އެވެ. ސްމާޓްފޯނަށް ބޭނުންވާ "ސެމީކޮންޑަކްޓާ" ބައިތައް ވެސް، އުފެއްދުމުގައި ވެސް، ސައުތު ކޮރެއާ އަށް ބަރޯސާވާންޖެހޭ މިންވަރު ދަށްކުރާނެ ކަމަށް އެލްޖީ އަދި ސެމްސަންގުން ބުނެ އެވެ.\nސްމާޓްފޯން މާކެޓަކީ ބާރުގަދަ ކުންފުނިތަކުން ބިރުގަންނަ ވަރުގެ ތަނަކަށް ހަދާފައި ވަނީ ޗައިނާ އެވެ. ޗައިނާ އަކީ އިލެކްޓްރޯނިކް އާލާތްތައް އިންތިހާ ހެޔޮ އަގުގައި އުފައްދާ ގައުމެކެވެ. ތަކެއްޗާއި މަސައްކަތު އަގުތައް އުޅެނީ ވެސް އެހެން ގައުމުތަކަށް ވާދަނުކުރެވޭހާ ހެޔޮކޮށެވެ.\nސެމްސަންގް އަދި އެލްޖީ އަށް އޮތް އަނެއް ބިރަކީ، ޗައިނާ ސްމާޓްފޯން ކުންފުނިތަކުން، ފޯނުގެ އަގުތަކާ ކުޅެލާ ގޮތަށް، އެ މީހުންނަށް އަގުތަކާ ކުޅެނުލެވުމެވެ. ވާވޭ، ވަންޕްލަސް، އޮޕޯ އަދި ޝޯމީ ފަދަ ޗައިނާ ކުންފުނިތަކުން ފޯނު ވިއްކާ އަގުތަކުގައި އެހެން އެއްވެސް ބަަޔަކަށް އެކަމެއް ނުވެ އެވެ.\nއިތުރު ލިޔުންތައް އިންޑިއާ ސެމްސަންގް ވިއެޓްނާމް ވާވޭ


Aa runway bainalaguvaamee hama thakah fetheyne: Adhil | Mihaaru\nވެލާނާ އިންޓަނޭޝަނަލް އެއާޕޯޓުގައި އަލަށް ހެދި ރަންވޭ. ރަންވޭ ގާތްގަނޑަކަށް ނިމުމަކާ ހަމައަށް އައިސް، ރަސްމީކޮށް ހުޅުވަން އޮތީ ތައްޔާރުވެފައި. - ފޮޓޯ: އަހުމަދު ނިޝާތު/ މިހާރު\n10 ސެޕްޓެމްބަރ 2018 - 19:17 22 comments\nވެލާނާ އިންޓަނޭޝަނަލް އެއާޕޯޓު (ވީއައިއޭ) ތަރައްގީ ކުރުމުގެ މަޝްރޫއުގެ ދަށުން އަލަށް ހެދި އާ ރަންވޭއަކީ ބައިނަލްއަގުވާމީ ހަމަތަކަށް ފެތޭ، އެއްވެސް ސުވާލެއް ކުރުމުގެ ޖާގަ ވެސް އޮތް ރަންވޭއެއް ނޫން ކަމަށް އެމްއޭސީއެލްގެ މެނޭޖިން ޑިރެކްޓަރު އާދިލް މޫސާ މިއަދު ވިދާޅުވެއްޖެ އެވެ.\nބޮޑެތި މަޝްރޫއުތަކެއް ހިނގަމުން އަންނަ ވީއައިއޭގެ އާ ރަންވޭގެ މަސައްކަތް ނިންމައި މި މަހުގެ 18 ވަނަ ދުވަހު ހުޅުވުމުގެ މަސައްކަތް އެމްއޭސީއެލުން އަންނަނީ ކުރަމުންނެވެ. އެނގިފައިވާ ގޮތުގައި އެ ރަސްމިއްޔާތުގައި އާ ރަންވޭ އަށް ތިރިކޮށްލާނީ އެންމެ ބޮޑު މަތިންދާބޯޓު، އޭ380 އެވެ.\nވެލާނާ އިންޓަނޭޝަނަލް އެއާޕޯޓުގައި ހުންނަވައި އާދިލް ނޫސްވެރިންނަށް މައުލޫމާތު ދެއްވަނީ. - ފޮޓޯ: އަހުމަދު ނިޝާތު/ މިހާރު\nއެއާޕޯޓަށް އޭ380 ގެ މަތިންދާބޯޓު ޖައްސަނީ ބައިނަލްއަގުވާމީ ވައިގެ އުދުހުންތަކާ ހިލާފަށް ކަމަށް އިދިކޮޅު ބައެއް ބޭފުޅުން ވަނީ ވިދާޅުވެފަ އެވެ. އެގޮތުން، ގާނޫނީ ވަކީލް އަދި ކުރީގެ ބަންޑާރަ ނައިބު ހުސްނުއް ސުއޫދު ވިދާޅުވީ އޭ380 ޖައްސަނީ ބައިނަލްއަގުވާމީ ވައިގެ އުދުުހުންތަކާ ހިލާފަށް ނުރައްކަލަށް ހުށަހެޅޭ ގޮތަށް ކަމަށެވެ. އެކަމަކު ސުއޫދު ދެއްކެވި ހުރިހާ ވާހަކައެއް އެމްއޭސީއެލުން ވަނީ ދޮގުކޮށްފަ އެވެ.\nއާ ރަންވޭ މަތީގައި ނޫސްވެރިންނާ ވާހަކަ ދައްކަވަމުން އެމްއޭސީއެލްގެ މެނޭޖިން ޑިރެކްޓަރު އާދިލް މޫސާ ވިދާޅުވީ އެއާޕޯޓު ތަރައްގީ ކުރުމުގެ މަޝްރޫއަކީ ވަރަށް ރަނގަޅު ޕްލޭނަކާއެކު ކުރިއަށް ގެންދާ މަޝްރޫއެއް ކަމަށެވެ. މަޝްރޫއު ކުރިއަށް ދަނީ ދުނިޔޭގެ ކޮންސަލްޓަންޓުން ބައިވެރިވެގެން ކަމަށް އޭނާ ވިދާޅުވި އެވެ.\nއެއާޕޯޓުގެ ތަރައްގީ ކުރުމުގެ މަޝްރޫއު ކުރިއަށް ދަނީ ސިންގަޕޫރުގެ ސުރްބާނާ އިންޓަނޭޝަނަލްގެ ލަފާގެ މަތިންނެވެ. އެ ކުންފުންޏަކީ ސިންގަޕޫރުގެ މަޝްހޫރު ޗަންގީ އެއާޕޯޓުގެ ވެސް ކޮންސަލްޓަންޓެވެ. އެ ޓީމުގައި އެމެރިކާ، އޮސްޓްރޭލިއާ، ނިއުޒިލޭންޑާއެކު އަށް ގައުމެއްގެ ކޮންސަލްޓަންޓުން ހިމެނެ އެވެ.\nހުޅުލެ: އޯގަސްޓް 28، 2018- ވެލާނާ އިންޓަނޭޝަނަލް އެއާޕޯޓުގައި ހަދާ އާ ރަންވޭގެ މަސައްކަތް ކުރިއަށް ދާ ގޮތް ނޫސްވެރިންނަށް ދައްކާލުން:.-- މިހާރު ފޮޓޯ: އެމްއޭސީއެލް\n"މަޝްރޫއަށް ކޮލިޓީ އެޝުއަރަންސް އަޅުގަނޑުމެން ދެން. މީގައި ކުރިއަށް މި ދަނީ ބައިނަލްއަގުވާމީ ހަމަތަކަށް ފެތޭ ގޮތަށް. އެ ބޭފުޅުން (ސުރްބާނާ އިންޓަނޭޝަނަލް) އެޕްރޫވް ކުރައްވައިގެން. އެމީހުން ދަނީ އޯން ސައިޓްގައި ސުޕަވައިޒް ވެސް ކުރަމުން،" އިކޮނޮމިކް މިނިސްޓަރު މުހައްމަދު ސައީދާއި އެމްއޭސީއެލްގެ ބައެއް އިސް ބޭފުޅުން ވެސް ބައިވެރިވެވަޑައިގެންނެވި ބައްދަލުވުމުގައި އާދިލް ވިދާޅުވި އެވެ.\n"ރަންވޭ ވަނީ އިކާއޯ މިންގަނޑަށް، ހުރިހާ މިންގަނޑަށް ފެތި ފްލައިޓު ޓެސްޓަށް ރެޑީވެފައި،"\nޓެސްޓް ފްލައިޓަށް އެއާޕޯޓު ތައްޔާރު ނޫން ކަމަށް ދައްކަމުން އަންނަ ވާހަކަ ދޮގު ކުރައްވައި އާދިލް ވިދާޅުވީ ރަންވޭގައި މަތިންދާ ބޯޓު ޖެއްސުމަށް ހަދަން ޖެހޭ ހުރިހާ އެސެސްމަންޓެއް ހަދާ ނިންމާފައިވާ ކަމަށެވެ. އަދި ދޮގު ވާހަކަ ފަތުރާ މީހުންނަށް އާދިލް ކުރެއްވީ ސުވާލެކެވެ.\n"އިދިކޮޅަށް ވާހަކަ ދެއްކީމަ ލިބޭ މަންފާއަކީ ކޮބައިތޯ؟ އެބޭފުޅުން މިކަން ރަނގަޅަށް ބަލާފައި ލިޔުއްވާ. ހީވާ ކަހަލަ އެއްޗެއް ލިޔުއްވުމަކީ އޭގެން މަންފާއެއް ލިބޭނެ ކަމެއް ނޫން ކަމަށް އަޅުގަނޑު ދެކެނީ،" ސުއޫދު ދެއްކެވި ވާހަކަތައް ތަކުރާރުކޮށް ދޮގު ކުރައްވައި އާދިލް ވިދާޅުވި އެވެ.\nއާދިލް ވަނީ ހަގީގަތާ ހިލާފު ވާހަކަތައް ފަތުރާ މީހުންގެ މައްސަލަ ބަލައި، ފިޔަވަޅު އަޅަން ޖެހިއްޖެނަމަ، އެކަން ކުރައްވަން ތައްޔާރަށް ހުންނެވި ކަމަށް ވިދާޅުވެފަ އެވެ. އަދި އެމްއޭސީއެލްގެ އަގު ވައްޓާލުމުން ލިބޭ ގެއްލުމުގެ ބަދަލު ހޯދުމަކީ ކުރާނެ ކަމެއް ކަމަށް ވެސް އޭނާ ވިދާޅުވި އެވެ.\nވެލާނާ އިންޓަނޭޝަނަލް އެއާޕޯޓުގައި ހެދި އާ ރަންވޭ:.-- ފޮޓޯ:އަހުމަދު ނިޝާތު/ މިހާރު\nހުޅުވަން ތައްޔާރުވެފައި އޮތް، އާ ރަންވޭގެ ދިގުމިނުގައި 3،400 މީޓަރު އަދި ފުޅާމިނުގައި 60 މީޓަރު ހުރެ އެވެ. އެނގިފައިވާ ގޮތުގައި، އޭ380 ގައި ތިރިކޮށްލާނީ، އެއާބަސް ދުއްވުމުގެ ލައިސަންސް އޮންނަ ދިވެއްސެއް ކަމަށްވާ އަލީ އަހްސަން އެވެ.\nއަހަރަކު 7.5 މިލިއަން ފަސިންޖަރުންނަށް ހިދުމަތް ދެވޭ ފެންވަރަށް އެއާޕޯޓު ތަރައްގީ ކުރަމުން އަންނައިރު، އެންމެ ބޮޑެތި މަތިންދާބޯޓު ރާއްޖޭގައި ޖައްސަން ފެށުމަކީ ދިވެހިންނަށް ލިބޭނެ ފަޚުރެއް ކަމަށް ރައީސް އަބްދުﷲ ޔާމީން ވަނީ ވިދާޅުވެފަ އެވެ. އެ ފަޚުރު، މި މަހު 23 ގައި ބާއްވާ ރިޔާސީ އިންތިޚާބުގެ ކުރިން ދިވެހިންނަށް ހޯދައި ދެއްވާނެ ކަމަށް ވަނީ ވިދާޅުވެފަ އެވެ.


Leicester Athun Liverpool Bali Vejje – adduLIVE\nލެސްޓާ އަތުން ލިވަޕޫލް ބަލިވެއްޖެ\nDec 29, 2021, 09:07 ހަސަން ރަޝީދު\nއިނގިރޭސި ޕްރިމިއާ ލީގުގައި ރޭ ލެސްޓާ ސިޓީ އަތުން 1-0 އިން ލިވަޕޫލް ބަލިވެއްޖެ އެވެ.\nރޭގެ މެޗުން ބަލިވުމުން ލިވަޕޫލް މިހާރު އޮތީ 41 ޕޮއިންޓާ އެކު ލީގުގެ ދެވަނައިގަ އެވެ. ނަމަވެސް މިރޭ ކުޅޭ މެޗުން ލީގުގެ ތިންވަނައިގައި އޮތް ޗެލްސީ މޮޅުވެއްޖެނަމަ ލިވަޕޫލް ތިންވަނަ އަށް ވެއްޓޭނެ އެވެ. ރޭގެ މެޗުން މޮޅުވި ލެސްޓާ އޮތީ 25 ޕޮއިންޓާ އެކު ލީގުގެ ނުވަ ވަނައިގަ އެވެ.\nލެސްޓާގެ ދަނޑުގައި ރޭ ކުޅުނު މި މެޗުގެ 15 ވަނަ މިނެޓްގައި ލީޑު ނަގަން ލިވަޕޫލަށް ޕެނަލްޓީއެއް ލިބިފައިވެ އެވެ. ލިވަޕޫލްގެ މުހައްމަދު ސަލާހު ފޮނުވާލި އެ ޕެނަލްޓީ ލެސްޓާގެ ކީޕަރު ކެސްޕާ ޝްމައިކަލް މަތަކުރިއިރު، ދެން ވެސް ބޯޅަ ލިބުނީ ސަލާހަށެވެ. ނަމަވެސް އޭނާ ބޮލުން ފޮނުވާލި އެ ހަމަލާ އަމާޒުވީ ގޯލުގެ ދަނޑި އަށެވެ.\nއޭގެ ފަހުން ވެސް ލެސްޓާގެ އޭރިއާތެރެއިން ސަލާހު ޖެހި ބޯޅައެއް ޝްމައިކަލް މަތަކުރިއިރު ދެވަނަ ހާފް ފަށައިގެން ވެސް ލިވަޕޫލަަށް ލީޑުނަގަން ރަނުގެ ފުރުސަތެއް ލިބުނެވެ. އެގޮތުން މުޅިން ހުސްކޮށް އޭރިއާތެރެއިން ސަޑިއޯ މާނޭ ޖެހި ބޯޅަ ދިޔައީ ހުރަސްދަނޑިމަތިންނެވެ.\nލިވަޕޫލަށް ލީޑު ނަގަން ލިބުނު ފުރުސަތުތަކުގެ ބޭނުން ނުހިފުމުގެ ނަތީޖާއަކަށްވީ މެޗުގެ 59 ވަނަ މިނެޓްގައި ލެސްޓާ އިން ލީޑު ނެގުމެވެ. މި ގޯލު ލެސްޓާ އަށް ކާމިޔާބުކޮށްދިނީ ދެވަނަ ހާފްގައި ކުޅެން އެރި އެޑެމޯލާ ލުކްމަން އެވެ. މި ގޯލާއެކު ލިވަޕޫލަށް ބަދަލުތަކެއް ގެނައި ނަމަވެސް ލެސްޓާގެ ޑިފެންސް ފޫއަޅުވާލެވޭ ގޮތް އެޓީމަށް ވަނީ ނުވެފަ އެވެ.\nރޭގެ މެޗުން ލިވަޕޫލް ބަލިވިއިރު މިއީ ލީގުގައި އެޓީމު ދެވަނަ މެޗެވެ. އެޓީމު އެންމެ ފުރަތަމަ ބަލިވީ ވެސްޓްހަމް އަތުންނެވެ.\nލީގުގައި ލިވަޕޫލް ދެން ނިކުންނާނީ ޗެލްސީއާ ދެކޮޅަށެވެ. ލެސްޓާ ބައްދަލުކުރާނީ ނޯވިޗް ސިޓީއާ އެވެ.


Feyrey meehun ge undhagoo Hithadhoo Regional hospitala bodu vejje! – adduLIVE\nފޭރޭ މީހުންގެ އުނދަގޫ ހިތަދޫ ރީޖަނަލް ހޮސްޕިޓަލަށް ބޮޑުވެއްޖެ!\nJan 07, 2019, 10:28 އައިޝަތު ނަޒާހަތު\nހިތަދޫ ރީޖަނަލް ހޮސްޕިޓަލަށް ރޭގަނޑު ދަންވަރު ވަދެ ބަލިމީހުންނާއި، އެހީތެރިން އަތުން ފޭރޭ މައްސަލަ ބޮޑުވެ، އާއްމު ރައްޔިތުން ކަންބޮޑުވުން ފާޅު ކުރަން ފަށައިފިއެވެ.\nމައުލޫމާތު ލިބިފައިވާ ގޮތުގައި ރޭގަނޑު ދަންވަރު އެކި ގްރޫޕްތަކުން ހޮސްޕިޓަލަށް ވަދެ ބައެއް ބަލި މީހުންނާއި އެމީހުންގެ އެހީތެރިން އަތުން ފޭރެން މަސައްކަތް ކޮށްފައިވެއެވެ.\n"އައްޑޫލައިވް" އާއި މައުލޫމާތު ހިއްސާ ކުރި ފޭދޫ މީހަކު ބުނީ މީގެ ދެދުވަސް ކުރިން އާއިލާގެ މީހަކު ހޮސްޕިޓަލްގެ އައިސީޔޫގައި އެޑްމިޓްކޮށްގެން އުޅުމުގެ ތެރޭގައި ދަންވަރު އޭނާގެ އަތުން ފޭރެން މަސައްކަތް ކޮށްފައިވާ ކަމަށެވެ.\n"އައިސީޔޫ ބޭރުގެ ގޮޑިއެއްގައި ހުއްޓާ ކުޑަކޮށް ނިދުނީ، ހޭލެވުނީ އަތް ދަބަހުގައި މީހަކު ހިފިހެން ހީވެގެން، ލޯ ހުޅުވާލި އިރު މީހަކު އައިސް ކުރިމަތީ ހުރެ ދަބަސް ޖަހައިގަންނަން އުޅެނީ"\nއޭނާ ބުނީ ލީ ހުޅުވާލުމުން އެ ސަރަހައްދުން އޭނާ ގޮސްފައިވާ ކަމަށާއި، ވަށައިގެން ބަލާލި އިރު ބައެއް އެހެން މީހުންވެސް ނިދިފައި ގޮޑިތަކުގައި ތިބިކަމަށެވެ. އަދި އެއީ ބިރުވެރި ހާދިސާއެއްކަމަށް އޭނާ ބުންޏެވެ.\n"އަހަރެން ދުވަހަކުވެސް ދެކުނު މީހެއް ނޫން، އަނެއްކާ ހިތަދޫއަކު ދަންނަ ބަޔަކު އުޅެނީއެއް ނޫން، ފޭދޫން އައިސް ހަތަރު ދަމު ހޮސްޕިޓަލްގައި އުޅުމުން މިތިބެނީ ވަރަށް ވަރުބަލިވެފައި، އެހެން ހުއްޓާ މި ނިދެނީ، ކިހިނެއް މި ބިރުވެރިކަމުގައި ތިބެވެނީ، މި ތަނުގައި އެއްވެސް ސެކިއުރިޓީއެއް ނެތް"\nހޮސްޕިޓަލްގެ އައިސީޔޫ ހުންނަ ގޮތުން އައިސީޔޫގައި ބަލިމީހުން ބައިތިއްބައިގެން ތިބޭ އެހީތެރިން ތިބެން ޖެހެނީ އޯޕީޑީ ކައިރީގައި ހުންނަ ގޮޑި ބަރީގައެވެ. އެ ސަރަހައްދުގައި ދޮރު ބަންދުކުރެވޭ ގޮތަށް ހަދާފައި ހުރި ނަމަވެސް އެސަރަހައްދަކީ އާއްމުންނަށް ކޮންމެ އިރަކުވެސް ވަދެ ނިކުމެވޭ ގޮތަށް ހުންނަ ސަރަހައްދެކެވެ.\nހިތަދޫ ރީޖަނަލް ހޮސްޕިޓަލަށް ވަދެ ވައްކަން ކުރާ މައްސަލަ އަކީ އިއްޔެ މިއަދަކު އެކަނި ހިނގާކަމެއް ނޫނެވެ. މިކަމުގެ ނުރައްކާ ގިނަ ފަހަރު ދިމާވެފައިވަނީ ރަށް ރަށުން އަންނަ މީހުންނަށެވެ. ހާއްސަ ގޮތެއްގައި ހުޅުމީދޫން ހޮސްޕިޓަލަށް އަންނަ މީހުންނަށް މިފަދަ ހާދިސާތަކާއި ކުރިމަތިލާން ޖެހިފައިވެއެވެ.\nހިތަދޫ ރީޖަނަލް ހޮސްޕިޓަލްގައި ސެކިއުރިޓީން ބައިތިއްބާފައިވާ އިރު ތަނުގެ ސެކިއުރިޓީ ނުބެލެހެއްޓޭ މައްސަލައަކީ އަބަދުވެސް ގިނަ މީހުންގެ ޝަކުވާއެކެވެ. ހޮސްޕިޓަލް މިހާރު ހަދާފައިވާ ގޮތުން ރޭގަނޑު ވަކި ވަގުތަކުން ފެށިގެން ބަލިމީހުން ތިބޭ ސަރަހައްދަށް ނުވަދެވޭނެ ހެން ބަންދދު ކުރެވެއެވެ. ހޮސްޕިޓަލަށް މިބަދަލު ގެނައުމުގެ އެއް ބޭނުމަކީވެސް ބަލި މީހުންނާއި، އެހީތެރިންނަށް ރައްކާތެރިކަން ދިނުމެވެ.\nފޭރުގެ ގިނަ މައްސަލަތައް ހޮސްޕިޓަލުން ފުލުހުންނަށް ހުށަހަޅާފައިވެއެވެ. ނަމަވެސް މިކަމަކީ ކަމާއިބެހޭ ފަރާތްތަކުން މާ ބޮޑު ސަމާލުކަމެއްދޭ މައްސަލައެއް ނޫންކަން، ހޮސްޕިޓަލުގެ އިންތިޒާމު ހުރި ގޮތުން އެނގެއެވެ.\n"މާލެ އައިޖީއެމްއެޗަކަށް ބޭނުން ބަޔަކަށް ނުވަދެވޭ، އެތަން ފުލުހުން ތިބެގެން ސެކިއުރިޓީ ބަލަހައްޓާ، ކީއްވެ ހިތަދޫ ރީޖަނަލް ހޮސްޕިޓަލްގައި އެގޮތަށް އެކަން ނުކުރެވެންވީ، މިއީ ވަރަށް ބިރުވެރިކަމެއް"\nހޮސްޕިޓަލްގައި ތިބޭ ބަލިމީހުންނާއި، މުވައްޒަފުން އަދި ބަލިމީހުންގެ އެހީތެރިންގެ ރައްކާތެރިކަމާއި ސަލާމަތަށް ހޮސްޕިޓަލްގެ މެނޭޖުމަންޓުން އަވަސް ފިޔަވަޅުތަކެއް އަޅަން ޖެހެއެވެ. މިއީ ހެލްތު މިނިސްޓްރީ އާއި ފުލުހުންވެސް ހާއްސަ ސަމާލުކަމެއްދީގެން ހައްލުކޮށްދޭން ޖެހޭ ބޮޑު މައްސަލައެކެވެ.\nއެތައް ބައެއްގެ އަގުބޮޑު ތަކެއްޗާއި ފައިސާ ފޭރިގަނެގެން ފަސޭހަކަމާއި އެކު ދެވޭނެ ގޮތް ހިތަދޫ ރީޖަނަލް ހޮސްޕިޓަލުން ފަހިވެފައި އޮވެގެން ނުވާނެއެވެ. މިތަނަކީ ހުރިހާ އެންމެނަށްވެސް ރައްކާތެރި ތަނަކަށް ހަދަން ޖެހެއެވެ.


vnews - 'Anwar aa verikan havaalu kurumah fahu alhugan'du dhurah dhaanan'\n"އަންވަރުއާ ވެރިކަން ހަވާލުކުރުމަށްފަހު އަޅުގަނޑު ދުރަށް ދާނަން. އެއީ ވަޢުދެއް"\nމެލޭޝިޔާގެ އަލަށް އިންތިޚާބު ކުރެވުނު ބޮޑުވަޒީރު ޑރ. މަހާތީރު މުހަންމަދު (ވ) އަދި ޖަލުގައި ހުންނެވި ކުރީގެ ބޮޑުވަޒީރުގެ ނާއިބް އަންވަރު އިބްރާހިމް:\nއުމުރުފުޅުން މިހާރު 92 އަހަރުގެ ތުން މަހާތީރު ބިން މުހަންމަދު އުފަންވެ އަދި ބޮޑުފުޅުވެފައިވަނީ މެލޭޝިޔާގެ ކެޑާހްގެ ރަށްފުށުގެ ހިސާބެއް ކަމަށްވާ އަލޯރް ސެޓާރްގައެވެ. އޭރު މެލޭޝިޔާއޭ ކިޔާ ސަރަހައްދަކީ އިނގިރޭސީންގެ އިސްތިއުމާރުގެ ދަށުގައި އޮތް ތަނެކެވެ. މަހާތީރު މުހަންމަދަކީ 1930 ގެ އަހަރުތަކުގައި މެލޭޝިޔާ ތަޖުރިބާކުރި ބޮޑުތަދުވެސް ތަޖުރިބާ ކުރައްވާފައިވާ ބޭފުޅެކެވެ.\nމަހާތީރު ބިން މުހަންމަދުއަކީ ކުރިން މެޑިކަލް ޑޮކްޓަރެކެވެ. މެލޭޝިޔާގެ ހަތަރުވަނަ ބޮޑުވަޒީރުގެ ގޮތުން އޭނާ މަގާމަށް ވަޑައިގެންފައިވަނީ 1981 ވަނަ އަހަރުއެވެ. އޭގެކުރިން 1964 ވަނަ އަހަރުން ފެށިގެން އޭނާއަކީ މެލޭޝިޔާގެ ޕާލަމެންޓް މެމްބަރެކެވެ. 1981 ވަނަ އަހަރު ބޮޑުވަޒީރުކަމުގެ މާގަމަށް ވަޑައި ގަތުމާ ހަމައަށް 1976 ވަނަ އަހަރުން ފެށިގެން މަހާތީރަކީ މެލޭޝިޔާގެ ބޮޑުވަޒީގެ ނާއިބެވެ.\n22 އަހަރުވަންދެން މެލޭޝިޔާގައި އޭނާ ކުރެއްވި ވެރިކަމަކީ ގޮށްމުށުގެ ވެރިކަމެއް ކަމަށް ގަބޫލު ކުރެވުނު ނަމަވެސް، މެލޭޝިޔާ މިއަދު ދެކޭ ޒަމާނީ މެލޭޝިޔާއަކަށް ހެއްދެވުމުގެ ހުރިހާ ޝަރަފެއް ލިބިވަޑައިގެންފައިވަނީ އޭނާއަށެވެ.\n1957 ވަނަ އަހަރު އިނގިރޭސީންގެ ކިބައިން މިނިވަންވެ މިނިވަން ދައުލަތަށްވި ނަމަވެސް، އޭރުއްސުރެ ނިދީގައި ނުވަތަ މަޑުގިނީގައި އޮތް މެލޭޝިޔާ ތަރައްގީއާއި ތަމައްދުންގައި ކުރިއަރައި ދިޔައީ ޑރ. މަހާތީރުގެ ހިކުމަތުއަމަލީގެ ސަބަބުންނެވެ. މިއަދުގެ ދުނިޔޭގެ ސިނާއީ ވަރުގަދަ ގައުމަކަށް މެލޭޝިޔާ ހެއްދެވީ އޭނާއެވެ. ވަރުގަދަ އިގްތިސާދަކަށް މެލޭޝިޔާ ހެއްދެވީ އޭނާއެވެ.\nމެލޭޝިޔާގައި ޒަމާނީ ބްރިޖްތައް އަޅުއްވައި، ހައިވޭތަކާއި، މަގުތައް ހައްދަވައި، މެލޭޝިޔާގެ ވެރިރަށުގެ ގޮތުގައި މިއަދު ފެންނަ ކުއާލަ ލަމްޕޫރު އަލުން ބިނާކުރެއްވީ މަހާތީރުގެ ވެރިކަމުގައެވެ. އެއް އިރެއްގައި ދުނިޔޭގެ އެންމެ އުސް އިމާރާތުގެ ގޮތުގައި ވެފައިވާ 88 ފަންގިފިލާގެ ޕެޓްރޯނަސް ނިބޫ ޓަވަރު ކުއާލަ ލަމްޕޫރުގައި ބިނާކުރެވުނީވެސް މަހާތީރުގެ ވެރިކަމުގައެވެ.\nޑރ. މަހާތީރުގެ ވެރިކަމުގައި މެލޭޝިޔާއަށް ގެންނެވި ބޮޑެތި ތަރައްގީގެ ސަބަބުން އޭނާއަށް މެލޭޝިޔާގެ ރައްޔިތުންދިން ލަގަބަކީ "ޒަމާނީ މެލޭޝިޔާގެ ބައްޕަ" ގެ ލަގަބެވެ.\nމެލޭޝިޔާގެ އަލަށް އިންތިޚާބު ކުރެވުނު ބޮޑުވަޒީރު ޑރ. މަހާތީރު މުހަންމަދު - ފޮޓޯ: އޭ.އެފް.ޕީ\nމިހުރިހާ ޝަރަފެއް އެރުވިފައިވާ އަދި ރައްޔިތުންގެ ލޯތްބާއި އިހްތިރާމް ލިބިވަޑައިގެން ހުންނެވުމާއެކުވެސް، ރައްޔިތުންނާއި، ސިޔާސީ އިދިކޮޅު ފަރާތްތަކުގެ ނުރުހުމާއި ނަފްރަތުވެސް މަހާތީރު މުހަންމަދަށް އަމާޒުވަމުންދިޔައެވެ. އެއީ، ވެރިކަމުގައި ހުންނަވައި ސިޔާސީ އިދިކޮޅު ފަރާތްތަކާމެދު އަމަލު ކުރައްވަމުން ގެންދެވި ގޮތުގެ ސަބަބުންނެވެ. ސަލާމަތީ ކަންކަމާގުޅޭ ގާނޫނުގެ ނަމުގައި ގާނޫނެއް ހައްދަވައި، އެ ގާނޫނު ނިވާފަށްގަނޑަކަށް ހައްދަވައިގެން މަހާތީރުގެ ވެރިކަމުގައި ސިޔާސީ އިދިކޮޅު ފަރާތްތައް ޖަލަށް ލެވުނެވެ. ވެރިކަމުގެ ފުރަތަމަ ފަސް އަހަރުގެ ތެރޭގައި އެކަނިވެސް ސަތޭކައަށްވުރެ ގިނަ ސިޔާސީ ފަރާތްތައް ޝަރީއަތަކާ ނުލައި ޖަލަށް ލައްވައިގެން ގެންގުޅުއްވިއެވެ.\nމަހާތީރު ކުރިން ބޮޑުވަޒީރަކަށް ހުންނެވިއިރު، ބޮޑުވަޒީރުގެ ނާއިބަކަށް ހުންނެވި އަންވަރު އިބްރާހިމް މަގާމުން ދުރުކޮށް ޖަލަށް ލެވުނު މައްސަލައަކީ އެންމެ ހޫނުވި މައްސަލައެވެ. މަހާތީރާއި އަންވަރާ ދެމެދު މައްސަލަޖެހި ހިނގި ކަންތަކަކީ މެލޭޝިޔާގެ މުޅި ސިޔާސީ ހަޔާތް އެފުށް މިފުށަށް ޖެހިގެންދިޔަ ކަމެކެވެ.\nނުވިތާކަށް، ޚިޔާލު ފާޅުކުރުމުގެ މިނިވަންކަމަށް މަހާތީރު ހުރަސްއަޅުއްވައި ހަނިކުރެއްވި ކަމަށް އިދިކޮޅު ފަރާތްތަކުން ބުނެއެވެ. ހަމަ އެއާއެކު އިންސާނީ ހައްގުތަކުގެ ރެކޯޑްވެސް ވަރަށް ހަޑިކަމަށް ކަމާބެހޭ ފަރާތްތަކުން ބުނަމުންގެންދިޔައެވެ.\nއަނެއްކޮޅުން، ހުޅަނގުގެ މަސްލަހަތުތަކާއި، އިގްތިސާދީ ސިޔާސަތުތައްވެސް މަހާތީރަށް ކަމަކުނުދިޔައެވެ. އެފަދަ ސިޔާސަތުތަކާ މަހާތީރު ފާޅުގައިދެކޮޅު ހައްދަވަން ފެށްޓެވުމުގެ ނަތީޖާއަކަށް ވެގެންދިޔައީ، އެމެރިކާ، އިނގިރޭސިވިލާތް، އޮސްޓްރޭލިއާ އަދި އެހެންވެސް ގައުމުތަކާއި މަހާތީރާއި މައްސަލަ ޖެހޭން ފެށުމެވެ.\nއެތެރެއާއި ބޭރުގެ ފިއްތުންތައް ބޮޑުވެ ޑރ. މަހާތީރު މުހަންމަދު 22 އަހަރު މެލޭޝިޔާގެ ބޮޑުވަޒީރުކަން ކުރެއްވުމަށްފަހު އިސްތިއުފާ ދެއްވާފައިވަނީ 2003 ވަނަ އަހަރުއެވެ. އަދި ވެރިކަންކުރާ ޕާޓީގެ ލީޑަރުކަންވެސް ދޫކޮށްލެއްވިއެވެ.\nއެއާއެކުވެސް މަހާތީރުގެ ނުފޫޒު ޕާޓީ ތެރޭގައި ކުޑަވެގެންނުދެއެވެ. 2006 ވަނަ އަހަރު ބޮޑުވަޒީރު ކަމަށް އަބްދުﷲ އަހްމަދު ބަދާވީގެ ނަންފުޅު މަހާތީރު ހުށަހެޅުއްވިއެވެ. 2009 ވަނަ އަހަރު ނަޖީބު ރައްޒާގު ބޮޑުވަޒީރު ކަމަށް ވަޑައިގަތުމަށް މަހާތީރު ތާއީދު ކުރެއްވިއެވެ. ނަޖީބުއަށް ވެރިކަން ލިބިވަޑައިގަތީވެސް މަހާތީރުގެ ސަބަބުންނެވެ.\nއެކަމަކު، ނަޖީބު ރައްޒާގު ވެރިކަމަށް ވަޑައިގަތުމާއެކު، ސަރުކާރުގެ ކޮރަޕްޝަންގެ މައްސަލަތައް ފެންމަތިވާން ފެށުމުން މަހާތީރު މުހަންމަދު އެކަމާ ހިތްޕުޅާއެއް ނުވިއެވެ. މަގާމުން އިސްތިއުފާ ދެއްވުމަށް މަހާތީރު ނަޖީބުއަށް ގޮވާލެއްވިއެވެ. އިސްތިއުފާ ނުދެއްވުމުން ނަޖީބު ހުއްޓުވަންވެސް މަހާތީރު ގިނަގުނަ މަސައްކަތްތަކެއް ކުރެއްވިއެވެ.\nޑރ. މަހާތީރު މުހަންމަދު ތާއީދު ދެއްވުމުގެ ސަބަބުން މެލޭޝިޔާގެ ބޮޑުވަޒީރު ކަމަށް ވަޑައިގެންނެވި ނަޖީބު ރައްޒާގު - ފޮޓޯ: އޭ.އެފް.ޕީ\nބޮޑުވަޒީރު ނަޖީބުގެ މައްޗަށް އުފުލުނު "1މެލޭޝިޔާ ޑިވެލޮޕްމަންޓް ބަރްހާދު" ނުވަތަ ނަޖީބު ވެރިކަމަށް ވަޑައިގެން އުފެއްދެވި ތަރައްގީގެ ފަންޑުން އެތައް ބިލިއަން ޑޮލަރެއް ލޫޓުވާލި މައްސަލަތައް ފެންމަތިވެފައި ވަނިކޮށްވެސް ވެރިކަންކުރާ އުމްނޯ ޕާޓީން ނަޖީބުއަށް ތާއީދުކުރާ މައްސަލާގައި މަހާތީރު މުހަންމަދު އޭނާ 1946 ވަނަ އަހަރު ގުޅިވަޑައިގެންނެވި ސިޔާސީ ޕާޓީން ވަކިވެވަޑައި ގެންފައިވަނީ 2016 ވަނަ އަހަރުގެ ފެބްރުއަރީމަހުގެ 29 ވަނަ ދުވަހުއެވެ. އަދި ސަރުކާރުގެ މުޝީރެއްގެ ގޮތުގައި އޭނާ ހުންނެވި ހުރިހާ މަގާމުތަކުންވެސް ވަކިވެވަޑައި ގެންނެވިއެވެ.\nކުރިން ގާތް އެކުވެރި ރަހްމަތްތެރިއެއްގެ ގޮތުގައި ދެކެވަޑައިގެންނެވި ނަޖީބު ރައްޒާގު ވެރިކަމުން ދުރުކުރެއްވުމަށް ޑރ. މަހާތީރު މުހަންމަދު މަސައްކަތް ފެށްޓެވީ އެހިސާބުންނެވެ. އެގޮތުން "މެލޭޝިއަން ޔުނައިޓެޑް އިންޑިޖިނަސް ޕާޓީ" ގެ ނަމުގައި 2016 ވަނަ އަހަރުގެ ސެޕްޓެމްބަރު މަހުގެ9ވަނަ ދުވަހު ޕާޓީއެއް ރަޖިސްޓަރީ ކުރައްވައި، އެޕާޓީގެ ޗެއަރމަންގެ ގޮތުގައި މަސައްކަތް ފެށްޓެވިއެވެ.\nއޭގެފަހުން، މެލޭޝިޔާގެ ސިޔާސީ އިދިކޮޅު ބައެއް ޕާޓީތަކާއި، މަހާތީރުގެ ޕާޓީ ގުޅިގެން ކޯލިޝަނެއް ހަދައި، އާންމު އިންތިޚާބަށް ތައްޔާރުވާން ފެށިއެވެ. އެގޮތުން "ޕަކަތަން ހަރަޕަން" ނުވަތަ ޕެކްޓް އޮފް ހޯޕްގެ ނަމުގައި އިދިކޮޅު ކޯލިޝަން އިންތިޚާބަށް ނުކުރީ ބޮޑުވަޒީރުކަން ދޭނޭ ބޭފުޅަކަށް ޑރ. މަހާތީރުގެ ނަންފުޅު ކަނޑައަޅައިގެންނެވެ. އެކަން އިޢްލާން ކުރެވުނީ 8 ޖެނުއަރީ 2018 ގައެވެ.\nމެއިމަހުގެ9ވަނަ ދުވަހު މެލޭޝިޔާގައި ބޭއްވި އާންމު އިންތިޚާބު ކާމިޔާބު ކުރައްވައި ޑރ. މަހާތީރު މިވަނީ މެއިމަހުގެ 10 ވަނަ ދުވަހު މެލޭޝިޔާގެ ބޮޑުވަޒީރުކަމުގެ ހުވާވެސް ކުރައްވާފައެވެ. އުމުރުފުޅުން 92 އަހަރުގެ މަހާތީރަކީ މިވަގުތު ދުނިޔޭގެ ގައުމެއްގައި ވެރިކަންކުރައްވާ އެންމެ ދޮށީ ބޭފުޅާއެވެ. މަހާތީރު ވެވަޑައި ގެންފައިވަނީ، މެލޭޝިޔާއަށް މިނިވަންކަން ލިބުނީއްސުރެ އެގައުމުގައި ވެރިކަންކުރަމުން އައި "ބަރިސާން ނޭޝަނަލް" އަށް ނިސްބަތްވެވަޑައި ނުގަންނަވާ ފުރަތަމަ ބޮޑުވަޒީރަށެވެ. އޭނާ ވެވަޑައިގެންފައިވަނީ ކުރިން ބޮޑުވަޒީރުކަން ކުރެއްވުމަށްފަހު އަލުން ބޮޑުވަޒީރު ކަމަށް ވަޑައިގެންނެވި ފުރަތަމަ ބޭފުޅާއަށްވެސް މެއެވެ.\nމެލޭޝިޔާގެ އަލަށް އިންތިޚާބު ކުރެވުނު ބޮޑުވަޒީރު ޑރ. މަހާތީރު މުހަންމަދު (ކ) އަދި ބޮޑުވަޒީރުގެ ނާއިބަކަށް އިންތިޚާބު ކުރެވިފައިވާ ވާން އަޒީޒާ ވާން އިސްމާއިލް: އަޒީޒާއަކީ އަންވަރު އިބްރާހިމްގެ އަނބިކަނބަލުން - ފޮޓޯ: އޭ.އެފް.ޕީ\nޑރ. މަހާތީރު ބިން މުހަންމަދުގެ އެހެން ރެކޯޑެއްވެސް އެބައޮތެވެ. އެއީ، މެލޭޝިޔާގެ ސިޔާސީ މައިދާނަށް ނުކުމެވަޑައި ގަތީއްސުރެ އޭނާ ދުވަހަކުވެސް އިންތިޚާބެއްގައި ވާދަކުރައްވައި ބަލިވެވަޑައިގެންފައި ނުވުމުގެ ރެކޯޑެވެ. އުމުރުފުޅުގެ ދޮށިކަމާއެކުވެސް އިހަށްދުވަހުވެސް އެވަނީ އިންތިޚާބު ކާމިޔާބު ކުރައްވާފައެވެ. އިންތިޚާބުގައި އޭނާ ވާދަކުރެއްވި ދާއިރާ ކަމަށްވާ ލަންގްކާވީގެ ގޮނޑިވެސް ކާމިޔާބު ކުރެއްވިއެވެ.\n"އާދެ، އާދެ، އަޅުގަނޑު އަދި މަރެއްނުވޭ" އާންމު އިންތިޚާބުގެ ކާމިޔާބީ އިޢްލާން ކުރެއްވުމަށް މެންދަމު3ޖެހިއިރު ނޫސްވެރިންނާ ބައްދަލު ކުރައްވައި މަހާތީރު ފުރަތަމަވެސް ވިދާޅުވިއެވެ.\nމަހާތީރު މުހަންމަދު މެލޭޝިޔާގެ ބޮޑުވަޒީރު ކަމުގެ ހުވާ ކުރައްވައި މަގާމާ ހަވާލުވެވަޑައި ގެންފައިވާއިރު، ބޮޑުވަޒީރުގެ ނާއިބަކަށް އިންތިޚާބު ކުރެވިފައިވަނީ މަހާތީރުގެ ވެރިކަމުގައި ބޮޑުވަޒީރުގެ ނާއިބަކަށް ހުންނަވަނިކޮށް މަގާމުން ވަކިކުރައްވައި ޖަލަށް ލެއްވި އަންވަރު އިބްރާހިމްގެ އަނބިކަނބަލުން ވާން އަޒީޒާ ވާން އިސްމާއިލްއެވެ.\nމަހާތީރު މުހަންމަދުވަނީ، އަންވަރު އިބްރާހިމްއަށް ޝާހީ މައާފެއް ހޯއްދަވައި ޖަލުން މިނިވަން ކުރެއްވުމަށް މަސައްކަތް ކުރައްވާނޭ ކަމަށް ވައުދުވެވަޑައި ގެންފައެވެ. އަދި ޕާލަމެންޓްގެ ގޮނޑިއަކަށް އަންވަރު އިބްރާހިމް އިންތިޚާބު ކުރެއްވުމަށް މަސައްކަތް ކުރައްވާނޭ ކަމަށާއި، އޭގެފަހުން އަންވަރުއާ ބޮޑުވަޒީރުކަން ހަވާލު ކުރެއްވުމަށްފަހު އެއްފަރާތްވެވަޑައި ގަންނަވާނޭ ކަމަށްވެސް މަހާތީރު ވައުދުވެވަޑައި ގެންފައި ވެއެވެ.\n"ބޮޑުވަޒީރުކަމަށް ނަޖީބު އިންތިޚާބު ކުރުމަށް އަޅުގަނޑަށް ތާއީދު ކުރެވުނުކަމީ ހެދުނު ވަރަށްބޮޑު ގޯހެއް. އަޅުގަނޑު ބޭނުންވީ ނަޖީބު މަގާމުން ދުރުކޮށް އެގޯސް ރަނގަޅުކުރަން" މަހާތީރު ވިދާޅުވެފައި ވެއެވެ.\nއެންމެ ފަހުގެ ރިޕޯޓްތައް ބުނާގޮތުގައި މަހާތީރުގެ އެދިވަޑައިގަތުމަށް މެލޭޝިޔާގެ ރަސްގެފާނު މިހާރުވަނީ، އަންވަރު އިބްރާހިމްއަށް މައާފް ދެއްވުމަށްވެސް އެއްބަސްވެވަޑައި ގެންފައެވެ.


Kulhudhuffushi Online - Beeemelge hihsaadhaarunnah hihsaage faidhaage gothugai rekoad minvareh\nބީއެމްއެލްގެ ހިއްސާދާރުންނަށް ހިއްސާގެ ފައިދާގެ ގޮތުގައި ރެކޯޑް މިންވަރެއް\nޚަދީޖާ އާދަމް - 8 months ago - 24 އޯގަސްޓް 2017\nބޭންކް އޮފް މޯލްޑިވްސްގެ ހިއްސާދާރުންނަށް ވިދިވިދިގެން ހަތަރުވަނަ އަހަރު ހިއްސާގެ ފައިދާގެ ގޮތުގައި ރެކޯޑް މިންވަރެއް ދިނުމަށް ފާސްކޮށްފިއެވެ.\nރޭ ހޮޓެލް ޖެން ގައި ކުރިޔަށް ގެންދިޔަ ބޭންކުގެ އަހަރީ އާންމު ޖަލްސާގައި ހިއްސާދާރުންވަނީ ހިއްސާގެ ފައިދާގެ ގޮތުގައި ބެހުމަށް ހުށަހެޅުނު ޖުމްލަ 107.6 މިލިއަން ރުފިޔާ (ހިއްސާއަކަށް 20 ރުފިޔާ) ދިނުމަށް ފާސްކޮށްފައެވެ. މި އާއެކު ހިއްސާގެ ފައިދާގެ ގޮތުގައި އަދި ޓެކްސްގެ ގޮތުގައި ސަރުކާރަށް 370 މިލިއަން ރުފިޔާއަށް ވުރެ ބޮޑު އަދަދެއް ލިބޭނެއެވެ.\n2016 ވަނަ އަހަރު ބީއެމްއެލްއިން ޓެކްސްއަށް ކެނޑުމަށްފަހު %61 ގެ ކުރިއެރުމަކާ އެކު 1.02 ބިލިއަން ރުފިޔާގެ ފައިދާއެއް ލިބިފައިވާއިރު، ވިޔަފާރީގެ މައިގަނޑު ހުރިހާ ދާއިރާއަކުންވެސް ހަރުދަނާ ކުރިއެރުންތަކެއް ވަނީ ހޯދާފައެވެ. ލޯނު ދޫކުރެވޭ ނިސްބަތް އިތުރުވަމުންދާއިރު އުފެއްދުންތެރި ނޫން ލޯނުގެ ނިސްބަތް ވަނީ ދަށްކުރެވިފައެވެ.\nބޭންކުގެ ރައުސުލްމާލާއި ލިކުއިޑިޓީ ރޭޝިއޯ ވަނީ ޤާނޫނުން ލާޒިމްކުރާ ވަރަށް ވުރެ މަތީ މިންވަރެއްގައި ހިފެހެއްޓިފައެވެ. 2016 ވަނަ އަހަރު ބޭންކުން ހިދުމަތްތައް ފުޅާކުރުމަށާއި އުމްރާނީ ތަރައްގީއަށް އަދި ސީއެސްއާރު ހަރަކާތްތަކަށް 150 މިލިއަން ރުފިޔާ އިންވެސްޓްކޮށްފައިވެއެވެ. މީގެ ތެރޭގައި4ބްރާންޗާއި 10 ސެލްފް ސާވިސް ބޭންކިންގ ސެންޓަރ އަލަށް ހުޅުވާފައިވެއެވެ.\nބީއެމްއެލްގެ ހިއްސާދާރުންނަށް ހިއްސާގެ ފައިދާގެ ގޮތުގައި ރެކޯޑް އަދަދެއް\nބީއެމްއެލްގައި މިދިޔަ އަހަރު އެންމެ ރަނގަޅަށް މަސައްކަތްކުރި މުވައްޒަފުންގެ އަގުވަޒަންކޮށްފި\nއޭދަފުށީގައި ބީއެމްއެލްގެ ޒަމާނީ ބްރާންޗެއް ހުޅުވާ، 24 ގަޑިއިރު ހިދުމަތް ލިބޭ ބޭންކިންގ ސެންޓަރެއް !\nބީއެމްއެލްއަށް ފައިދާގެ ގޮތުގައި 1.4 ބިލިއަން ރުފިޔާ\nމިދިޔަ އަހަރު ފަހު ކުއަޓާރގައި ބީއެމްއެލްއަށް 350 މިލިއަން ރުފިޔާގެ ފައިދާއެއް\nބޭންކުން މިއަހަރު 300 މިލިއަން ރުފިޔާ އިންވެސްޓް ކުރާނެ: ބީއެމްއެލް ސީއީއޯ\nފޯކައިދޫގައި އެޅި ފުޓްސަލް ދަނޑު ހުޅުވައިފި\nފާއިތުވި މަހު ކަސްޓަމްސް އިމްޕޯޓު ޑިއުޓީ އާމްދަނީ %31 އިތުރު\nހއ އަތޮޅުން ފެށިގެން ބ އަތޮޅަށް ވައިޓް އެލާޓް ނެރެފި\nރީތި، ހިތްފަސޭހަ ފަރަކަށް ހެދުމަށް، ޅައިމަގު ފަރުގައި މުރަކަ އިންދަން ފަށައިފި\nކުނިކޮށިން އެރި ބޯ ދުންތައް ރަށުގެ ބޮޑު ބަޔަކަށް ފެތުރި، އުނދަގޫތަކެއް !\nބޮޑު މުހައްމަދު ކަލޭފާނުގެ ވާދަގެ ތައްޓަށް ބާއްވާ ރާޒުވާ މުބާރާތުގައި ބައިވެރިވުމަށް ހުޅުވާލައިފި\nއަޖުވާ ކަދުރުން އެތައް ސިއްހީ ފައިދާ އެއް\nރެސިޕީ: ނޯ ބޭކް ޗޮކްލެޓް ކޭކް\nއުރީދޫ އިން ވާވޭ ފޯނު ގަތުމަށް ވަރަށް ފުރިހަމަ ޕްލޭންތަކެއް ތައާރަފްކޮށްފި\nރޯދަ މަހަށް އުރީދޫ އިން ވަރަށް ހާއްސަ އޮފަރ ތަކެއް\nބޮޑެތި އިނާމު ތަކާއެކު ދިރާގުން ރޯދަ މަހުގެ ޕްރޮމޯޝަންތައް ފަށައިފި


Dhahi TMA ah Dhivehinge Agu Bodu Tharika eh Dheyn Jeheytha? | Mendhuru Online\nރާއްޖޭގައި ސީޕްލޭން ދުއްވާ އެންމެ ބޮޑު ކުންފުނި ކަމަށްވާ ޓްރާންސް މޯލްޑިވްސް އެއަރވޭސް ޓީއެމްއަކީ ވަރަށް ދަހި ރާއްޖެއަށް އިޖުތިމާއީ ގޮތުން އެއްވެސް ފާއިދާއެއް ކޮށްފައިވާ ކުންފުންނެއް ނޫނެވެ. މިވޭތުވެދިޔަ ދިގު މާޒީއަށް ވިސްނާލައްވާށެވެ. ބަލާލި އެއްވެސް ދިމާލަކުން ޓީއެމްއޭގެ ނަން ލޮލުކޮޅަށްވެސް ފެންނާކަށް ނެތެވެ. ރައްޔިތުން ވިސްނަވާށެވެ. ފުންކޮށް ވިސްނަވަށެވެ.\nދިވެހިރާއްޖޭގައި ޓީއެމްއޭގެ އެހީތެރިކަމެއް ލިބިފައިވާ އެއްވެސް ރަށެއް ނެތެވެ. އެއްވެސް ހޮސްޕިޓަލަކަށް އެހީވެފައެއް ނެތްތާގައި ބަލި މީހަކަށް ދިވަހަކުވެސް އެހީތެރިވެފައެއްނެތެވެ. އެތައް ބައިވަރު ބޯޓު ގެންގުޅޭއިރު ރާއްޖޭގެ ރަށަކުން ބަލިވެގެން މީހަކު މާލެ ގެނެވޭނެ ގޮތްވެސް އެކުންފުނީގައި ނެތެވެ. އެމްބިއުލާންސެއް ގޮތަށް ބޯޓެއް ހަދާފައި އޮތްނަމަ ބޭރު ޤައުމުތަކަށް ސަލާން ޖަހައިގެން ހެލިކޮޕްޓަރ ހޯދާކަށް ނުޖެހުނީހެވެ. މާލޭގެ ރައްޔިތުން ފެނަށް ޖެހިގެން ހާލުގައި އުޅުނުއިރު އެންމެ ކުޑަވެގެން ފެންފޮދެއްވެސް ހަދިޔާކޮށްފައެއްނެތެވެ. ރާއްޖޭގެ އާބާދީގައި އެންމެ ގިނައީ ޒުވާނުންނެވެ. ރާއްޖޭގެ ޒުވާނުންނަށް ކުޅިވަރު ދަނޑެއްހާ ހިސާބުވެސް އަޅާދީފައެއްނެތެވެ. ރާއްޖޭގެ ރަށެއްގައި ކުޅިވަރުކުޅޭނެ ދަނޑެއް އަލާދީފައިނުވާއިރު ކުޅިވަރު ކްލަބެއް ސްޕޮންސަރ ކޮށްފައެއް ނެތެވެ. ރާއްޖޭގެ އެންމެ ރަށެއްގައިވެސް ނަރުދަމާއެއް އަޅާދީފައެއް ނުވެއެވެ. އަދި ކޮބާތޯ ބޯޓް ދުއްވާނެ ޕައިލެޓުންނާއި އިންޖިނިއަރުން ރާއްޖެން ބެރުން ގިނައަދަދަކަސް ގެންނައިރު ދިވެހި ޕައިލެޓެއް ނުވަތަ އިންޖިނިއަރަކަށް ދުވަހަކުވެސް ކިޔަވާދީފައެއް ނެތެވެ.\nމަތީ ތަޢުލީމަށް އިންތިހާއަށް ބޭނުންވެފައިވާ އެތައް ޒުވާނުން ރާއްޖޭގައި އުޅޭއިރު ދިވެހި ޒުވާނަކަށް މަތީ ތަޢުލީމުގެ ފުރުސަތެއްގެ މިންވަރުވެސް ފަހިކޮށްދީފައެއް ނެތެވެ. އަދި ކޮބާތޯ ރާއްޖޭގެ ރައްޔިތަކު ކަމަކަށް އެދި އާދޭސްކޮށްފައި ސިޓީއެއްލިޔަސް ދުވަހަކުވެސް ޖަވާބު ދީފައެއް ނެތެވެ. މިވަރުގެ ކުންފުންޏެއް ދިވެހިންނަށް މުހިންމުވާ ސަބަބެއް ނުފެނުނެވެ.\nދިވެހި ރައްޔިތުން ބޭރުގެ ބޭންކްތަކަށް ދަރާ ވިކިގެން ނަގާ ލޯނަކުން ހަދާ މިފަދަ އަގުބޮޑު އިންވެސްޓްމެންޓެއް މި ކުންފުންޏަށް ދޭންޖެހޭ އެއްވެސް ސަބަބެއް އޮތްތޯ ރައްޔިތުން ވިސްނަވާށެވެ. ރާއްޖެ އަންނަ ފަތުރުވެރިން ތަންތަނަށް އުފުލައިގެން ލިބޭ ފައިސާއާއި އެއަރޕޯޓުން ޓީއެމްއޭއަށް ދީފައިވާ ތަންތަން ރިސޯޓްތަކަށާއި އެއަރލައިންތަކަށް ކުއްޔަށް ދީގެން އަހަރެއްގެ މައްޗަށް ހޯދާ އެތައް މިލިއަން ޑޮލަރުގެ މަންފާއިން ދިވެހި ރައްޔިތަކަށް ލިބުނު އެއްވެސް ފައިދާއެއް ނެތްއިރު އަނެއްކާވެސް ބަޔަކު ފޫގަޅައިގެން މި އުޅެނީ އާ ސީޕްލޭން ޓާރމިނަލް މި ދަހި ކުންފުންޏަށް ހަވާލު ކުރުމަށެވެ. މީގައި ވަރަށް ނުރައްކާތެރި ސިއްރެއް އޮތުމަކީ އެކަށީގެންވާ ކަމެކެވެ.\nއެމްއޭސީއެލް ބޯޑާއި ސަރުކާރާއި ގުޅިފައިވާ ކޮންމެވެސް ފަރާތްތަކަކުން މި ދަނީ ވަރަށް ހީލަތްތެރި ރޭވުމެއް ރާވަމުންނެވެ. މިކަމުގައި މަޖިލީސްބައެއް މެމްބަރުން ޖެހިފައިވާ ކަމަށް ސޯޝަލް މީޑިއާގައި ދަނީ ޚަބަރުތައް ފެތުރެމުންނެވެ. ޖީއެމްއާރަށް އެއަރޕޯޓް ދިނީވެސް މިފަދަ ހީލަތްތެރި އުކުޅުތަކެއްގެ ތެރެއިން ރައްޔިތުންނަށް ވަރަށް ބޮޑަށް އޮޅުވާލައިގެންނެވެ. މިހާރުވެސް މިފެންނަނީ ރާއްޖެގައި އޮޕަރޭޓްކުރާ އެންމެ ދަހި ކުންފުންޏަށް ދިވެހިންގެ އަގު ބޮޑު ތަރިކައެއް ދޫކޮށްލަން އުޅޭ ތަނެވެ.


Askaree Mathindhaa Boateh Aadhayaa Hilaafah Thirin Dhathuru Kohfi - Vaguthu\nއަސްކަރީ މަތިންދާބޯޓެއް އާދަޔާއި ޚިލާފަށް ތިރިން ދަތުރުކޮށްފި\nއަސްކަރީ މަތިންދާ ބޯޓެއް ފްލޮރިޑާގެ އިރުދެކުނު އައްސޭރީގެ އަވަށެއް ކަމަށްވާ ޖުޕިޓާގެ ވައިގެ ސަރަޙައްދުން އާދަޔާއި ޚިލާފަށް ތިރިން ދަތުރުކުރުމުން ގިނަބަޔަކު ކަންބޮޑުވެއްޖެއެވެ.\nމިދިޔަ ހަފްތާގެ ތެރޭގައި ހިނގި މި ހާދިސާގައި، އެ އަވަށުގެ މަތިން ދަތުރުކުރީ ކޮން ފްލައިޓެއް ކަމެއް ކަމާއި ބެހޭ އިދާރާތަކުން އަދި ހާމަކޮށްފައި ނުވާއިރު، ނޫސްތަކަށް މަޢުލޫމާތު ދެމުން އޮފިޝަލުން ކުރިން ބުނެފައި ވަނީ ބޯޓުގެ މަޢުލޫމާތު އަދި ލިބިފައި ނުވާ ކަމަށާއި މައްސަލަ ތަހުޤީޤު ކުރަމުންދާ ކަމަށެވެ.\nއޮފިޝަލުން ބުނެފައިވާގޮތުގައި، މި އަސްކަރީ މަތިންދާ ބޯޓު ޖުޕިޓާގެ ވައިގެ ސަރަޙައްދުން އާދަޔާއި ޚިލާފަށް ތިރިން ދަތުރުކުރިނަމަވެސް އެކަމުގެ ސަބަބުން އެއްވެސް މީހަކަށް ނުވަތަ ތަނަކަށް ގެއްލުމެއް ނުލިބެއެވެ. ނަމަވެސް އެ ހާދިސާ ހިނގި ވަގުތު ގިނަ ބަޔަކު ކަންބޮޑުވެ ކަމާއި ބެހޭ ފަރާތްތަކަށް އެކަން ރިޕޯޓްކޮށްފައިވާ ކަމަށް އޮފިޝަލުން ވަނީ ބުނެފައެވެ.\nމި ހާދިސާ ހިނގި ވަގުތު، މަންޒަރު ދުށް ފަރާތްތަކުން ފޮޓޯ އާއި ވީޑިއޯ ނަގާފައިވާއިރު، ވީޑިއޯ އިން ފެންނަނީ އެ ބޯޓު އާދަޔާއި ޚިލާފަށް ތިރިން ދަތުރުކޮށް އެ ސަރަޙައްދުގައި އެނބުރިފައިދާ މަންޒަރެވެ. މި މަންޒަރުތައް މިހާރު މީސްމީޑިއާގައި ދައުރުވެ އެތައް ބައެއްގެ ސަމާލުކަން ހާދިސާއަށް ވަނީ ހުއްޓިފައެވެ.\nއެމެރިކާގެ ފެޑެރަލް އޭވިއޭޝަން (އެފްއެފްއޭ) ގެ ނޯތް އެމެރިކަން އެއިރޯސްޕޭސް ޑިފެންސް ކޮމާންޑުގެ އޮފިޝަލުން މިކަމާއި ގުޅިގެން ބުނީ، އަދި ހާދިސާގެ ތަހުޤީޤަށް މާބޮޑު ކުރިއެރުމެއް ނުލިބޭ ކަމަށެވެ. އަދި އެ ބޯޓު ތިރިން ދުއްވާފައި ދިޔައީ ކޮން ސަބަބަކާއި ހުރެ ކަމެއްވެސް އެނގިފައިނުވާ ކަމަށް އެފަރާތްތަކުން ބުނެއެވެ.\nނަމަވެސް ގިނަބަޔަކު ތުހުމަތުކުރާގޮތުގައި މިއީ އެމެރިކާގެ އަސްކަރިއްޔާއިން ހިނގި ސިއްރު އޮޕަރޭޝަނެއްގެ ތެރެއިން ހިނގާދިޔަ ކަމެކެވެ.\nތިޔަ ޙާދިޘާގެ ހަގީގަތް އެނގޭނީ އެއަރފޯސްތަކާ ބެހޭ ދުނިޔޭގެ މައިޖަމިއްޔާގެ ރައީސް އަލްމުޙްތަރަމް މުޞްޠަފާ އަލްލަނޑާ ބިން ތިމަރަ ފުށްޓަށެވެ.\nފުރަތަމަ ސުރުޚީ ކިޔާފަ މަހީކުރީ މުސްތަފާބެއްޔާ އާއި ޖަމީލުއާ އެންމެންވެގެން ރާއްޖެއަށް ބޮންއަޅަން ގެނައި ޖެޓެއްގެ ވާހަކަކަމަށް\nއޮކްޓޯބަރ 20, 2018 00:44\nހެހެ އެ ބޯޓް ވައްތަރު މުސްބެއްޔާ އާ ދޯ؟ ލޮލް\nއޮކްޓޯބަރ 20, 2018 08:36\nމަހީކުރީ ތިމަތަފުށީ ވާންޗޯ ބުނެގެން އައި ބޯޓެއް ކަމައް.....\nއޮކްޓޯބަރ 20, 2018 09:46\nއީ.ސީ ސޮރުން ފުޮނުވި ބޯޓެެެއް


vnews - India ge I&B minister kamun Smriti vaki kohfi\nއިންޑިއާގެ އައިއެންޑްބީ މިނިސްޓަރު ކަމުން ސްމިރްތީ ވަކިކޮށްފި\nއިންޑިއާގެ އިންފޮމޭޝަން އެންޑް ބްރޯޑްކާސްޓިން (އައިއެންޑްބީ) މިނިސްޓަރު ސްމިރްތީ އިރާނީ މަގާމުން ވަކިކޮށްފި އެވެ.\nކުރީގެ މަޝްހޫރު ބަތަލާ އިއްޔެ މަގާމުން ވަކިކުރި ނަމަވެސް އޭނާ މަގާމުން ވަކިކުރި ސަބަބެއް އިންޑިއާ ސަރުކާރެއް ހާމަކޮށްފައެއް ނުވެ އެވެ.\nސްމިރިތީ މަގާމުން ވަކިކޮށްފައިވަނީ ފްރާންސްގައި ކުރިއަށްދާ 71 ވަނަ ކާންސް ފިލްމް ފެސްޓިވަލްގައި ބައިވެރިވެވަޑައިގަތުމަށް ފްރާންސަށް ވަޑައިގަތުމަށް ތައްޔާރުވަމުން ދަނިކޮށެވެ.\nއިންޑިއާގެ ގާނޫނު ހަދާ މަޖިލީހުގެ މެމްބަރުކަން ވެސް މީގެ ކުރިން ކުރައްވާފައިވާ ސްމިރިތީ އައިއެންޑްބީ މިނިސްޓަރު ކަމުން ވަކިކުރެއްވި ނަމަވެސް އިންޑިއާގެ ޓެކްސްޓައިލް މިނިސްޓަރަކީ މިވަގުތުވެސް ސްމިރިތީ އެވެ.\nސްމިރިތީ މީގެ ކުރިން، 2014 އިން 2016 ވަނަ އަހަރުގެ ނިޔަލަށް އިންޑިއާގެ ހިއުމަން ރިސޯސް ޑިވެލޮޕްމަންޓް މިނިސްޓަރުގެ މަގާމު ވެސް ވަނީ ފުރުއްވާފަ އެވެ.\nއުމުރުފުޅުން 42 އަހަރުގެ ސްމިރިތީ އައިއެންޑްބީ މިނިސްޓަރު ކަމުން ވަކިކުރައްވާ، އޭނގެ ޒިންމާތައް ޑެޕިއުޓީ މިނިސްޓަރު އަދި ކުރީގެ ޕްރޮފެޝަނަލް ޝޫޓަރު ރަޖިވަރްދަން ރާތޯޑްއާ މިހާރު ވަނީ ހަވާލުކުރައްވާފަ އެވެ.\nމޯދީގެ ސަރުކާރުގައި ނުފޫޒު ގަދަ މިނިސްޓަރެއްގެ ގޮތުގައި ފާހަގަކުރެވިފައިވާ ސްމިރިތީ އައިއެންޑްބީ މިނިސްޓަރު ކަމާ ހަވާލުވެވަޑައިގެން ފަހުން އިންޑިއާގެ ފިލްމީ ދާއިރާގައި މަސައްކަތް ކުރާ މީހުންގެ ފާޑުކިޔުންތައް އެ މިނިސްޓްރީއަށް ވަރަށް ބޮޑަށް އަމާޒުވެފައިވެ އެވެ.\nދިވެހިންގެ ތެރޭގައިވެސް ވަރަށް މަޝްހޫރު ފިލްމީ ތަރިއެއް ކަމުގައިވާ ސްމިރްތީ އިރާނީ އެންމެ ބޮޑަށް މަޝްހޫރު ވެގެން ދިޔައީ އެކްތާ ކަޕޫރުގެ ޓީވީ ސިލްސިލާ "ކިޔުކީ ސާސް ބީ ކަބީ ބަހޫތީ" ގައި އޭނާ އަދާކުރި ތުލްސީގެ ރޯލުންނެވެ.


މިނިސްޓްރީ އޮފް ހޯމްއެފެއާޒް، ގދ. އަތޮޅު ސްޓޭޓްހައުސް/ ގދ. ތިނަދޫ\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 08 މާރިޗު 2020 ވާ އާދިއްތަ ދުވަހުގެ 13:00 ގެ ކުރިން، ހުވަދުއަތޮޅު ދެކުނުބުރީ އަތޮޅު ކައުންސިލްގެ އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް[email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2020 މާރިޗު 22 އާއި 2020 އޭޕްރީލް 02 އާ ދެމެދުގެ ތާރީޚެއްގައި، ހުވަދުއަތޮޅު ދެކުނުބުރީ އަތޮޅު ކައުންސިލްގެ އިދާރާއަށެވެ.


Dhaurun Beyrugai Baavva Majuleehuge Jalsa Boycott Kurany ދައުރުން ބޭރުން މާދަމާ ބާއްވާ މަޖުލީހުގެ ޖަލްސާ ބޮއިކޮޓް ކުރަނީ – Huvadhoo News Dhaurun Beyrugai Baavva Majuleehuge Jalsa Boycott Kurany Huvadhoo News\nދައުރުން ބޭރުން މާދަމާ ބާއްވާ މަޖުލީހުގެ ޖަލްސާ ބޮއިކޮޓް ކުރަނީ\nރައްޔިތުންގެ މަޖުލީހުގެ މިދައުރުގެ މަސައްކަތްތައް ނިންމާލުމަށްފަހު ޗުއްޓީ ދީފައިވަނިކޮށް މާދަމާ ބާއްވަން އުޅޭ މަޖިލީހުގެ ޖަލްސާ ބޮއިކޮޓްކުރުމަށް އިދިކޮޅުން ނިންމައިފިއެވެ.\nއިދިކޮޅު މެމްބަރުން ވިދާޅުވާ ގޮތުގައި މިއީ އެންޓި ކޮރަޕްޝަން ކޮމިޝަންގެ މެންބަރުން ވަކިކުރަން ސަރުކާރުން ހިންގާ ޖަރީމާއެކެވެ.\nމިދުވަސްވަރަކީ މަޖިލީހުގެ ޗުއްޓީ ދުވަސްވަރުކަމަށްވާތީ ގިނަ މެންބަރުން ތިބީ މާލެއިން ބޭރުގައެވެ. އެހެންކަމުން އެމެންބަރުންނަށް މިޖަލްސާގައި ބައިވެރިވުމުގެ ފުރުސަތު ލިބިގެންނުދާނެކަމަށް އިދިކޮޅުން ބުނެއެވެ. އަދި މިފަދަ ޖަލްސާއެއް ތާވަލްކުރެވިގެންދިޔައިރު މަޖިލީހުގައި އިދިކޮޅު ތަމްސީލުކުރާ މައިނޯރިޓީއާ މަޝްވަރާކޮށްފައިނުވާކަން އިދިކޮޅުން ފާހަގަކުރިއެވެ.\nމިފަދަ ކަންތައްތަކަކީ ޑިމޮކްރަސީގެ އަސާސްތަކާ މުޅިން ހިލާފު ކަމެއް ކަމަށާއި މިއީ ސަރުކާރުގެ ނުފޫޒު އިންތިހާއަށް މިނިވަން މުއައްސަސާތަކަށް އޮތްކަން ވަރަށް ބޮޑަށް ހާމަވެގެންދާ ހެއްކެއް ކަމަށް އިދިކޮޅުން ވަނީ ބުނެއެވެ.\nއިދިކޮޅުން ފާހަގަކުރިގޮތުގައި އޭސީސީގެ ހުރިހާ މެންބަރުން ވަކިކޮށް އެމުއައްސަސާގެ ބާރު ކަނޑުވާލަން މަސައްކަތްކުރުމުން އެއިން އެގިގެންދަނީ ޑިމޮކްރެޓިކް ހަމަތަކަށް މިސަރުކާރުން އެއްވެސް ކަހަލަ އިހްތިރާމެއް ނުކުރާކަމަށެވެ. އަދި މިއީ ވަރަށް ދަށު ދަރަޖައިގެ އަމަލެއް ކަމަށެވެ.\nކަންމިހެން ހުރުމާއެކު މާދަމާގެ ޖަލްސާ ބޮއިކޮޓްކޮށްލާނެ ކަމަށް އިދިކޮޅުން ވަނީ ހާމަކޮށްފައެވެ.


SunOnline: Male ge magu hadhaa mashroou ge furathama fiyavahi December mahu nimeyne: RDC\nމާލޭގެ މަގުހަދާ މަޝްރޫއުގެ ފުރަތަމަ ފިޔަވަހި ޑިސެމްބަރު މަހު ނިމޭނެ: އާރުޑީސީ\nއަހުމަދު މިޒްޔާލް 17 Oct 2020, 13:02\nރަސްފަންނު ތަރައްގީކުރިއިރު، ވެލިމަގެއްގެ ގޮތުގައި ތަރައްގީކުރި މަގުން ވެލި ސާފުކުރުމަށްފަހު އަލުން ގާއަޅާފައި- ފޮޓޯ/އާރުޑީސީ\nމާލޭގެ މަގުތައް ޒަމާނީ ފެންވަރަށް ތަރައްގީ ކުރާ މަޝްރޫއު "މާލެ ސިޓީ ސްޓްރީޓްސްކޭޕިން ޕްރޮޖެކްޓު"ގެ ފުރަތަމަ ފިޔަވަހީގެ މަސައްކަތް ޑިސެމްބަރު މަހުގެ ތެރޭގައި ނިންމާލެވޭނެ ކަމަށް އާރުޑީސީގެ މެނޭޖިން ޑިރެކްޓަރު މޫސާ އަލީ މަނިކު ވިދާޅުވެއްޖެ އެވެ.\nމި މަޝްރޫއު އާރުޑީސީއާ ހަވާލުކުރީ މިއަހަރުގެ ފެބްރުއަރީ މަހު އެވެ. އޭރު މި މަޝްރޫއުގެ ޕައިލެޓް ފޭސް (ފުރަތަމަ ފިޔަވަހި) ޖުލައި މަހުގެ ނިޔަލަށް ނިމޭނެ ކަމަށް އާރުޑީސީން ލަފާކުރި އެވެ.\nމި މަޝްރޫއާ ގުޅޭ އެންމެ ފަހުގެ މައުލޫމާތު "ސަން"އާ ހިއްސާކުރައްވަމުން މޫސާ ވިދާޅުވީ މަޝްރޫއު ހަވާލުކުރިތާ ކުޑަ ދުވަސްކޮޅެއް ފަހުން ކޮވިޑް19 ބަލިމަޑުކަމާ ކުރިމަތިވެ، މަޝްރޫއު ލަސްވެފައިވާ ކަމަށެވެ.\nއެގޮތުން މި މަޝްރޫއު ހިންގަން ބޭނުންވާ ގިނަ ތަކެއްޗަކީ ރާއްޖެއަށް އެތެރެކުރަން ޖެހޭ ތަކެތި ކަމަށްވުމާއެކު ކޮވިޑާ ގުޅިގެން އެކަމަށް ހުރަސް އެޅުނު ކަމަށް ވިދާޅުވި އެވެ. އެހެން ނަމަވެސް އެ ދަތިތަކަށް ލުޔެއް ލިބުމާއެކު އަލުން މަސައްކަތް ފަށައިގެން ކުރިއަށްދާ ކަމަށް މޫސާ ވިދާޅުވި އެވެ.\nފެބްރުއަރީ 17، 2020: މާލޭ ސިޓީ ސްޓްރީޓްސްކޭޕިން މަޝްރޫއު އިފްތިތާހު ކުރުމަށް ވެސްޓް ޕާކް ސަރަހައްދުގައި ބޭއްވި ރަސްމިއްޔާތުގައި އާރުޑީސީގެ މެނޭޖިން ޑިރެކްޓަރު މޫސާ އަލީ މަނިކު-- ސަން ފޮޓޯ/ ފަޔާޒު މޫސާ\nމި މަޝްރޫއުގެ ފުރަތަމަ ފިޔަވަހީގައި ތަރައްގީކުރާނީ މާލޭގެ ހުޅަނގުން، މާފަންނު ވެސްޓްޕާކް ސަރަހައްދާއި ކަނބާއައިސާރަނިހިނގުން އަދި އެމަގާއި ގުޅޭ އެހެން މަގުތަކެވެ.\n"މިހާރު ލަފާކުރެވެނީ ޕައިލެޓް ޕްރޮޖެކްޓު ނިންމާލެވޭނެ ޑިސެމްބަރު 29ގެ ނިޔަލަށް. ޕައިލެޓް ފޭސްގައި މި ހިމެނެނީ މައިގަނޑު ހަތް މަގެއް. އެއީ 2.05 ކިލޯމީޓަރުގެ މަގު. ސެޓްލްމަންޓް ޓޭންކްތަކާއި ކާބްސްޓޯންއާއި ކޭބަލް ޖަންކްޝަން ހެދުމާއި ބްލޮކްސް ބޭނުންކޮށްގެން ޕެޑެސްޓްރިއަން ވޯކްވޭ ހެދުމާއި ވޯޓާ މެނޭޖްމަންޓް ސިސްޓަމް ގާއިމުކުރުމާއި ކެރިއޭޖް ވޭ ހެދުމާއި ރޯޑް މާކިންސް އަދި ސްޓްރީޓް ލައިޓް ހަރުކުރުން، މިކަންކަން މައިގަނޑު ގޮތެއްގައި ޕްރޮޖެކްޓް ސްކޯޕްގައި ހިމެނެނީ." މޫސާ ވިދާޅުވި އެވެ.\nއޭނާ ވިދާޅުވީ ފުރަތަމަ ފިޔަވަހީގައި މިހާރު މަސައްކަތް ނިމިފައިވާ މަގުތަކަކީ މާލޭގައި އެންމެ ބޮޑަށް މައްސަލަ ދިމާވާ މަގުތައް ކަމަށެވެ. އަދި މި ދުވަސްވަރު ކުރަމުންދާ ވިއްސާރައިގައި ކުރިއާ ހިލާފަށް މިހާރު އެ ސަރަހައްދުގެ މަގުތަކުގައި ފެންބޮޑުނުވާ ކަމަށް އެތަނުގައި ދިރިއުޅޭ އާންމުންގެ ފަރާތުން ކޮމެންޓު ލިބޭ ކަމަށް އޭނާ ވިދާޅުވި އެވެ.\nމީގެ އިތުރުން މަގުތައް ކޮންނަން ޖެހުމަކީ އިތުރު މައްސަލަތައް ކުރިމަތިވާ ކަމެއްކަން ފާހަގަކުރައްވައި މޫސަ ވިދާޅުވީ އާރުޑީސީން މި މަޝްރޫއުގެ މަސައްކަތްތައް ކުރިއަށްގެންދަނީ ދިގު މުއްދަތަކަށް މަގު ކޮންނަން ނުޖެހޭނެ ގޮތަކަށް ކަމަށެވެ.\n"މި ދިމާވާ މައްސަލަތަކަކީ މަގު ކޮންނަން ޖެހުމުގެ ދިމާވާ މައްސަލަތައް. އިތުރަށް ގާތްގަނޑަކަށް 30-40 އަހަރަށް އިތުރަށް ކޮންނަން ނުޖެހި ވާނެ ގޮތެއް ހޯދުމުގެ ގޮތުން މާލޭގެ މަގެއް އިތުރަށް ނުކޮނެ ފަރުޖެއްސޭނެ ހުރިހާ ގޮތެއް ބަލައިގެން ކުރިއަށް މިގެންދަނީ." މޫސަ ވިދާޅުވި އެވެ.\nމާލެ ސިޓީ ސްޓްރީޓްސްކޭޕިން ޕްރޮޖެކްޓުގައި މައިގަނޑު ގޮތެއްގައި ހައްލުކުރަން އަމާޒުކޮށްފައިވާ މައްސަލަތަކަކީ؛\nއަންޑަގްރައުންޑް ޔުޓިލިޓީ ލައިންސް\nމި މަޝްރޫއު ކުރިއަށް އޮތް ދެ އަހަރުގެ ތެރޭގައި މުޅިން ނިންމާލެވޭނެ ކަމަށް ކުރިން ވަނީ ލަފާކޮށްފަ އެވެ. މި މަޝްރޫއުގެ އަގަކީ 462 މިލިއަން ރުފިޔާ އެވެ.\nމާލޭގެ މަގުހަދާ މަޝްރޫއު ޑިސެމްބަރު މަހު ނިންމަނީ\nރިންގްރޯޑާއެކު މަޖީދީމަގުގައި ވެސް ތާރުއަޅަން ވިސްނަނީ


2 ޑިސެމްބަރު 2019 21:00\n2019 ވަނަ އަހަރުގެ 58 ވަނަ ބައްދަލުވުން\nމި ބައްދަލުވުމުގައި، ޕްރޮސިކިއުޓަރ ޖެނެރަލްގެ މަޤާމަށް ޢައްޔަންކުރެއްވުމަށްޓަކައި ރައީސުލްޖުމްހޫރިއްޔާ ނަންފުޅު ފޮނުއްވާފައިވާ ފަރާތާ ކޮމިޓީން ބައްދަލުކުރައްވައި، އިންޓަވިއުކުރެއްވިއެވެ. އަދި ޕްރޮސިކިއުޓަރ ޖެނެރަލްގެ މަޤާމަށް ޢައްޔަންކުރެއްވުމަށް ރައީސުލްޖުމްހޫރިއްޔާ ނަންފުޅު ފޮނުއްވާފައިވާ ފަރާތް، އެ މަޤާމަށް ޢައްޔަންކުރެއްވުމަށް ފެނިވަޑައިގަންނަވާކަމަށް ކޮމިޓީގެ އިއްތިފާޤުން ނިންމެވިއެވެ. އެއަށްފަހު، ދިވެހިރާއްޖޭގެ ސުޕްރީމް ކޯޓުގެ އުއްތަމަ ފަނޑިޔާރުގެ މަޤާމަށާއި އެ ކޯޓުގެ ފަނޑިޔާރެއްގެ ގޮތުގައި ޢައްޔަންކުރެއްވުމަށް ރައީސުލްޖުމްހޫރިއްޔާ ނަންފުޅު ފޮނުއްވާފައިވާ ދޭއް ފަރާތާ ގުޅޭގޮތުން ކޮމިޓީން މަޝްވަރާކުރެއްވިއެވެ. އަދި، ޖުޑީޝަލް ސާރވިސް ކޮމިޝަނުން އުއްތަމަ ފަނޑިޔާރުކަމަށް އަލްއުސްތާޛު އަޙްމަދު މުޢުތަސިމް އަދުނާނު ޢައްޔަންކުރެއްވުމަށް ހައިލީ ރެކޮމަންޑެޑް ގޮތަށް ނިންމަވާފައިވާ ނިންމެވުމާއި އަދި ސުޕްރީމް ކޯޓުގެ ފަނޑިޔާރުކަމަށް އަލްއުސްތާޛު ހުސްނުއްސުޢޫދު، ހަސަންކާރިގެ/ ސ.މީދޫ ހައިލީ ރެކޮމަންޑެޑް ގޮތަށް ނިންމަވާފައިވާ ނިންމެވުން ނިންމަވާފައިވަނީ، ގާނޫނާއި އަދި ޖުޑީޝަލް ސާރވިސް ކޮމިޝަނުން އަމަލުކުރަންޖެހޭ އުސޫލުތަކާ އެއްގޮތްވާ ގޮތުގެމަތިން ކަމަށް ކޮމިޓީގެ އިއްތިފާޤުން ނިންމެވިއެވެ.\n3 ޑިސެމްބަރު 2019 - ދިވެހިރާއްޖޭގެ އުއްތަމަ ފަނޑިޔާރުކަމުގެ މަޤާމަށް މ.ގުލްފާމްގެ، އަލްއުސްތާޛު އަޙްމަދު މުޢުތަޞިމް ޢަދުނާން ޢައްޔަންކުރެއްވުމާގުޅޭ މައްސަލަ، ޖުޑީޝިއަރީ ކޮމިޓީން ދިރާސާކޮށް ނިންމިގޮތުގެ ރިޕޯޓު\n2 ޑިސެމްބަރު 2019 - ޕްރޮސިކިއުޓަރ ޖެނެރަލްގެ މަޤާމް ހުސްވުމާ ގުޅިގެން، އެ މަޤާމަށް މީހަކު ޢައްޔަންކުރެއްވުމަށްޓަކައި ރައީސުލްޖުމްހޫރިއްޔާ ފޮނުއްވާފައިވާ މައްސަލަ، ޖުޑީޝިއަރީ ކޮމިޓީން ދިރާސާކޮށް ނިންމިގޮތުގެ ރިޕޯޓު


UTF ehbasvun hissaa kurumugai ehbaarulun dheyne: Mabrook\nޔޫޓީއެފްގެ އެއްބަސްވުން ހިއްސާކުރުމުގައި އެއްބާރުލުން ދޭނެ: މަބްރޫކް\nއުތުރު ތިލަފަޅު އެއްބަސްވުމުގައި ސޮއި ކުރުމަށް ބޭއްވި ރަސްމިއްޔާތުގެ ތެރެއިން -- ފޮޓޯ: އެމްއެންޑީއެފް\nއުތުރު ތިލަފަޅު އެއްބަސްވުން ރައްޔިތުންގެ މަޖިލީހާ ހިއްސާ ކުރަން އެދިފައިވާތީ އެ ކަމުގައި އެއްބާރުލުން ދޭނެ ކަމުގައި ސަރުކާރުން ބުނެފި އެވެ.\nރައީސް އޮފީހުގެ ތަރުޖަމާން މުހައްމަދު މަބްރޫކް އަޒީޒު ވިދާޅުވީ ރައްޔިތުންގެ މަޖިލީހަށް މިހާތަނަށް ވެސް އެންމެ ފުރިހަމައަށް އެއްބާރުލުން ދީފައިވާނީ ރައީސް އިބްރާހީމް މުހައްމަދު ސޯލިހްގެ ސަރުކާރުން ކަމަށެވެ. ކުރިއަށް އޮތް ދުވަސްތަކުގައި ވެސް މަޖިލީހާ އެކު މަސައްކަތް ކުރާނެ ކަމުގައި ވިދާޅުވި އެވެ.\nއުތުރު ތިލަފަޅު -- ޔޫޓީއެފް އެއްބަސްވުން މަޖިލީހާ ހިއްސާކުރާނީ ކޮން އިރަކުންތޯ ދެންނެވުމުން ވަކި ތާރީހެއް މަބްރޫކް ވިދާޅުވެފައެއް ނުވެ އެވެ. އެއްބަސްވުން މަޖިލީހާ ހިއްސާކުރާނެތޯ ސުވާލުކުުރުމުންވެސް ވިދާޅުވީ މަޖިލީހަށް އެއްބާރުލުން ދޭނެ ކަމަށެވެ.\n"ސަރުކާރުން މަޖިލީހަށް ދޭންޖެހޭ އެއްބާރުލުން އަބަދުވެސް ދޭނަން،" މަބްރޫކް ވިދާޅުވި އެވެ.\nއުތުރު ތިލަފަޅު އެއްބަސްވުން ރައްޔިތުންގެ މަޖިލީހާ ހިއްސާކުރަން އެދިފައިވާކަން މަޖިލީހުން ހާމަކުރީ މި ހަފްތާގަ އެވެ. އެކަމަކު އަދި މިހާތަނަށް އެ އެއްބަސްވުން މަޖިލީހާ ހިއްސާކޮށްފައެއް ނުވެ އެވެ.\nއުތުރު ތިލަފަޅު އެއްބަސްވުމުގެ މައުލޫމާތު މަޖިލީހާ ހިއްސާކުރެއްވި ކަމަށް މިދިޔަ އޭޕްރީލް މަހުގެ 12 ވަނަ ދުވަހު ރައީސް އިބްރާހީމް މުހައްމަދު ސޯލިހް ވިދާޅުވެފައިވެ އެވެ. ނަމަވެސް އޭރުވެސް އެ އެއްބަސްވުމުގެ މައުލޫމާތު މަޖިލީހަށް ލިބިފައި ނުވާ ކަމަށް މެންބަރުން ވިދާޅުވެ އެވެ.\nއުތުރު ތިލަފަޅުގެ އެއްބަސްވުން ހާމަނުކުރާތީ ނޫސްވެރިން މީގެކުރިން ސުވާލުކުުރުމުން ރައީސް ސޯލިހް ވިދާޅުވީ ރާއްޖޭގެ މިނިވަންކަން ގެއްލޭފަދަ އެއްވެސް އެއްބަސްވުމެއްގައި މިސަރުކާރުން ސޮއިކޮށްފައި ނެތް ކަަމަށެވެ. ކުރިއަށް އޮތް ދުވަސްތަކުގައި ވެސް އެފަދަ އެއްބަސްވުމެއް ނުހަދާނެ ކަމުގެ ޔަގީންކަން ދެއްވި އެވެ. އަދި އުތުރު ތިލަފަޅު އެއްބަސްވުމަކީ ކުރީގެ ސަރުކާރުތަކުން ސޮއިކޮށްފައިވާ ފަދަ އެއްބަސްވުމެއް ނޫން ކަމުގައިވެސް ވިދާޅުވި އެވެ.\n"މިގޮތަށް ކުރެވޭ އެއްބަސްވުންތައް ހުރިގޮތަށް މިއިން އެއްވެސް ސަރުކާރަކުން ނެތް ހާމަކޮށްފަ އެއް. އެހެންނަމަވެސް އޭގައި ހާމަކުރަން ޖެހޭ ކަންތައްތަައް އަޅުގަނޑުމެން މިދަނީ ހާމަކުރަމުން. ރައްޔިތުންގެ މަޖިލީހަށްވެސް އަދި މަޖިލީހުގެ 241 ކޮމިޓީއަށް ކަމަށްވިޔަސް ދޭން ޖެހޭ ހުރިހާ މައުލޫމާތުތަކެއް އަޅުގަނޑުމެން މިދަނީ ހިއްސާކުރަމުން" ރައީސް ވިދާޅުވި އެވެ.\nރައީސް އިބްރާހިމް މުހައްމަދު ސޯލިހު ރައީސް އޮފީސް ޑިފެންސް މިނިސްޓްރީ + ޕޮލިޓިކްސް މުހައްމަދު މަބްރޫކް އަޒީޒް އުތުރު ތިލަ ފަޅު\n"ހެޔޮ ގޮތަކީ ރައީސަށް ދެވަނަ ދައުރު ދިނުން"


Ronaldo kureebaigai Juventus dhookollinama faseyhavees: Chiellini - One Online\nޔުވެންޓަސް ކެޕްޓަން ޗިއެލީނީ އަދި ރޮނާލްޑޯ ---\nރޮނާލްޑޯ ކުރީބައިގައި ޔުވެންޓަސް ދޫކޮށްލި ނަމަ ފަސޭހަވީސް: ޗިއެލީނީ\nޕޯޗުގަލްގެ ކެޕްޓަން ކްރިސްޓިއާނޯ ރޮނާލްޑޯ ޔުވެންޓަސް ދޫކޮށްލަން ލަސްވި ކަމަށާއި، ޓްރާންސްފާ ސީޒަންގެ ކުރީކޮޅުގައި ރޮނާލްޑޯ ކްލަބު ދޫކޮށްލިނަމަ މާ ބޮޑަށްވެސް ފަސޭހަވާނެ ކަމަށް ޑިފެންޑަރު ޖޯޖިއޯ ޗިއެލީނީ ބުނެފިއެވެ.\nރޮނާލްޑޯ، އޯގަސްޓް 28 ވަނަ ދުވަހު ޔުވެންޓަސް ދޫކޮށް އޭނާގެ ކުރީގެ ކްލަބު މެންޗެސްޓާ ޔުނައިޓެޑަށް ބަދަލުވީ ތިން އަހަރު ޔުވެންޓަސްގައި ހޭދަކުރުމަށް ފަހުއެވެ. ނިމިދިޔަ ޓްރާންސްފާ ސީޒަންގެ ކުރީކޮޅުގައިވެސް ޔުވެންޓަސް ދޫކޮށްލަން ރޮނާލްޑޯ މަސައްކަތް ކުރި ކަމުގެ ވާހަކަތައް ދެކެވިފައި އޮތް ނަމަވެސް، އޭނާ ނިންމުން ނިންމީ މާކެޓް ބަންދުވާން ދެތިން ދުވަހަށް ވެފައި ވަނިކޮށެވެ. ޔުވެންޓަސް ކެޕްޓަން ޗިއެލީނީ ވަނީ އެގޮތަށް އެކަން ކުރުމުން ރޮނާލްޑޯއަށް ނުސީދާކޮށް ފާޑު ކިޔައިފައެވެ.\n"ޔުވެންޓަސް އޮތީ އާ ވިސްނުމަކަށް ތެދުވާން ޖެހިފައި. ރޮނާލްޑޯއަށްވެސް އޮތީ އޭނާއަށް ކުޅޭނެ ޓީމެއް ހޯދަން ޖެހިފައި. އެކަހަލަ ޓީމެއްގައި ރޮނާލްޑޯ އަބަދުވެސް ތަފާތު ދައްކާނެ. އެއީ ރޮނާލްޑޯގެ ސްޓައިލް. ޔުވެންޓަސްއާއެކު ހޭދަކުރި ތިން އަހަރުގައިވެސް ރޮނާލްޑޯ ދިޔައީ ތަފާތު ދައްކަމުން. އެހެންނަމަވެސް އާ ވިސްނުމަށް ދާން ޖެހިފައި ހުރިކަން މާ ކުރިންވެސް އެނގޭ،" ޗިއެލީނީ ބުންޏެވެ.\nޗިއެލީނީ ބުނީ ރޮނާލްޑޯ މަޑުކުރިނަމަ އޭގެން ދޭހަވެގެން ދާނީ ޔުވެންޓަސްއިން މުސްތަގުބަލަށް އެންމެ ފުންކޮށް ނުވިސްނާކަން ކަމަށާއި އެއީ އެންމެނަށްވެސް އެކަން ސިފަވާނެ ގޮތް ކަމަށެވެ.\n"ރޮނާލްޑޯ ދިޔައީ އޯގަސްޓް 28 ގައި. ޓީމަށް ރަނގަޅުވީސް އެމަހުގެ ކުރީކޮޅުގައި ދިޔަ ނަމަ. ޝޮކެއް ލިބުނު ކަހަލަ ކުއްލިއަކަށް ރޮނާލްޑޯ ދިޔައިމަ. ޓީމުން ލީގު ފެށިއިރު ތިބީ އެ ޝޮކުގައި. އޭގެ ނަތީޖާ ފެނުނު. ދަށްކޮށް ސީޒަން ފެށުނީ ޔުވެންޓަސްއަށް،" ޗިއެލީނީ ބުންޏެވެ.\nޔުވެންޓަސްއިން މިސީޒަން ދަށްކޮށް ފަށާފައިވާ އިރު، މިހާރު އޮތީ ރަނގަޅު ފޯމެއްގައެވެ. އެންމެފަހުން އެޓީމު ކުޅުނު ހަތް މެޗުންވެސް ބަލިވެފައި ނުވާ އިރު، ޓީމުން މިހާރު ދައްކަމުން އަންނަނީ ތަފާތު ކުޅުމެކެވެ.\nގުޅޭ ޓެގު ކްރިސްޓިއާނޯ ރޮނާލްޑޯ ޓްރާންސް ޓޯކްސް ޔުވެންޓަސް\nފީފާގެ ފެއާ ޕްލޭ އެވޯޑު ޑެންމާކު މެޑިކަލް ޓީމަށް، އެންމެ މޮޅު ގޯލަކަށް ލަމެލާގެ "ރަބޯނާ" ގޯލު\n42 އަހަރު ތެރޭ ފުރަތަމަ ފަހަރަށް ޔުނައިޓެޑް ދަނޑުގައި ވުލްވްސް މޮޅުވެއްޖެ\n2021 ރިވައިންޑް: ޔޫރޯގެ "ނަމޫނާ މަންޒަރު"، މެސީ އާއި ރޮނާލްޑޯގެ ޓްރާންސްފާ\nބާންލީ ބަލިކޮށް ޔުނައިޓެޑް ހަވަނައަށް\nޗެމްޕިއަންސް ލީގުގެ ގަދަ 16ގައި މެސީ އާއި ރޮނާލްޑޯގެ ކުރިމަތިލުމެއް


ތަޤުވާވެރިވުމަކީ ކޮބާ؟ -1- – DhiSalafiyyah\n17/10/2014 އަޚްލާޤް, ދީންއައްޝައިޚް ޢަބްދުﷲ ސަޢުދާން ބިން ޢަބްދުލްވައްހާބް\nކޮންމެ ހުކުރުދުވަހަކު ހުކުރު ޚުޠުބާއިން “ތިޔަބައިމީހުން މާތް ﷲއަށް ތަޤްވާވެރިވާށެވެ!”، މިފަދައިން އިމާމު މީހާ ޚުޠުބާގައި ނަޞޭޙަތްތެރިވާއިރު، އަޅުގަނޑުމެނަށް ތަޤުވާއަކީ ކޮބައިކަމާއި އޭގެ ޙަޤީޤީ މާނަ އެނގޭ ހެއްޔެވެ؟\nތަޤުވާއަކީ އޭގައި ވަރަށް ފުން މާނައެއްއެކުލެވިގެންވާ ބަހެކެވެ. އެހެންވެ ޢިލްމުވެރިން މި ލަފްޡު އެކިގޮތްގޮތަށް މާނަކުރައްވާފައިވެއެވެ.\nބަހުގެގޮތުން ތަޤުވާގެ މާނައަކީ: ފޮރުވާލުން ނުވަތަ ހުރަހެއް ބެހެއްޓުމެވެ. ނުވަތަ އެކަމަކާ ދޭތެރޭ ބިރުވެތިވެ އެކަމަކުންދުރުވެ ރައްކާތެރިވުމެވެ.\nމުޢާޛު ބުން ޖަބަލު رضي الله عنه ގެ އަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ.\n((اتَّقِ اللهَ حَيثُمَا كُنْتَ…)) [رواه الترمذي وحسنه الألباني في مشكاة المصابيح]\nމާނައީ: “ތިބާވީ ކޮންމެ ތަނެއްގައި ﷲއަށް ތަޤުވާވެރިވާށެވެ…”\nއެހެން ޙަދީޘެއްގައިވެއެވެ. އަބޫ ހުރައިރާرضي الله عنهގެ އަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ.\n(( قِيلَ: يَا رَسُولَ اللَّهِ مَنْ أَكْرَمُ النَّاسِ؟ قَالَ: ” أَتْقَاهُمْ” …)) [متفق عليه]\nމާނައީ: އިތުރު އެކަލޭގެފާނުގެ އަރިހުގައި ދެންނެވުނެވެ. އޭﷲގެ ރަސޫލާއެވެ. މީސްތަކުންގެ ތެރެއިން އެންމެ މާތް މީހަކީ ކޮބައިތޯއެވެ؟ ޙަދީޘްކުރެއްވިއެވެ. “އެމީހުންގެ ތެރެއިން އެންމެ ތަޤުވާވެރިކަން ބޮޑު މީހާއެވެ…”


ތައި އެއަރއޭޝިއާގެ ދަތުރުތައް ރާއްޖެއަށް ފަށައިފި | ތައި އެއަރއޭޝިއާގެ ދަތުރުތައް ރާއްޖެއަށް ފަށައިފި – Sarukaaruge Khabaru\nތައި އެއަރއޭޝިއާގެ ދަތުރުތައް ރާއްޖެއަށް ފަށައިފި\nތައި އެއަރއޭޝިއާގެ ދަތުރުތައް މިއަދު ރާއްޖެއަށް ފަށައިފިއެވެ. ބެންކޮކްއާއި މާލެއާ ދެމެދު ކުރެވޭ ސީދާ ދަތުރުތައް މިއަދުން ފެށިގެން ކޮންމެ ދުވަހަކު އެއްފަހަރު ކުރެވޭނެކަމަށް ތައި އެއަރއޭޝިއާއިން މަޢުލޫމާތު ދެއްވައެވެ. މި ރޫޓު ފައްޓާކަން އިޢުލާންކޮށްފައިވަނީ މިދިޔަ ޖޫން މަހު 14 ވަނަ ދުވަހު ތައިލޭންޑްގެ ބެންކޮކްގައި ބޭއްވުނު ޙަފްލާއެއްގައެވެ. އަލަށް ތަޢާރަފްކުރެވުނު މި ރޫޓް ޕްރޮމޯޓް ކުރުމަށްޓަކައި މި ފްލައިޓުން ދަތުރުކުރާ ފަރާތްތަކަށް ޚާއްސަ އެއަރފެއަރއެއް ވަނީ ކަނޑައަޅާފައެވެ.\nރާއްޖެއާއި ބެންކޮކާއި ދެމެދު އެއަރއޭޝިއާ ފަދަ އިތުރު އެއަރލައިނަކުން ސީދާ ދަތުރުތައް ފެށުމުން އޭޝިއާ ސަރަހައްދުންނާއި އަދި ހާއްސަކޮށް ތައިލޭންޑުން ރާއްޖެއަށް އަންނަން ބޭނުންވާ ފަތުރުވެރިންނަށް އިތުރު ފަސޭހަތަކެއް ލިބިގެންދާނެއެވެ. އަދި ދެކޮޅުޖެހޭ އަގެއްގައި ރާއްޖެއަށް އަންނަން ބޭނުންވާ މެދުފަންތީގެ ފަތުރުވެރިންނަށް ރާއްޖެއައުމަށް ހުޅުވުނު ދޮރެއްކަމުގައި ވެގެންދާނެއެވެ.\nތައިލެންޑަކީ ރާއްޖޭގެ ފަތުރުވެރިކަމަށް މުހިއްމު، ކުރިއަރަމުން އަންނަ މާކެޓެކެވެ. އެގޮތުން 2016 ވަނަ އަހަރު ތައިލޭންޑުން ރާއްޖެއަށް އައި ފަތުރުވެރިންގެ އަދަދު ވަނީ ކުރީ އަހަރާއަޅާބަލާއިރު 3.4 އިން ސައްތަ އިތުރުވެފައެވެ. އަދި 2016 ގެ ޖޫން މަހުގެ ނިޔަލަށް އައި ފަތުރުވެރިންނާ އަޅާ ބަލާއިރު މި އަހަރު ގެ ޖޫން މަހުގެ ނިޔަލަށް އައި ފަތުރުވެރިންގެ އަދަދު ވަނީ 18.9 އިން ސައްތަ އިތުރުވެފައެވެ.


ނަޝީދު ހެއްދެވީ އިތުރުފުޅެއް، ފައްޔާޒްގެ އިތުބާރު ނެތް ކަމުގެ މައްސަލާގައި ސޮއިކުރީ 21 މެންބަރުން\nލަހޫ· 15 އޮގަސްޓް 2020\nއިކޮނޮމިކް މިނިސްޓަރު ފައްޔާޒް އިސްމާއީލްގެ އިތުބާރު ނެތްކަމުގެ މައްސަލަ މަޖިލީހަށް ވައްދަން، އެ ލިޔުމުގައި މިހާތަނަށް 30 މެންބަރުން ސޮއިކުރައްވާފައި ވާކަމަށް ވިދާޅުވެ މަޖިލިސް ރައީސް އަދި އެމްޑީޕީގެ ރައީސް، މުހައްމަދު ނަޝީދު އިތުރުފުޅެއް ހައްދަވައިފި އެވެ.\nރައީސް ނަޝީދު މިނިސްޓަރ ފައްޔާޒަށް ބޮޑެތި ތުހުމަތުތަކެއް ކުރައްވަމުން އެމްޑީޕީގެ ގައުމީ މަޖިލީހުގެ ވަޓްސް އަޕް ގްރޫޕްގައި ވިދާޅުވީ ފައްޔާޒް ގެ އިތުބާރުނެތް ކަމަށް 30 މެންބަރުން ސޮއިކުރެއްވުމުން ދެން ދިމާކުރާންވީ އެ މެންބަރުންނާއި ނޫންކަމަށާއި ފައްޔާޒްގެ އިތުރުބާރު ނެތް ކަމުގެ މައްސަލަ މަޖިލީހަށް ވައްދަން އުޅުއްވާ މެމްބަރުންގެ ދިފާއުގައި އެމަނިކުފާނު ނިކުމެ ވަޑައިގެންފައިވާ ކަމަށް ވިދާޅުވެ ރައީސް ނަޝީދު ވަނީ މިނިސްޓަރ ފައްޔާޒްއަށް ބަހުގެ ހަމަލާތަކެއް ދެއްވާފައެވެ.\n“ފައްޔާޒުގެ އިތުބާރު ނެތް 30 މެމްބަރުން [ސޮއި ކުރިކަމަށް] ބުނުމުން ދެން ދިމާ ކުރަންވީ އެ މެމްބަރުންނާ ނޫން. އަޅުގަނޑުވެސް މި ނުކުތީ[އިތުރުބާރު ނެތް ކަމުގެ މައްސަލައިގައި]،” ރައިސް ނަޝީދު ފޮނުއްވި މެސެޖްގައިވެ އެވެ.\nމިކަމާއި ގުޅިގެން ނަން ނުޖެހުމަށް އެދިވަޑައިގެން އެމްޑީޕީގެ އިސް މެންބަރަކާއި ހަވާލާދީ “ވަން” އިން ބުނެފައިވަނީ ރައީސް ނަޝީދު އިސްވެ ހުންނަވައިގެން މިނިސްޓަރު ފައްޔާޒްގެ އިތުބާރު ނެތްކަމުގެ ވޯޓެއް ނަގައި ވަޒީރުކަމުން ވަކިކުރައްވަން މަސައްކަތްކުރެއްވި ނަމަވެސް، އެ ލިޔުމުގައި ސޮއިކުރެއްވީ 21 މެންބަރަކު ކަމަށެވެ.\nބުރިޖުމަތީގައި4ކާރަކާއި ޕިކަޕެއް ޖެހި ނުރައްކާތެރި އެކްސިޑެންޓެއް ހިނގައިފި\n“އަދި ސޮއިކުރެއްވީ އެންމެ 21 މެންބަރުން، އެއީ މަޖިލީހުގައި ހިމެނިވަޑައިގަންނަވާ އެމްޑީޕީގެ ޖުމުލަ މެންބަރުންގެ އަދަދަށްވުރެ ތިންބައިކުޅަ އެއްބައި ދަށް އަދަދެއް. އޭގެ ތެރެއިންވެސް ދެތިން މެންބަރަކު ފަހުން ވަނީ ނަން އަނބުރާ ނަންގަވައިފައި. އެހެންވީމަ މިހާރު އުޅޭނީ 19 ވަރު.” ވަން އަށް މައުލޫމާތު ދެއްވި ބޭފުޅާ ވިދާޅުވި އެވެ.\nއެމްޑީޕީގެ ޕާލިމެންޓަރީ ގުރޫޕުގެ އިސް މެންބަރަކު ވިދާޅުވީ ނަޝީދު މަސައްކަތްކުރައްވަނީ 33 މެންބަރުންގެ ސޮއި ހޯއްދަވައިގެން، ފައްޔާޒް ވަކިކުރުމުގެ މައްސަލަޔަށް ޕާލިމެންޓަރީ ގުރޫޕުގެ ވިޕެއް ނެރުއްވަން ކަމަށެވެ.\n15 އޮގަސްޓް 2020\nއޭނައަކަށް ނޭނގޭނެ ތެދެއް ބުނާކަށް.


Raajjeygai baavvaa IOIG ah target koh, 16 aharun dhashuge gaumee coach akah Nizaambe hamajassaifi - One Online\nއެފްއޭއެމްގެ ރައީސް ބައްސާމް(ކ) އާއި ރާއްޖޭގެ 16 އަހަރުން ދަށުގެ ގައުމީ ފުޓުބޯޅަ ޓީމުގެ ކޯޗަކަށް ހަމަޖެއްސި ތަޖުރިބާކާރު ކޯޗު ނިޒާމްބެ(ވ) -- ފޮޓޯ/ އެފްއޭއެމް\nރާއްޖޭގައި ބާއްވާ އައިއޯއައިޖީއަށް ޓާގެޓުކޮށް، 16 އަހަރުން ދަށުގެ ގައުމީ ކޯޗަކަށް ނިޒާމްބެ ހަމަޖައްސައިފި\nރާއްޖޭގައި 2023 ވަނަ އަހަރު ބާއްވާ އިންޑިއަން އޯޝަން އައިލެންޑް ގޭމްސް (އައިއޯއައިޖީ)އަށް ޓާގެޓްކޮށް، ރާއްޖޭގެ 16 އަހަރުން ދަށުގެ ގައުމީ ފުޓުބޯޅަ ޓީމުގެ ކޯޗަކަށް ތަޖުރިބާކާރު ކޯޗު މުހައްމަދު ނިޒާމް (ނިޒާމްބެ) ހަމަޖައްސައިފިއެވެ.\nރާއްޖޭގެ 16 އަހަރުން ދަށުގެ ގައުމީ ފުޓުބޯޅަ ޓީމުގެ ކޯޗަކަށް ނިޒާމްބެ ހަމަޖެއްސިކަން އިއުލާންކޮށްފައިވަނީ މިއަދު އެފްއޭއެމް ހައުސްގައި ބޭއްވި ނޫސްވެރިންގެ ބައްދަލުވުމެއްގައެވެ.\nފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް)ގެ ރައީސް ބައްސާމް އަދީލް ޖަލީލް ވިދާޅުވީ ދިވެހި ޒުވާން ޓީމުތަކަށް ފެންވަރު ރަނގަޅު ހަރުދަނާ ކޯޗުންތަކެއް އަންނަން ޖެހޭ ކަމަށާއި 16 އަހަރުން ދަށުގެ ކޯޗު ކަމަށް ނިޒާމްބެ ހަމަޖެއްސީ އައްޑޫ ސިޓީގައި ކުރިއަށްދިޔަ ޔޫއެފާ އެސިސްޓް 15 އަހަރުން ދަށުގެ މުބާރާތަށް ރިއާޔަތް ކުރުމަށްފަހު ކަމަށެވެ.\n"ނިޒާމްބެ އަމަލުން ދައްކުވައިދީފި ނިޒާމްބެއަކީ ކިހާ ވަރެއްގެ ކޯޗެއްކަން. މިއީ އަޅުގަނޑުމެންގެ ޓެކްނިކަލް ޓީމަށް ލިބިގެންދިޔަ ވަރަށް ބޮޑު އުފާވެރިކަމެއް، ނިޒާމްބެ އަޅުގަނޑުމެންގެ ކޯޗިން ސްޓާފުންނާއި ޓެކްނިކަލް ޓީމުގެ ތެރެއަށް ވަދެގެން ދިއުން. މިމަހުގެ ފަހުކޮޅުގައި ގަތަރުގައި އޮންނަ މުބާރާތަށް ޓީމު ދާނެ، ދާއިރުގައި އެޓީމާ ހަވާލުވެގެން މަސައްކަތް ފެށިގެންދާނީ. އެހެންނަމަވެސް މައިގަނޑު ޓާގެޓަކަށް މިވަނީ 2023 ވަނަ އަހަރު ރާއްޖޭގައި މި ބޭއްވޭ އިންޑިއަން އޯޝަން އައިލެންޑް ގޭމްސްއަށް ޒުވާން، ވަރުގަދަ ޓީމެއް ތައްޔާރުކުރަން މަސައްކަތްކުރުން،" އޭނާ ވިދާޅުވިއެވެ.\nބައްސާމް ވިދާޅުވީ އައިއޯއައިޖީގެ ކުރިން ޒުވާން ޓީމު އޭއެފްސީ އަދި ސާފްގެ އެކި މުބާރާތްތަކުގައި ވާދަކޮށް، އެ ހޯދަންވާ ކާމިޔާބީތައް ހޯދުމާއި ޓާގެޓްތައް ހާސިލުކުރުން ވެސް މަގުސަދުތަކުގެ ތެރޭގައި ހިމެނޭ ކަމަށާއި ބޭނުމަކީ 16 އަހަރުން ދަށުގެ ޓީމު މިހާރު އޮތް ހަރުފަތަށް ވުރެ މަތީ ހަރުފަތަށް ގެންދިއުން ކަމަށެވެ. އަދި ނިޒާމްގެ މަސައްކަތްތަކުގެ ތެރޭގައި އަތޮޅުތަކަށް ގޮސް، އެ އުމުރުފުރާގެ ކުދިން ޓީމަށް ނެގުން ވެސް ހިމެނޭނެ ކަމަށް އޭނާ ވިދާޅުވިއެވެ.\n"ނިޒާމްބެގެ މަސައްކަތްތަކުގެ ތެރޭގައި ހިމެނޭނެ އަތޮޅުތަކަށް ގޮސް، މި އުމުރުފުރާއަށް ވާ ކުދިން ހޯދުމާއި މިކަހަލަ ބައިވަރު ކަންތައްތައް. ސްކައުޓިން މަސައްކަތްތަކެއް ވެސް ކުރިއަށްދާނެ. އަޅުގަނޑުމެން ބޭނުންވަނީ ދިވެހިރާއްޖެ ތަމްސީލުކުރާ އެންމެ ވަރުގަދަ 16 އަހަރުން ދަށުގެ ޓީމެއް އުފެދިގެން ދިއުން،" އޭނާ ވިދާޅުވިއެވެ.\nބައްސާމް އިތުރަށް ވިދާޅުވީ މިހާރު 16 އަހަރުން ދަށުގެ ޓީމުން ނިޒާމްބެ ފެށި ނަމަވެސް، އެ ކުޅުންތެރިން އެހެން އުމުރުފުރާތަކުގެ ޓީމުތަކަށް ބަދަލުވުމުން އެ ކުޅުންތެރިންނާއެކު ނިޒާމްބެ ވެސް އެ ޓީމަކަށް ބަދަލުވަމުންދާނެ ކަމަށެވެ.\n"ކުރިއަށް އޮތް އައިއޯއައިޖީގެ މުބާރާތް ބޭއްވިގެންދާ އިރު، އެ މުބާރާތުގައި ބައިވެރިވާ މައިގަނޑު ޓީމު އަންނާނީ މި އުމުރުފުރާގެ މިހާރު އޮތް ޓީމުގެ ތެރެއިން ޑިވެލޮޕްވަމުން އަންނާނީ. އެ ހިސާބަށް ދާއިރު މި ޓީމު މަސައްކަތްކުރާނީ ނިޒާމްބެއާއެކު. އޭގެ މާނައަކީ އެ ކުދިން 19 އަހަރުން ދަށުގެ އުމުރުފުރާއަށް ބަދަލުވީމަ، ނިޒާމްބެއާއެކު 19 އަހަރުން ދަށުގެ ޓީމަށް ދާނެ. އެއަށްފަހު 23 އަހަރުން ދަށުގެ ޓީމު ވެއްޖެއްޔާ އެޓީމަށް ދާނެ. އެހެންވީމާ އެ ވިސްނުމުގައި އަޅުގަނޑުމެން ނިޒާމްބެއާ ހަވާލުކުރީ،" އޭނާ ވިދާޅުވިއެވެ.\nމިއަދު ބޭއްވި ނޫސްވެރިންގެ ބައްދަލުވުމުގައި ވާހަކަދައްކަމުން ނިޒާމްބެ ބުނީ މިއީ ގައުމީ މަސައްކަތެއްގައި ނުކުމެ، ފުޓުބޯޅައިން ގައުމަށް ރީތި ނަމެއް ހޯދައިދޭން މަސައްކަތްކުރަން ފެށުމަށް އެންމެ ރަނގަޅު ދަނޑިވަޅު ކަމަށާއި މަސައްކަތް ފަށާނީ އެ އަޒުމުގައި ކަމަށެވެ.\nނިޒާމްބެއަކީ ޓީސީ ސްޕޯޓްސް ކްލަބުގެ ތާރީހުގައި އެ ކްލަބުގެ އެންމެ ކާމިޔާބު ކޯޗެވެ. އެގޮތުން ޓީސީއަށް ނިޒާމްބެ ހޯދައިދިން ޝައިހް ކަމާލް އިންޓަނޭޝަނަލް ކަޕާއި މިދިޔަ އަހަރުގެ ދިވެހި ޕްރިމިއާ ލީގު ފާހަގަކޮށްލެވެއެވެ. ފާއިތުވެދިޔަ ދެ އަހަރު ރާއްޖޭގެ އެންމެ މޮޅު ކޯޗަކަށް ހޮވިފައިވަނީ ވެސް ނިޒާމްބެއެވެ.\nގުޅޭ ޓެގު އެފްއޭއެމް ފުޓްބޯޅަ ގައުމީ ފުޓްބޯޅަ ޓީމު ބައްސާމް އަދީލް ޖަލީލް މުހައްމަދު ނިޒާމް (ނިޒާމްބެ)\nނިޒާމްބެ ބަންގުލަދޭޝް ޕްރިމިއާ ލީގުގެ ކްލަބެއްގެ ކޯޗުކަމާ ހަވާލުވަނީ\nފޯ ނޭޝަންސް ޓޯނަމެންޓުގައި ޖޯޑަން އިން ރާއްޖޭގެ ޒުވާން ޓީމު ކޮޅަށް ނުވަ ލަނޑު ޖަހައިފި


މިޝެލިއަން ސްޓަރ ޝެފަކާއެކު "އެޗްޓޫއޯ" ރީބްރޭންޑްކޮށް...\nއެޗްޓޫއޯ ރީބްރޭންޑްކޮށް ހުޅުވުން\nމިޝެލިއަން ސްޓަރ ޝެފަކާއެކު "އެޗްޓޫއޯ" ރީބްރޭންޑްކޮށް ހުޅުވައިފި\nއެޗްޓޫއޯއަކީ ކަނޑުގެ ހަ މީޓަރު އަޑީގައި ހިންގާ ރެސްޓޯރެންޓެއް\nއެޗްޓޫއޯ ހިންގާނީ މިޝެލިއަން ސްޓަރ ޝެފެއް ކަމަށްވާ އެންޑްރިއާ ބަރޓަން\nއެޗްޓޫއޯ ރީބްރޭންޑްކޮށް ހުޅުވާފައިވަނީ އޭޕްރީލް އެއްވަނަ ދުވަހު\n2 އޭޕްރިލް 2021 | ހުކުރު 20:03\nޔޫ އެންޑް މީގެ އެޗްޓޫއޯ ރެސްޓޯރެންޓް ރީބްރޭންޑް ކުރުމަށްފަހު\nޔޫ އެންޑް މީ ބައި ކޮކޫންގައި ހިންގާ ކަނޑު އަޑީގެ ރެސްޓޯރެންޓް "އެޗްޓޫއޯ" ރީބްރޭންޑް ކުރުމަށްފަހު ހުޅުވައިފިއެވެ.\nމިދިޔަ އަހަރުގެ އޭޕްރީލް މަހު މި ރެސްޓޯރެންޓް ރީބްރޭންޑްކުރުމަށްފަހު ހުޅުވަން އެންމެ ފުރަތަމަ މަސައްކަތްކުރި ނަމަވެސް، ކޮވިޑް-19 ގެ ސަބަބުން އެޗްޓޫއޯ އަލުން ހުޅުވާފައިވަނީ މި އަހަރުގެ އޭޕްރީލް މަހުގެ އެއްވަނަ ދުވަހުއެވެ. އަދި މި ރެސްޓޯރެންޓް ހުުޅުވާފައިވަނީ ދުނިޔޭގެ މަޝްހޫރު މިޝެލިއަން ސްޓަރ ޝެފެއް ކަމަށްވާ، އެންޑްރިއާ ބަރޓަންނާއެކުއެވެ. ޔޫ އެންޑް މީން ވަނީ މި ރެސްޓޯރެންޓް ހިންގުމުގެ ހުރިހާ ކަމެއް ޝފް ބަރޓަންނާ ހަވާލުކޮށްފައެވެ.\nމިފަދަ ރެސްޓޯރެންޓެއް ރާއްޖޭގައި ހިންގުމުގެ ފުރުސަތު ލިބުމާ ގުޅިގެން "ރާއްޖެ.އެމްވީ" އާ ވާހަކަދައްކަމުން ޝެފް ބަރޓަން ވަނީ އެކަމާ ވަރަށް އުފާވާ ކަމަށް ވިދާޅުވެފައެވެ. އަދި ރާއްޖެއަކީ ޗުއްޓީ ހޭދަކޮށްލަން ވިޔަސް އަދި ވަޒީފާއަދާކުރަން ވިޔަސް އެންމެ ރަނގަޅު މާހައުލުކަމަށް ޝެފް ބަރޓަން ވަނީ ވިދާޅުވެފައެވެ.\nޔޫ އެންޑް މީގެ ކޯޕަރޭޓް ޝެފް ޖިއޮވާނީ ޑި އެމްބްރޮސިސް ވިދާޅުވީ މިޝެލައިން ސްޓަރ ޝެފެއްގެ ބެލުމުގެ ދަށުން ހިންގާ ރެސްޓޯރެންޓަކުން ލިބެން ހުންނަ މެނޫއަކީ ކަސްޓަމަރުން އެއާ މެދު ޝަކުވާކުރުމުގެ ޖާގައެއް އޮންނާނެ މެނޫއެއް ނޫން ކަމަށާއި، އެޗްޓޫއޯއަށް އަންނަ ކޮންމެ ކަސްޓަމަރެއްވެސް ދާނީ ހިތްހަމަޖެހިގެން ކަމަށެވެ.\nޝެފް އެންޑްރިއާ ބަރޓަން، ޝެފް ޖިއޮވާނީ ޑި އެމްބްރޮސިސް އަދި ޝެފް އަލެސެންޑްރޯ ސަރޯނީ - ޔޫ އެންޑް މީ\nއެޗްޓޫއޯ ރީބްރޭންޑް ކުރުމާ ގުޅިގެން "ރާއްޖެ.އެމްވީ" އާ ވާހަކަދައްކަމުން ޔޫ އެންޑް މީގެ މެނޭޖިންގ ޑިރެކްޓަރ އެލެކްސް އަޒޯލާ ވަނީ މިއީ މިފަދަ ރެސްޓޯރެންޓެއްގެ ހިންގުމުގެ ހުރިހާ ކަމެއް މިޝެލިއަން ޝެފަކާއި ރާއްޖޭގައި ހަވާލުކުރެވުުނު ފުރަތަމަ ފަހަރުކަން ފާހަގަކުރައްވާފައެވެ. އަދި މީގެ ސަބަބުން އެޗްޓޫއޯއިން ކަސްޓަމަރުންނަށް ލިބެން ހުންނަ ޚިދުމަތްތައް އިތުރަށް ފުރިހަމަވެގެންދާނެ ކަމަށްވެސް އެލެކްސް ވިދާޅުވިއެވެ. އަދި އެލެކްސް ވަނީ ރެސްޓޯރެންޓުން ލިބެން ހުންނަ ޚިދުމަތްތަކާ މެދު ކަސްޓަމަރުން ހިތްހަމަޖެހޭނެ ކަމުގެ ޔަގީންކަނަވެސް ދެއްވާފައެވެ.\nޔޫ އެންޑް މީގެ މެނޭޖިން ޑިރެކްޓަރ އެލެކްސް އަޒޯލާ އަދި ޗެފް އެންޑްރިއާ ބަރޓަން - ޔޫ އެންޑް މީ\nމީގެއިތުރުން ޔޫ އެންޑް މީގެ ޖެނެރަލް މެނޭޖަރ ޖިހާދު (ޖޭ) އަޙްމަދު ވަނީ މި ވަގުތު ރާއްޖޭގެ ކަނޑު އަޑީގެ ރެސްޓޯރެންޓްތަކުގެ ތެރެއިން އެޗްޓޫއޯ އަކީ ފާހަގަކޮށްލެވޭ ރެސްޓޯރެންޓެއް ކަމަށާއި، ތަނުގެ ޑިޒައިނަށް ބަލާލުމުންވެސް އެކަން އެނގިގެންދާނެ ކަމަށް ވިދާޅުވެފައެވެ. އަދި ޝެފް ބަރޓަންގެ ބެލުމުގެ ދަށުން އޭނާގެ ޝެފެއް ކަމަށްވާ އަލެސެންޑްރޯ ސަރޯނީ، ރެސްޓޯރެންޓުން ލިބެން ހުންނަ ތަކެތި ތައްޔާރުކޮށް ކަސްޓަމަރުންނަށް ފޯރުކޮށްދޭއިރު، އެޗްޓޫއޯއިން ފޯރުކޯށްދެނީ ހަމައެކަނި ތަފާތު މޮޅު ކެއުން ނޫން ކަމަށާއި، އެޗްޓޫއޯއިން ފޯރުކޮށްދޭނީ "ލައިފްޓައިމް އެކްސްޕީރިއެންސް" އެއް ކަމަށްވެސް ޖޭ ވިދާޅުވިއެވެ.\nރ. އަތޮޅުގައި އޮންނަ ޔޫ އެންޑް މީ ރިސޯޓް ހުޅުވިތާ މިހާރު ދެ އަހަރު ވެފައިވާއިރު، އެޗްޓޫއޯ ހުޅުވައިގެން މިވީ ދުވަސްތަކުގައި ރީބްރޭންޑް ކުުރުުމުގެ ކުރިންވެސް ރެސްޓޯރެންޓަށް ވަނީ ފަތުރުވެރިންގެ ބޮޑު ތަރުޙީބެއް ލިބިފައެވެ. އެޗްޓޫއޯ ރެސްޓޯރެންޓާކީ ޔޫ އެންޑް މީގެ ފަޅުތެރޭގައި ކަނޑުއަޑީގައި ވަކިން އޮންނަ ރެސްޓޯރެންޓެކެވެ. މި ރެސްޓޯރެންޓް ހުންނަނީ ކަނޑުގެ ހަ މީޓަރު އަޑީގައެވެ.\nއެޗްޓޫއޯ ޔޫ އެންޑް މީ ބައި ކޮކޫން


Samdhoohu aai Naattey mi aharu ves Maziya gai\nސަމްދޫހު އާއި ނާއްޓޭ ކޮންޓްރެކްޓް މި އަހަރު ވެސް މާޒިޔާގައި\nނާއްޓޭ މާޒިޔާ އަށް ކުޅެނީ: މި އަހަރު ވެސް ފެންނާނީ މާޒިޔާއިން\nމުހިންމު ދެ ކުޅުންތެރިން ކަމަށްވާ ސަމްދޫހު މުހައްމަދާއި އަހުމަދު ނާޝިދު (ނާއްޓޭ) މި އަހަރު ވެސް މާޒިޔާ އަށް ކުޅެން ސޮއިކޮށްފި އެވެ.\nމިދިޔަ ސީޒަނުގެ ދިވެހި ލީގު ޗެމްޕިއަން ޓީމުގެ ސީއީއޯ ހުސައިން ޝާފިއު (ކޮކީ) ވިދާޅުވީ ގައުމީ ޓީމުގައި ވެސް މުހިންމު ދައުރެއް އަދާކުރާ ދެ ކުޅުންތެރިން އަންނަ ސީޒަނުގައި ވެސް މާޒިޔާ އަށް ކުޅޭނެ ކަމަށެވެ.\nގައުމީ ޓީމުގެ ގިނަ އަދަދެއްގެ ކުޅުންތެރިން ހިމެނޭ މާޒިޔާ އަށް މިދިޔަ އަހަރު ކުޅުނު މުހިންމު ގިނަ ކުޅުންތެރިން ވަނީ ކޮންޓްރެކްޓް އާކޮށްފަ އެވެ. ކެޕްޓަން އަސަދުﷲ އަބުދުﷲ އާއި މުހައްމަދު އުމޭރު އަދި އަމްދާން އަލީ އާއި މުހައްމަދު އިރުފާން އަދި އަހުމަދު އިމާޒް (އާއްކޮ) ކޮންޓްރެކްޓް އާކޮށްފައިވާއިވާއިރު މާޒިޔާއިން ވަނީ ޓީމު ވަރުގަދަވެސްކޮށްފަ އެވެ.\nއެ ޓީމަށް ގެންގޮސްފައިވާ ކުޅުންތެރިންގެ ތެރޭގައި ނިއުގެ ކެޕްޓަން އައްސަދު އަލީ (އަޑުބަރޭ) އާއި އީގަލްސްގެ ކެޕްޓަން އިސްމާއީލް އީސާ (މެސީ) އާއި އެ ޓީމުގެ ޔަސްފާދު ހަބީބާއި މާޒިޔާގެ ކުރީގެ ކެޕްޓަން އަހުމަދު ރަޝީދު (އައްމަޑޭ) ހިމެނެ އެވެ.\nޓީމުގައި މިވަގުތު ކޮންޓްރެކްޓް އާނުކޮށްހުރި އެންމެ މުހިންމު ކުޅުންތެރިއަކީ ގައުމީ ކީޕަރު އިމްރާން މުހައްމަދެވެ.\nމާޒިޔާގެ މުޖޭ ސީޒަން ނިމެންދެން ސަސްއަށް


Beynumee Yameen aaeku PPM Rebrand kuran: Umar\nއާ ނައިބު ރައީސުންނަކީ ގާބިލް ބޭފުޅުން\nރައީސް ޔާމީން ހުންނަވަންވާނީ މުސްތަޝާރަކަށް\nބޭނުމީ ޕީޕީއެމްގެ ލީޑަރު ނޫނީ ރައީސްކަން\nކުރީގެ ރައީސް އަބްދުﷲ ޔާމީން އަބްދުލް ގައްޔޫމްއާއެކު ޕީޕީއެމް "ރީ ބްރޭންޑު" ކުރަން ބޭނުންފުޅުވާ ކަމަށާއި އެކަން ކުރަން އެ ޕާޓީގެ ރައީސަކަށްވާން ޝައުގުވެރިކަން ފާޅުކޮށްފައިވާ ކަމަށް ކުރީގެ ހޯމް މިނިސްޓަރު އުމަރު ނަސީރު ވިދާޅުވެއްޖެ އެވެ.\nއުމަރަކީ ޕީޕީއެމް އުފެެއްދި ދުވަސްވަރު އެ ޕާޓީގައި އިސްކޮށް ހަރަކާތްތެރި ބޭފުޅެކެވެ. އަދި 2013 ވަނަ އަހަރުގެ ރިޔާސީ ޕްރައިމަރީގައި ރައީސް ޔާމީނާއެކު ވާދަ ކުރެއްވީ ވެސް އުމަރެވެ. އުމަރު އަލުން ޕީޕީއެމްއާ ގުޅި ވަޑައިގަތުމަށާއި ލީޑާޝިޕަށް ވަޑައިގަތުމަށް ޝައުގުވެރިކަން ފާޅު ކުރައްވާފައިވާ ކަން ރައީސް ޔާމީން ވެސް ވަނީ އެ ޕާޓީގެ ކައުންސިލް މެންބަރުންނާ ވެސް ހިއްސާ ކުރައްވައިފަ އެވެ.\nއެކަމާ ގުޅޭ ގޮތުން "އަވަސް" އިން ކުރި ސުވާލަކަށް ޖަވާބު ދެއްވަމުން އުމަރު މިއަދު ވިދާޅުވީ އޭނާ ޝައުގުވެރިވެ ވަޑައިގަންނަވަނީ ޕީޕީއެމްގެ ލީޑަރަކަށް ނުވަތަ ރައީސްގެ މަގާމަށް ވަޑައިގަންނަވަން ކަމަށެވެ. އަދި އެ މަގާމް ލިބިވަޑައިގެންފި ނަަމަ ޕީޕީއެމް އަލުން ކޮޅަށް ޖަހައި "ރީ ބްރޭންޑު" ކުރައްވާނެ ކަމަށާއި އެކަން ކުރައްވާނީ ރައީސް ޔާމީނާއެކުގައި ކަމަށެވެ.\n"އަޅުގަނޑު ބޭނުމެއް ނޫން ޕީޕީއެމްގެ ނައިބު ރައީސް ކަމެއް، ސީދާ ރައީސްކަން ނުވަތަ ލީޑަރުކަން ބޭނުމީ. އޭރުން އެ ޕާޓީ ނަގާ ކޮޅަށް ޖަހާ އަންނަ އިންތިހާބު ވެސް ކާމިޔާބު ކުރާނަން،" އުމަރު ވިދާޅުވި އެވެ. "އަޅުގަނޑު ބޭނުން ވަނީ ރައީސް ޔާމީން އަޅުގަނޑާ ޕީޕީއެމްގެ ރައީސްކަން ހަވާލުކޮށް އެމަނިކުފާނު މުސްތަޝާރު ކަމަށް ވަޑައިގަތުމަށް،"\nދެހާސް ސޯޅަ ވަނަ އަހަރުގެ ތެރޭގައި ރައީސް މައުމޫނާއެކު އުމަރު ޕީޕީއެމްއާ ވަަކިވުމަށް ފަހު ގެންދެވީ ރައީސް ޔާމީނަށް ވަރަށް ބޮޑަށް ފާޑު ވިދާޅުވަމުންނެވެ. އޭރު ވިދާޅުވަމުން ގެންދެވި ވާހަކަތަކާއި ރައީސް ޔާމީނާމެދު ދެކެވަޑައިގަންނަވާ ގޮތް ބަދަލުވީތޯ ސުވާލު ކުރެއްވުމުން އުމަރު ވިދާޅުވީ "ވިސްނުން ބަދަލެއް ނުވާ" ކަމަށެވެ. ނަމަވެސް އިތުރު އެއްޗެއް ވިދާޅެއް ނުވި އެވެ.\nއޭނާ އިތުރަށް ވިދާޅުވީ ރޭ ޕީޕީއެމްގެ ނައިބު ރައީސްގެ މަގާމަށް އައްޔަން ކުރެއްވި ބޭފުޅުންނާ މެދު ހިތްޕުޅު ހަމަޖެހިވަޑައިގަންނަވާ ކަމަށާއި އެއީ އެ މަގާމަށް ގާބިލް ބޭފުޅުން ކަމަށެވެ.\nޕީޕީއެމްގެ ނައިބު ރައީސުންގެ ގޮތުގައި އަލަށް އައްޔަން ކުރެއްވީ ރައީސް މައުމޫންގެ ހަގު ދަރިކަލުން ޣައްސާން މައުމޫން އާއި ކުރީގެ ހައުސިން މިނިސްޓަރު ޑރ. މުހައްމަދު މުއިއްޒު އަދި ނައިފަރު ދާއިރާގެ މެންބަރު އަހުމަދު ޝިޔާމް އެވެ.\nއުމަރުގެ އިތުރުން ރައީސް ޔާމީންގެ ފުރަތަމަ ނައިބު ރައީސް ކަމުގައި ހުންނެވި ޑރ. މުހައްމަދު ޖަމީލް ވެސް އެ ޕާޓީގެ ލީޑާޝިޕްއަށް ވަނީ ޝައުގުވެރިކަން ފާޅުކޮށްފަ އެވެ.\nދެ މީހަކު ފިޔަވައި ހައްޔަރުކުރި އެންމެން ދޫކޮށްލައިފި\nމަސްދުވަސްތެރޭ ޔާމީން ގެއަށް ބަދަލުކުރާނަން: ޝިޔާމް


Dhiriulhun Huttuvaafai Nubeyvveyne, Salaamaiy Therikamaai Eku Dhiriulhun Alun Fashan Jehey: Ali Waheed\nދިރިއުޅުން ހުއްޓުވާފައި ނުބޭއްވޭނެ، ސަލާމަތްތެރިކަމާއި އެކު ދިރިއުޅުން އަލުން ފަށަންޖެހޭ: އަލީ ވަހީދު\nޓޫރިޒަމް މިނިސްޓަރު އަލީ ވަހީދުކޮމަންވެލްތް އެންޓަޕްރައިޒް އެންޑް އިންވެސްޓްމަންޓް ކައުންސިލު ބައްދަލުވުމުގައި: ފޮޓޯ / ޓޫރިޒަމް މިނިސްޓްރީ\nކޮވިޑް19 ގެ ސަބަބުން ދިރިއުޅުން ހުއްޓުވާފައި ބޭއްވެން ނެތް ކަމަށާއި ސަލާމަތްތެރިކަމާއި ރައްކާތެރިކަމާއި އެކުގައި ދިރިއުޅުން އަލުން ފަށަން ޖެހޭ ކަމަށް ޓޫރިޒަމް މިނިސްޓަރު އަލީ ވަހީދު ވިދާޅުވެއްޖެއެވެ.\nކޮމަންވެލްތު އެންޓަޕްރައިސް އެންޑް އިންވެސްޓްމަންޓް ކައުންސިލުން ރޭ ބޭއްވި ޓޫރިޒަމް ވެބިނާގައި ވާހަކަ ދައްކަވަމުން މިނިސްޓަރު އަލީ ވަހީދު ވިދާޅުވީ މުޅި ދުނިޔެ ހަނގުރާމަ ކުރަމުން ދަނީ ބަލި ނުކުރެވޭ ވަރުގެ ދުޝްމަނަކާ ކަމަށެވެ. އެހެންކަމުން މިހާރު އޮތް ގޮތަކީ ބައްޔާއި އެކީގައި އުޅެން ދަސް ކުރުން ކަމަށް އަލީ ވަހީދު ވިދާޅުވިއެވެ.\nއަލީ ވަހީދު ވިދާޅުވީ ކޮވިޑް19 އާ ގުޅިގެން ރާއްޖެ އަށް ކުރިމަތިވެފައިވާ އިގްތިސާދީ އަޑިގަނޑުގެ ހާލަތަށް ބަލާ އިރު އިގްތިސާދީ ހާލަތުން އަރައިގަތުމުގައި ރާއްޖެ އިން ފެންނާނީ "ޔޫ ކާވް ރީބައުންޑް" އެއް ކަމަށެވެ. އަދި އެ ކާވްގައި ލަފާކުރެވޭ "އަޕްވާޑް ޓްރެންޑް" އަންނާނެ ކަމަށް ލަފާ ކުރެވެނީ އަންނަ އޮކްޓޫބަރު މަހުގައި ކަމަށް އޭނާ ވިދާޅުވިއެވެ. އަދި އެ މަހުން ފެށިގެން ރާއްޖޭގެ އިގްތިސޯދު ރަނގަޅުވާން ފެށޭވަރު ވާނެ ކަމަށްވެސް އޭނާ ވިދާޅުވިއެވެ.\nޓޫރިޒަމް މިނިސްޓަރު ވިދާޅުވީ ރާއްޖޭގެ ވެސް އަދި ދުނިޔޭގެ އެހެން ގައުމުތަކުގެ ބޯޑަރުތަކެއް ވެސް އަބަދަކު ބަންދު ކޮށްފައި ނުބޭއްވޭނެ ކަމަށެވެ. އެހެންކަމުން ރާއްޖޭގެ ބޯޑަރު ނިއު ނޯމަލްގައި ހުޅުވާލާނީ އަންނަ ޖުލައި މަހުގައި ކަމަށް އަލީ ވަހީދު ވިދާޅުވިއެވެ. ޓޫރިޒަމް މިނިސްޓްރީން ވަނީ ނިއު ނޯމަލްގައި ފަތުރުވެރިކަން ކުރިޔަށް ގެންދާން ގޮތްތަކާއި ގުޅޭ ހާއްސަ ގައިޑްލައިނެއް އެކުލަވާލައިފައިވާ ކަމަށެވެ.\nނިއު ނޯމަލްގައި ފަތުރުވެރިކަން ކުރިޔަށް ގެންދާނެ ގޮތުގެ ގައިޑްލައިންގައި ޖެޓުތަކުގައި ރާއްޖެ އަންނަނ ފަތުރުވެރިންނަށް އަންނަ މަހު ރާއްޖޭގެ ރިސޯޓުތައް ހުޅުވާލާނެ ކަމަށެވެ.\nގައިޑްލައިންގައި ބުނެފައިވަނީ ރާއްޖެ އަންނަ ޖެޓުތަކާއި ޗާޓަރު ފްލައިޓުތަކާއި ސުޕާ ޔޮޓުޓަކަށް އަންނަ މަހުގެ އެއްވަނަ ދުވަހުން ފެށިގެން ރިސޯޓުތައް ހުޅުވާލަން ނިންމާފައިވާ ކަމަށެވެ. އަދި ޗާޓަރު ފްލައިޓުތަކާއި ކޮމާޝަލް ފްލައިޓުތަކަށް އަންނަ ޖުލައި މަހުގެ އެއްވަނަ ދުވަހުން ފެށިގެން ރިސޯޓުތައް ހުޅުވާލުމަށް އެ ގައިޑްލައިންގައި ވަނީ ހިމަނާފައެވެ.\nޕްރައިވެޓު ޖެޓުތަކުގައި އަންނަ ނަމަ އެ ޖެޓުތަކުން 50،000 ޑޮލަރުގެ ފީއެއް ނަގައެވެ. އަދި ސުޕާ ޔޮޓުތަކުން 10،000 ޑޮލަރުގެ ފީއެއް ނަގައެވެ. ރާއްޖެ އައުމަށް ބުކިން ހަދަން ޖެހޭނީ “ސޭފް ޓޫރިޒަމް”ގެ ލައިސަންސް އޮންނަ ފަރާތްތަކުންނެވެ.\n“ސޭފް ޓޫރިޒަމް” ލައިސަންސްގެ ފީ އަކީ 50،000 ޑޮލަރެވެ. މި ފީއަކީ ނިއު ނޯމަލްގައި ރިސޯޓުތައް އޮޕަރޭޓު ކުރަން ބޭނުންވާ ފަރާތްތަކުން ދައުލަތަށް ދައްކަންޖެހޭ ފީއެކެވެ. މިފަދައިން ހުއްދަ އަށް އެދޭ ރިސޯޓުތަކުގައި 10 ޕަސެންޓުގެ ކޮޓަރިތަކަކީ ފަތުރުވެރިން އައިސޮލޭޝަން އަށް ގެންދަން ޖެހިއްޖެ ހާލަތެއްގައި ބަހައްޓަންޖެހޭ ކޮޓަރިތަކެކެވެ. އަދި ހަމަ އެފަދައިން މުވައްޒަފުންނަށް ވެސް 10 ޕަސެންޓުގެ ކޮޓަރިތައް ހާއްސަ ކޮށްފައި ބަހައްޓަން ޖެހެއެވެ.


Nazim Kurimathi Lahvaanee Dhangethi Dhaairaa ah Kamah IulaanKurahVaifi - vNews.mv\nނާޒިމް ކުރިމަތިލައްވާނީ ދަނގެތީ ދާއިރާއަށްކަމަށް އިއުލާނުކުރައްވައިފި\nއަހުމަދު ހަމީދު އާދަމް 04 December 2018, 13:47\nކުރިއަށް އޮތް ރައްޔިތުންގެ މަޖިލީހުގެ އިންތިޚާބުގައި، ކުރީގެ ޑިފެންސް މިނިސްޓަރު ކާނަލް ރިޓަޔާރޑް މުހައްމަދު ނާޒިމް ކުރިމަތިލައްވާނީ ދަނގެތީ ދާއިރާއަށްކަމަށް އިއުލާނުކުރައްވައިފިއެވެ.\nނާޒިމް މިކަން ހާމަކުރައްވާފައިވަނީ ވީޓީވީގެ ގެނެސްދޭ މެހެމާންސަރާ ޕްރަގްރާމްގައި މިހަފްތާގެ މެހެމާންގެ ގޮތުގައި ބައިވެރިވެވަޑައިގެން ވާހަކަފުޅު ދައްކަވަމުންނެވެ.\nނާޒިމް ވިދާޅުވީ ކުރިއަށް އޮތް ރައްޔިތުންގެ މަޖިލީހުގެ އިންތިޚާބުގައި ވާދަކުރެއްވުމަށް ނިންމަވާ، މިހާތަނަށް ވިސްނަވަމުން ގެންދެވީ ކުރިމަތިލައްވާނެ ދާއިރާއަކާއިމެދުކަމަށެވެ. ދަނގެތީ ދާއިރާ އިޚްތިޔާރުކުރެއްވީ އެ ދާއިރާގެ5ރަށުގެ ބައެއް ރައްޔިތުންނާއި، އަދި ކައުންސިލަރުންނާއިވެސް މަޝްވަރާކުރެއްވުމަށްފަހުކަމަށް ނާޒިމް ވިދާޅުވިއެވެ.\nދަނގެތީ ދާއިރާއަކީ ވަރަށް ބޮޑަށް އިހްމާލްވެވިފައިވާ ދާއިރާއެއްކަން ފާހަގަކުރައްވާ ނާޒިމް ވިދާޅުވީ ވަށައިގެން ރިސޯޓްތައް ހުރިއިރު، ދާއިރާގެ ރައްޔިތުންނަށް ފަތުުރުވެރިކަމުގެ ހަގީގީ ނަފާ ލިބެމުންނުދާކަމަށެވެ. އަދި ރަށްރަށައް ބޭނުންވާ ވަރަށް އަސާސީ ކަންކަންވެސް އަދިވެސް ހުރީ ނުކުރެވިކަމަށް ނާޒިމް ވިދާޅުވިއެވެ.\n"އަޅުގަނޑަށް އެންމެ ބޮޑަށް ފާހަގަވި އެއްކަމަކީ މިއީ ވަރަށް ބޮޑަށް އަޅާނުލެވި އޮތް ދާއިރާއެއްކަން. އިރާދަކުރެއްވިއްޔާ އަޅުގަނޑު މި ކުރިމަތިލަނީ ދާއިރާއަށް ދިމާވެފައިވާ މައްސަަލަތައް ހައްލުކޮށް، ރައްޔިތުން އުފާކޮށްދޭނެ ފަދަ ޚިދުމަތްތަކެއް ކޮށްދިނުމަށް." ނާޒިމް ވިދާޅުވިއެވެ.


13 Rashehgge Football Dhandugai Turf Alhanee - Vaguthu\n13 ރަށެއްގެ ފުޓުބޯޅަ ދަނޑުގައި ޓާފް އަޅަނީ\nޖޫލޭ ފުޓްސަލް ދަނޑުގެ ޓާފް އެޅުމުގެ މަސައްކަތް ވަނީ ފަށާފައި - ވަގުތު އިމޭޖެސް: އިބްރާޙިމް ޝާބިލް\n13 ރަށެއްގެ ފުޓްބޯޅަ ދަނޑުގައި ޓާފް އަޅަން ޓެންޑާ ބޯޑް އަށް މިއަދު ފޮނުވައިފިއެވެ.\nޔޫތް މިނިސްޓަރ އަހްމަދު މަހްލޫފް މިއަދު ކުރެއްވި ޓްވިޓެއްގައި ވިދާޅުވީ، 13 ރަށެއްގައި ޓާފް އަޅަން މިއަދު ޓެންޑާ ބޯޑްއަށް ފޮނުވާފައިވާ ކަމަށެވެ.\nއަދި ޓާފް އަޅަން ނިންމާފައިވާ ރަށްތަކުގެ ތެރޭގައި ހިމެނެނީ ރ. އަލިފުށި، ފ. ނިލަންދޫ، ސ. ފޭދޫ، ޏ. ފުވައްމުލަށް، ގދ. ތިނަދޫ، ލ. ގަން، ޅ. ހިންނަވަރު، ސ. ހޮޅުދޫ، ހއ. ދިއްދޫ، ގއ. ވިލިނގިލި، އދ. މާމިގިލި، ހދ. ނެއްލައިދޫ އަދި ނ. ކެނދިކުޅުދޫއެވެ.\nމި ރަަށްތަކުގެ އިތުރަށް، 11 ރަށަކަށް ވަރަށް އަވަހަށް އިއުލާނު ކުރެވޭނެ ކަމަށް މިނިސްޓަރ ވަނީ ވިދާޅުވެފައެވެ.\nމިނިސްޓަރ މިއަދު މިހެން ވިދާޅުވިއިރު، ދިއްދޫގައި ޓާފް އަޅައިގެން ހަދާފައިވާ ދަނޑެއް ރޭ ހިނގި ހަމަނުޖެހުމެއްގައި ވަނީ ހަލާކުކޮށްލާފައެވެ. ނަމަވެސް ޓާފް އަޅަން މިއަދު ޓެންޑާ ބޯަޑަށް ފޮނުވި ރަށްތަކުގެ ތެރޭގައި އެރަށު ފުޓްބޯޅަ ދަނޑުވެސް ހިމެނެެއެވެ.\nޖޫން 12, 2019 00:10\nތި ލިސްޓުން ހއ.ދިއްދޫ އުނިކުރޭ! އެއީ އެކަން ކުރަންޖެހޭނެ ގޮތް. ޢެހެން ނޫނީ ކޮންމެ ރަށެއްގައި ވެސް ކުޅިވަރުގެ ރޫހުނެތިގޮސް ހަނގުރާމައިގެ ރޫހު އާލާވެދާނެ؟ އެފް.އޭ. އެމް އިން މިހާރުން މިހާރަށް އެކަން ކުރިބަޔަކަށް ފިޔަވަޅު އަޅަން ޖެހޭ! މިނިސްޓްރީން ވެސް އަޅާފިޔަވަޅަކީ މިހާރުން މިހާރަށް ޓާފް އަޅާ ދަނޑުތަކުގެ ލިސްޓުން ދިއްދޫ އުނިކޮށް އެހެން ރަށަކަށް އެދަނޑުގެ ޓާފް ބަދަލުކުރަން ޖެހޭ\nޖޫން 12, 2019 07:00\nރާއްޖެތެރެ ޗެމްޕިއަން ތިމަރަފުށީގަ ޓާފް ނާޅަނީ ކީއްވެ؟ މިފަހަރު ޗެރިޓީ މެޗް ވެސް ތިމަރަފުށިގަ ނުކުޅެވުނީ ރަނގަޅު ޓާރފެއް ނެތީމަ؟ ޖެހިގެން މިދިޔަ3އަހަރު މިނިވަން ޗެމްޕިއަންޝިޕް ރަނާރ އަޕް އާއި ޗެމްޕިަން ހޯދި ތިމަރަފުއްޓަކީ %100 ތިމަރަފުށި ކުދިންނަށް ނިސްބަތްވާ ޓީމެއް...\nޖޫން 12, 2019 12:06\nއިންޑިޔާ އިން ދިން އެއްޗަކައް ވާނީ\nޖޫން 13, 2019 00:59\nތި ލިސްޓުން ދިއްދޫ އުނިކުރަންވީ އެމީހުން ހިތުހުރިހައި ގޮތެއް ހަދަން ފުރުސަތު ނުދެމާ، ދުވަހަކުވެސް ކުށެއް ނުކުރާނެ، ކުށެއް ކުރިޔަސް އަދަބުން ބަރީއަ ކުރާނެ، އޮފީހަށް މަސް އެޅި މީހުނަށް ވެސް ދިން އަދަބެއް ނެތް. ލޯންޗުގައި ރޯކުރީމަވެސް ދިން އަދަބެއް ނެތް މީހުން އެނގޭއިރު . ދެން ސުލްހަވީ އޭ ކިޔައިގެން މެޖް ޕޯސްޓު ކުރީމާ ނިމުނީ ކީ ނޫން، އެހެން ތަނެއްގައި ކުރިކަމެއް ނަށް ވަރަށް އެވާހަކަ ދައްކާނެ ދިއްދޫ މީހުން. ދެން ކޮމެވެސް މޮޅުވާހަކައެއް ދައްކާނީ. ދިއްދޫ މީހުންނަކީ ކުއްވެރި ވާ ބަޔެއްނޫން. ސަރުކާރު މި މައްސަލަ ސީރިއަސް މައްސަލައެއްގެ ގޮތުގައި ނަގަން ޖެހޭ ސަރުކާރު މުދަލަށް ގެއްލުން ދިނީމާ.\nޖޫން 14, 2019 20:19\nމިއީ ރައީސް ޔާމީން ވެރިކަމުގައި ޗައިނާއިން ދީފަހުރި އެހީތަކެއް. ބޭނުންވާ ސާމާނުވެސް ހުރީ ގެނެސް ގުދަންވެސް ކޮށްފަ.